title: লেখার ইতিহাস

text: তবে চীনা লিপি  সম্ভবত স্বাধীণভাবে উদভাবিত হয়েছিল, কারণ চীন এবং নিকট প্রাচ্যের (মেসোপটেমিয়া) লিপি ব্যবহারকারী সভ্যতাগুলোর মাঝে যোগাযোগের কোন প্রমাণ পাওয়া যায় না এবং চিত্রলিপির ব্যবহার ও ধ্বনির প্রকাশের ক্ষেত্রে চীনা ও মেসোপটেমিয় পদ্ধতির মাঝে সুস্পষ্ট পার্থক্য বিদ্যমান। মিশরীয় চিত্রলিপি  মেসোপটেমীয় কীলকলিপির থেকে ভিন্ন, কিন্তু ধারণাগত সাদৃশ্য প্রাচীণ সাক্ষ্য থেকে অনুমান করা যায় যে লিখনপদ্ধতি মেসোপটেমিয়া থেকে মিশরে এসেছিল। ১৯৯৯ সালে  "Archaeology Magazine" এ রিপোর্ট করা হয়েছিল যে সর্বপ্রথম মিশরীয় লিপির সময়কাল ৩৪০০ খ্রিষ্টপূর্বাব্দ, এটি "এই সাধারণ বিশ্বাসকে প্রশ্নবিদ্ধ করে যে সর্বপ্রথম মেসোপটেমিয়ায় চিত্রলিপি (যেখানে একটি জায়গা, বস্তু অথবা পরিমাণকে একটি চিহ্ন দিয়ে প্রকাশ করা হয়) থেকে ধ্বনিলিপির (যেখানে একেকটি ধ্বনিকে একেকটি চিহ্ন দ্বারা প্রকাশ করা হয়) বিকাশ সাধন হয়"।


title: প্রথমে ব্যবহার নয়

text: ১৯৯৮ সালে ভারত দ্বিতীয়বার পোখরান-২ নামের পারমাণবিক বিস্ফোরণের সফল পরীক্ষার পরেই "প্রথমে ব্যবহার নয়" নীতি অবলম্বন করে। ১৯৯৯ সালে ভারত সরকার কর্তৃক প্রকাশিত হওয়া এক দালিলিক বিবৃতিতে বলা হয় যে, পারমাণবিক অস্ত্র শুধু পারমাণবিক আগ্রাসনের বিরুদ্ধে প্রতিরোধের জন্যই এবং ভারত সর্বদা "কেবল প্রতিশোধস্বরুপ" হিসেবেই নিজেদের পারমাণবিক অস্ত্র প্রয়োগ করবে। ঐ নথিপত্রে এটাও উল্লেখ করা হয়েছে যে, ভারত কখনই প্রথম পারমাণবিক আঘাতের প্রবর্তন করবে না কিন্তু ভারতের উপর পারমাণবিক আক্রমণ পরিচালিত হলে প্রতিশোধ হিসেবে ভারত পাল্টা পারমাণবিক আক্রমণ চালাবে আর এই পাল্টা আক্রমণের আদেশ ভারতের প্রধানমন্ত্রী অথবা তার মনোনীত করা কোন উত্তরসূরীই অনুমোদন করবে। যুক্তরাজ্যের "জাতীয় গবেষণা উন্নয়ন কর্পোরেশন" এর রিপোর্ট অনুযায়ী, ২০০১-২০০২ সালের দিকে ভারত আর পাকিস্তানের মধ্যে উত্তেজনা বৃদ্ধির সত্ত্বেও ভারত "প্রথমে ব্যবহার নয়" নীতির প্রতি অঙ্গীকারবদ্ধ ছিলো। এছাড়াও ভারত প্রয়োজনের অতিরিক্ত আণবিক অস্ত্র বানানো থেকে নিজেদের বিরত রাখার প্রচেষ্টা চালাচ্ছে।


title: ভারতীয় জনতা পার্টি

text: আগের কংগ্রেস সরকারও পারমাণবিক অস্ত্র পরীক্ষা করার যোগ্যতা অর্জন করলেও, বাজপেয়ী সরকারই প্রথম ভারতের ঐতিহাসিক পারমাণবিক অস্ত্র এড়িয়ে চলার নীতি থেকে সরে এসে ১৯৯৮ সালে পোখরান-২ পারমাণবিক পরীক্ষা কার্যকর করে। পাকিস্তান মধ্যম রেঞ্জের একটি ব্যালিস্টিক ক্ষেপণাস্ত্র পরীক্ষা করার পরই এই পরীক্ষা করা হয়। এই পরীক্ষাকে বিশ্বকে ভারতের সামরিক ক্ষমতা প্রদর্শনের এবং বিজেপির মধ্যে পাকিস্তান-বিরোধী ভাবধারার প্রদর্শন হিসেবে ধরা হয়।


title: স্মাইলিং বুদ্ধ

text: স্মাইলিং বুদ্ধ (পোষাকি নাম পোখরান-১) হল ভারতের প্রথম পারমাণবিক অস্ত্র পরীক্ষার সাংকেতিক নাম। এটি ১৯৭৪ সালের ১৮ মে রাজস্থানের পোখরানে অনুষ্ঠিত হয়। এই পরীক্ষা রাষ্ট্রসংঘ নিরাপত্তা পরিষদের পাঁচ স্থায়ী সদস্য রাষ্ট্র ব্যতীত অপর কোনো রাষ্ট্র কর্তৃক ঘোষিত প্রথম পারমাণবিক পরীক্ষা। কানাডা সরকার ভারত সরকারের কাছে যে উপাদান বিক্রয় করে তারই মাধ্যমে এই পরীক্ষা গৃহীত হয়। বোমাটির এক্সপ্লোসিভ ইয়েল্ডের পরিমাণ ছিল ৮ কিলোটন।


title: পারমাণবিক অস্ত্র

text: হিরোশিমা ও নাগাসাকির সেই বিস্ফোরনের পরেও এখন পর্যন্ত আরও পাঁচ শতাধিকবার পরীক্ষামূলকভাবে এবং প্রদর্শনের জন্য এ বোমার বিস্ফোরণ ঘটানো হয়েছে। বর্তমানে পারমাণবিক বোমার বিস্ফোরন ঘটিয়েছে এবং মজুদ রয়েছে এমন দেশগুলো হল - যুক্তরাষ্ট্র, রাশিয়া, যুক্তরাজ্য, ফ্রান্স, চীন, ভারত ও পাকিস্তান। এছাড়া এটা ব্যাপকভাবে বিশ্বাস করা হয় যে - উত্তর কোরিয়া, ইরান, ইসরাইলেও পারমাণবিক অস্ত্র রয়েছে।


title: অগ্নি (ক্ষেপণাস্ত্র)

text: অগ্নি-৫ একটি সলিড ফুয়েলড ইন্টারকন্টিনেন্টাল ব্যালিস্টিক মিশাইল (আইসিবিএম)। ডিআরডিও এটি তৈরি করেছে। এটি ৫,০০০ কিলোমিটারের বেশি দূরত্বে আঘাত হানতে সক্ষম। দূরপাল্লার অগ্নি-৫ ক্ষেপণাস্ত্রের প্রথম পরীক্ষা চালিয়েছে ভারত ২০১২ সালের ১৯ এপ্রিল। পাঁচ হাজার কিলোমিটার দূরের লক্ষ্যভেদে সক্ষম এই আন্তঃমহাদেশীয় (আইসিবিএম) ক্ষেপণাস্ত্র অগ্নি-৫ ভারতের সবচেয়ে দূরপাল্লার ক্ষেপণাস্ত্র। অর্থাৎ পারমাণবিক বোমা বহনে সক্ষম ক্ষেপণাস্ত্রটির লক্ষ্যভেদের আওতায় চীনের রাজধানী বেইজিংসহ প্রায় সমস্ত এশিয়া মহাদেশ তো থাকছেই এমনকি ইউরোপের সবগুলো দেশ এবং আফ্রিকায় আঘাত হানতে পারবে এটি। ডিআরডিও জানিয়েছে, শুধুমাত্র আমেরিকা ছাড়া পৃথিবীর সব অঞ্চল অগ্নি-৫ এর আওতায় রয়েছে। । অগ্নি-৫ আইসিবিএম দুই স্টেজ-বিশিষ্ট অগ্নি-৩ ক্ষেপণাস্ত্রটির সঙ্গে একটি তৃতীয় কমপোজিট স্টেজ জুড়ে তৈরি করা হয়েছে। ওজন কমানোর জন্য এটি হাই কমপোজিট কনটেন্ট দিয়ে তৈরি করা হয়েছে। অগ্নি-৫ ক্ষেপণাস্ত্রের দৈর্ঘ্য ১৭.৫ মিটার। এটি একটি ক্যানিস্টার লঞ্চ মিশাইল সিস্টেম। এটি সহজে ব্যবহারযোগ্য, সহজে বহনযোগ্য ও যে কোনো জায়গা থেকে ছোঁড়া যায়।ভারত আশা করছে, আগামী ২০১৪-১৫ সালের মধ্যে এ ক্ষেপণাস্ত্র সামরিক বাহিনীতে নিয়মিত অস্ত্র হিসেবে চালু করা হবে এটির ওজন ৪৯ টন। গণপ্রজাতন্ত্রী চীনের মতে অগ্নী৫ ৮০০০কিমি দূরের লক্ষ্যবস্তুতে হামলা করতে সক্ষম এবং ভারত পশ্চিমি শক্তির মধ্যে যাতে ভারত সম্পর্কে আতঙ্ক না ছড়ায় তাই উদ্দেশ্য প্রনোদিত ভাবে এর ক্ষমতা কম করে দেখাচ্ছে৷


title: ভারতীয় পারমাণবিক শক্তি নিগম

text: ভারতীয় পারমাণবিক শক্তি নিগম সংক্ষেপ্তে (NPCIL) হচ্ছে মহারাষ্ট্রেরর, মুম্বাই ভিত্তিক ভারতের, একটি সরকার অধিনস্থ নিগম। এটি সম্পূর্ণভাবে কেন্দ্র সরকারের আওতাধীন; যার কাজ মূলত পরমাণু শক্তি থেকে বিদ্যুৎ উৎপাদন করা এবং তা বন্টন করা। ভাপাশন (NPCIL) ভারত সরকারের আণবিক শক্তি বিভাগ কর্তৃক পরিচালিত ও প্রশাসিত


title: কুদানকুলাম পারমাণবিক বিদ্যুৎ কেন্দ্র

text: কুদানকুলাম পরমাণবিক বিদ্যুৎ কেন্দ্র ভারতের তামিলনাড়ু রাজ্যের দক্ষিনে সমুদ্রতীরে গড়ে উঠেছে। বিদ্যুৎ কেন্দ্রটি ভারত সরকার রাশিয়ার সহযোগিতায় গড়ে তুলেছে। ২০০২ এর ৩১শে মার্চ পরমাণবিক বিদ্যুৎ কেন্দ্রটির নির্মাণ কাজ শুরু হয়। কিন্তু স্থানীয় জেলেদের বিরোধের কারণে নির্মাণ কাজ বিলম্বের সম্মুখীন হয়েছিল। কেকেএনপিপি-এর ৬,০০০ মেগাওয়াট বিদ্যুৎ উৎপাদন ক্ষমতা সহ, রাশিয়ান স্টেট কোম্পানী এবং ভারতীয় পারমাণবিক শক্তি নিগম (এনপিসিআইএল)-এর সহযোগিতায় ৬ টি ভিভিইআর-১০০০ চুল্লি স্থাপনের পরিকল্পনা করা হয়েছিল।


title: ভারতে পরমাণু শক্তি

text: পরমাণু শক্তি ভারতে চতুর্থ বৃহত্তম বিদ্যুতের উৎস। পরমাণু শক্তির স্থান এদেশে তাপবিদ্যুৎ, জলবিদ্যুৎ ও পুনর্নবীকরণযোগ্য বিদ্যুৎশক্তির ঠিক পরেই। ২০১০ সালের হিসেব অনুযায়ী, ভারতে মোট ১৯টি পারমাণবিক চুল্লি রয়েছে, যা থেকে মোট ৪,৫৬০ মেগাওয়াট বিদ্যুৎ উৎপাদিত হয়। অতিরিক্ত ২,৭২০ মেগাওয়াট বিদ্যুৎ উৎপাদনের জন্য আরও চারটি পারমাণবিক চুল্লি নির্মাণের কাজ চলছে। এছাড়াও আইটিইআর প্রকল্পে অংশগ্রহণের মাধ্যমে ফিউসন রিঅ্যাক্টরগুলির উন্নয়নের কাজেও ভারত জড়িত।


title: নির্ভয়

text: নির্ভয় ভারতে নির্মিত একটি দূরপাল্লার সাবসনিক ক্রুজ মিশাইল। এই ক্ষেপণাস্ত্রটি ১,০০০ কিলোমিটার পর্যন্ত দূরত্বে আঘাত হানতে সক্ষম। ভারতের সামরিক বাহিনীর তিনটি শাখাই (ভারতীয় সেনাবাহিনী, ভারতীয় বায়ুসেনা ও ভারতীয় নৌবাহিনী) এই ক্ষেপণাস্ত্র ব্যবহার করে। মাটি, সমুদ্র ও আকাশ - তিন প্রকার উৎক্ষেপণ কেন্দ্র থেকেই নির্ভয় ক্ষেপণাস্ত্র ছোঁড়া যায়। ক্ষেপণাস্ত্রটি প্রতিরক্ষা গবেষণা ও উন্নয়ন সংগঠনের অ্যাডভান্স সিস্টেম ল্যাবোরেটরিতে নির্মিত হয়েছে। ২০১২ সালে এর প্রথম উৎক্ষেপণ হবে। নির্ভয় একটি টেরাইন-হাগিং গুপ্ত ক্ষেপণাস্ত্র। বিভিন্ন মিশনের উপযোগী ২৪টি আলাদা রকমের ওয়ারহেড বহনে সক্ষম। পরিচালনার জন্য এটিতে একটি ইনার্টিয়াল নেভিগেশন সিস্টেম ব্যবহৃত হয়। নির্ভয় ব্রহ্মোস ক্ষেপণাস্ত্রের থেকেই ৩০০ কিলোমিটার বেশি দূরত্ব পর্যন্ত ওয়ারহেড বহনে সক্ষম।


title: ভারতে পরমাণু শক্তি

text: ১৯৯০-এর দশকের প্রথম পাদ থেকে ভারতের পরমাণু জ্বালানির প্রধান উৎস রাশিয়া। দেশের আভ্যন্তরিণ ইউরেনিয়াম সঞ্চয়ের পরিমাণ কমে আসায় ২০০৬ থেকে ২০০৮ সালে ভারতে উৎপাদিত পরমাণু বিদ্যুতের হার কমে গিয়ে হয় ১২.৮৩ শতাংশ। ২০০৮ সালের সেপ্টেম্বর মাসে নিউক্লিয়ার সাপ্লায়ার গ্রুপের কাছ থেকে অনুমতি পেয়ে ভারত আন্তর্জাতিক পরমাণু বাণিজ্যের জগতে প্রবেশ করে। এরপর ফ্রান্স, মার্কিন যুক্তরাষ্ট্র, যুক্তরাজ্য, কানাডা, কাজাকস্তান প্রভৃতি দেশের সঙ্গে পরমাণু চুক্তিতে আবদ্ধ হয় ভারত। ২০০৯ সালের ফেব্রুয়ারি মাসে ২০০০ টন পরমাণু জ্বালানি সরবরাহের জন্য রাশিয়ার সঙ্গে ৭০০ মিলিয়ন মার্কিন ডলারের একটি চুক্তিতে সাক্ষর করে ভারত।


title: বিনোদ মেহরা

text:
বিনোদ মেহরা বলিউড চলচ্চিত্র শিল্পের একজন অভিনেতা ছিলেন যিনি সত্তরের দশকে মোটামুটি জনপ্রিয় ছিলেন।তিনি ১৯৫০-এর দশকের শেষের দিকে শিশু অভিনেতা হিসেবে ১৯৭১ সালে একটি পূর্ণবয়স্ক অভিনেতা হিসেবে অভিনয় শুরু করেন। তিনি ১৯৯০-এর দশক থেকে ১৯৯০-এর দশকে তার মৃত্যুর মধ্য দিয়ে ১৯৯০ সালে ৪৫ বছর বয়সে ১০০ চলচ্চিত্রে অভিনয় করেন। তিনি প্রযোজক এবং পরিচালক ছিলেন তার মৃত্যুর ৩ বছর পর মুক্তি পেলেন গুরুদেব।
মেহরা ১৯৫৮ সালে রায়গানি চলচ্চিত্রে অভিনয় করে একটি শিশু শিল্পী হিসেবে কিশোর কুমারের চরিত্রে অভিনয় করেছিলেন। একটি শিশু হিসাবে আরও কয়েকটি ছোটখাট ভূমিকা পালন করার পর, তিনি ১৯৭১ সালে প্রাপ্ত বয়স্ক হিসেবে তার চলচ্চিত্র কর্মজীবন শুরু করেন, এক থি রিতা, ইংরেজি নাটকের উপর আঘাতপ্রাপ্ত আঘাত, তানুজা।তিনি ১৯৬৫ সালে অল ইন্ডিয়া ট্যালেন্ট কনটেস্টের ফাইন্যান্সার ছিলেন, যিনি দশ হাজারেরও বেশি প্রতিযোগীকে ইউনাইটেড প্রযোজক এবং ফিল্মফেয়ার কর্তৃক সংগঠিত করেছিলেন। তিনি রাজেশ খান্নাকে পরাজিত করে প্রতিযোগিতার পুরুষ রানার হিসেবে নির্বাচিত হন। তিনি গোল্ডফিল্ড মরেন্টাইল কোম্পানীর সাথে একটি কার্যনির্বাহী ছিলেন যতক্ষণ পর্যন্ত তিনি প্রতিযোগিতায় রানার আপ হন। মুম্বাইয়ের গেলর্ড রেস্টুরেন্টে রূপ কে শোরে দ্বারা স্পর্শ করার পর তিনি চলচ্চিত্র শিল্পে যোগ দেন।
বিনোদের জন্ম ১৯৪৫ সালে পাঞ্জাব প্রদেশের অমৃতসরে, তার বড় বোন শারদা ষাটের দশকে হিন্দি চলচ্চিত্রে ছোটো-খাটো ভূমিকায় অভিনয় করতেন।


title: মৌসুমী চট্টোপাধ্যায়

text: এরপর একেরপর করে দশটি রোমান্টিক সিনেমায় বিনোদ মেহ্‌রার সাথে কাজ করেন এবং তারা একসাথে মোট ১৪টি সিনেমায় একসাথে অভিনয় করেন। বিনোদ মেহ্‌রা-মৌসুমী চট্টোপাধ্যায়ের সবচেয়ে সফল সিনেমার গুলো হলঃ অনুরাগ, আস-পার, রাফতার, উমার কয়েদ, মাযাক (১৯৭৫), জিন্দেগী (১৯৭৬), জ্যোতি বানে জালওয়া (১৯৮০)। ১৯৭৭-১৯৭৯ সালের তার অন্যান্য সিনেমাগুলোর মধ্যে "হত্যাইয়ারা", "ভোলা ভালা", "ফান্দিবাজ", "দিল অর দিওয়ার", "স্বোয়ার্গ নর্ক", "দো লারকী দোনো কাদকে" অন্যতম। তিনি বসু চট্টোপাধ্যায়ের “মনজিল” (১৯৭৯) সিনেমায় অভিনয় করেন, এই সিনেমাটি সমালোচকদের নজর কাড়ে কিন্তু ভারতীয় বক্স অফিসে তা সফলতার মুখ দেখে নি। উত্তম কুমারের সাথে তার অভিনীত সিনেমা “ওগো বধূ সুন্দরী” মুক্তি পায় ১৯৮১ সালে। ১৯৮২ সালে তিনি একটি মারাঠি সিনেমায় “তুমিহ্ আদকিত্তা এম হো সুপারী” নামের একটি গানের কেমিও হিসেবে উপস্থিত থাকেন। ছবিটির নাম “ভান্নাত ভানু”। বিনোদ মেহ্‌রা ব্যতিত অন্যান্য নায়ক যেমন শশী কাপুর, রাজেশ খান্না, জীতেন্দ্র এবং সঞ্জীব কুমারের সাথেও তিনি অনেক সিনেমায় অভিনয় করেন। রাজেশ খান্নার সাথে তার অভিনীত সিনেমাগুলো হলঃ ভোলা ভালা, প্রেম বান্ধান, ঘার পারিভার। তিনি নাইনা, আনারী, গৌতাম গৌভান্দা, সোয়াম্ভার, ঘার এক মান্দির সিনেমায়ও অভিনয় করেন। জিতেন্দ্রর সাথে তার অভিনীত সিনেমাগুলো হলঃ "স্বোয়ার্গ নরক", "তুমাহারী কাসাম", "দিল অর দেওয়ার", "জ্যোতি বানে জালওয়া", "পায়াসা সাওয়ান", "জাস্টিস চৌধুরী", "মাং ভারো সাজনা", "সান্তান"। সঞ্জীব কুমারের সাথে তার কাজগুলো হলঃ "দাসী" (১৯৮১), "ইতনিসি বাত" (১৯৮১), "আঙ্গুর" (১৯৮২)। তিনি ১৯৮৫ সাল পর থেকে সিনেমায় নিয়মিত প্রধান নায়িকার ভূমিকায় অভিনয় করা থেকে অব্যাহতি নেন।


title: রাজেশ খান্না

text: ১৯৬৯ সালে শক্তি সামন্তের পরিচালনায় বলিউডে আরাধনা চলচ্চিত্রটি নির্মিত হয় ও মুক্তি পায়। এতে রাজেশ খান্নার বিপরীতে নায়িকার ভূমিকায় ছিলেন প্রখ্যাত ভারতীয় বাঙালি অভিনেত্রী শর্মিলা ঠাকুর। চলচ্চিত্রটি ১৯৪৬ সালে হলিউডে 'টু ইচ হিস অউন' শিরোনামে সর্বপ্রথম নির্মিত হয়েছিল যা পরবর্তীতে হিন্দিতে 'আরাধনা' নামে নতুন করে নির্মিত হয়। বছরের সেরা চলচ্চিত্র হিসেবে এটি ফিল্মফেয়ার পুরস্কার লাভ করে। শর্মিলা ঠাকুরও ফিল্মফেয়ার সেরা অভিনেত্রীর পুরস্কার লাভ করেন যা হলিউড চলচ্চিত্রে একই ভূমিকায় অবতীর্ণ হয়ে অলিভিয়া দ্য হ্যাভিল্যান্ড তাঁর সেরা অভিনেত্রী হিসেবে একাডেমি পুরস্কার লাভ করেছিলেন।


title: নিশিপদ্ম (চলচ্চিত্র)

text: ছবিটিকে পরবর্তীতে ১৯৭২ সালে হিন্দিতে পুনর্নিমাণ করা হয়। এতে শক্তি শর্মার পরিচালনায় মূল চরিত্রে অভিনয় করেন শর্মিলা ঠাকুর ও রাজেশ খান্না।


title: বিধু বিনোদ চোপড়া

text: ২০০৬ সালে "মুন্না ভাই এমবিবিএস" (২০০৩) এর অনুবর্তী পর্ব "লাগে রাহো মুন্না ভাই" প্রযোজনা করেন এবং অভিজাত জোশি ও রাজকুমার হিরানীর সাথে যৌথভাবে কাহিনী ও চিত্রনাট্য রচনা করেন। এটি পরিচালনা করেন হিরানী। ছবিটি হিতকর বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার লাভ করে এবং ফিল্মফেয়ার শ্রেষ্ঠ চলচ্চিত্রের মনোনয়ন লাভ করে। চোপড়া শ্রেষ্ঠ চিত্রনাট্যকার বিভাগে অভিজাত জোশি ও হিরানীর সাথে যৌথভাবে জাতীয় চলচ্চিত্র পুরস্কার, জি সিনে পুরস্কার ও আইফা পুরস্কার লাভ করেন ও ফিল্মফেয়ার পুরস্কারের মনোনয়ন লাভ করেন এবং হিরানীর সাথে যৌথভাবে শ্রেষ্ঠ কাহিনীকার হিসেবে ফিল্মফেয়ার পুরস্কার লাভ করেন। ২০০৭ সালে তার রচনা, প্রযোজনা ও পরিচালনায় মুক্তি পায় ""। এতে প্রধান চরিত্রে অভিনয় করেন অমিতাভ বচ্চন। ছবিটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন হিসেবে একাডেমি পুরস্কারে প্রেরণ করা হয়।


title: ববিতা

text: ২০০৯ সালে তিনি রাজ্জাকের বিপরীতে অভিনয় করেন "সবাই তো ভালোবাসা চায়" ছবিতে। দেলোয়ার জাহান ঝন্টু পরিচালিত এই ছবিতে কেন্দ্রীয় চরিত্রে অভিনয় করেছেন মামনুন হাসান ইমন এবং পূর্ণিমা। ২০১০ সালে রবীন্দ্রনাথ ঠাকুর রচিত ছোটগল্প "সমাপ্তি" অবলম্বনে নির্মিত "অবুঝ বউ" ছবিতে অভিনয় করেন। ছবিটি পরিচালনা করেন নারগিস আক্তার। এই ছবিতে তিনি রানীমা চরিত্রে অভিনয় করেন। ছবির কেন্দ্রীয় চরিত্র মৃন্ময়ীর ভূমিকায় অভিনয় করেন প্রিয়াংকা এবং রানীমার পুত্র অপূর্বের ভূমিকায় অভিনয় করেন ফেরদৌস আহমেদ। একই বছর তিনি কাজী হায়াৎ পরিচালিত অপরাধধর্মী-নাট্য চলচ্চিত্র "ওরা আমাকে ভাল হতে দিল না"-এ অভিনয় করেন। ছবিতে কেন্দ্রীয় চরিত্রে অভিনয় করেন কাজী মারুফ এবং পূর্ণিমা। ববিতা মারুফের চরিত্রের মায়ের ভূমিকায় অভিনয় করেন।


title: রাকেশ রোশন

text: রাকেশ তিনি বেশ কিছু ব্যবসাসফল চলচ্চিত্রে পার্শ্ব ভূমিকায় অভিনয় করেন। যার মধ্যে উল্লেখযোগ্য হল সঞ্জীব কুমারের সাথে "মন মন্দির" (১৯৭১), ঋষি কাপুরের সাথে "খেল খেল মে" (১৯৭৫), দেব আনন্দের সাথে "বুলেট" (১৯৭৬), বিনোদ খান্নার সাথে "হত্যারা", রণধীর কাপুরের সাথে "ডঙ্গি", জিতেন্দ্রর সাথে "খান্দান" (১৯৭৯), শশী কাপুরের সাথে "নিয়ত"। তিনি রাজেশ খান্নার সাথে নিয়মিত কিছু চলচ্চিত্রে পার্শ্ব ভূমিকায় কাজ করেন যার মধ্যে "চলতা পুরজা" (১৯৭৭) ছাড়া বাকি তিনটি চলচ্চিত্র - "ধনবান" (১৯৮১), "আওয়াজ", (১৯৮৪) ও "আখির কিউ?" (১৯৮৫) ব্লকবাস্টার হিট হয়। "আখির কিউ?" চলচ্চিত্রটি প্রযোজনা করেন জয় ওম প্রকাশ। তিনি কয়েকটি বহু তারকা সম্বলিত ব্যবসাসফল চলচ্চিত্রেও অভিনয় করেন। যার মধ্যে রয়েছে "দেবতা" (১৯৭৮), "শ্রীমান শ্রীমতি" (১৯৮২), "হাতকড়ি", যার প্রধান চরিত্রে অভিনয় করেছেন সঞ্জীব কুমার; এবং "খাট্টা মিঠা" (১৯৭৮), "দিল অউর দিওয়ার" (১৯৭৮), "উনিশ-বিশ" (১৯৮০) "জাগ উঠা ইনসান" (১৯৮৪)।


title: বিদ্যা বালান

text: বিদ্যা পরবর্তীতে বিধু বিনোদ চোপড়া পরিচালিত "" উৎকণ্ঠা থ্রিলার চলচ্চিত্রে পার্শ্ব চরিত্রে উপস্থিত হন; অমিতাভ বচ্চন, বোমান ইরানি, শর্মিলা ঠাকুর, সাইফ আলী খান এবং সঞ্জয় দত্তের সঙ্গে। বাণিজ্যিকভাবে ব্যর্থ চলচ্চিত্রটি ইতিবাচক সমালোচনা অর্জনের পাশাপাশি ৮০তম একাডেমি পুরস্কারের জন্য অস্কারে ভারতের আনুষ্ঠানিক ভুক্তি হিসেবে নির্বাচিত হয়। পরবর্তীতে তিনি ইশা সাইনি নামে একজন অবিবাহিত মায়ের চরিত্রে অভিনয় করেন অক্ষয় কুমার, রিতেশ দেশমুখ এবং ফারদিন খানের সঙ্গে সাজিদ খান পরিচালিত কমেডি নাট্যধর্মী "হেই বেবি" চলচ্চিত্রে। চলচ্চিত্রটি বক্স অফিসে সাফল্য অর্জন করেলেও সমালোচকদের কাছ থেকে নেতিবাচক পর্যালোচনা পায়। সিএনএন-আইবিএন-এর রাজীব মাসান্দ চলচ্চিত্রে বিদ্যার সাজ-সজ্জা এবং পোশাক নিয়ে নেতিবাচক মন্তব্য করেন।


title: মৌসুমী চট্টোপাধ্যায়

text: ১৯৮৫ থেকে ১৯৯১, তিনি সিনেমায় বিভিন্ন চরিত্রে অভিনয় করার প্রস্তাব পান এবং তিনি মা, ভাবীর চরিত্রে অভিনয় করেন। যার বেশিওভাগ ছবিই ধর্মেন্দ্র বা রাজ বাবর বা সুনীল দত্তের সাথে। তবুও ১৯৯০ এর দশকে তিনি মাঝে মাঝে সিনেমায় প্রধান চরিত্রে অভিনয় করেন। মেমন, রাজেশ খান্নার সাথে “ঘার পারিভার” এবং “আআ আব লটে চালে” এরপর “সন্তান”, “প্রতিক্ষা” (১৯৯৩), জীতেন্দ্রর সাথে “উধার কি জিন্দেগী”। ১৯৯৫ সাল থেকে সহ-অভিনেত্রী হিসেবে তার অভিনীত সিনেমাগুলো হলঃ “দে আর ব্যাক” (১৯৯৮),“আআ আব লটে চালে” (১৯৯৯), “না তুম জানো না হাম”, “হাম কৌন হে?” (২০০৪)


title: রাজেশ খান্না

text: হিন্দিতে প্রথমে চলচ্চিত্রটি নির্মিত হলেও পরবর্তীতে বাংলা ভাষায়ও এটি ডাবিং করা হয়। আরাধনা চলচ্চিত্রের ব্যাপক ব্যবসায়িক সাফল্যে আরো দু'টি ভাষা - তামিল ও তেলেগু ভাষায় যথাক্রমে "সিবকামিইন সেলভান" (১৯৭৪) ও "কন্যাবাড়ি কালাউ" (১৯৭৪) নামে পুণরায় নির্মিত হয় যাতে শর্মিলা ঠাকুর "বনশ্রী" চরিত্রে অভিনয় করেছিলেন।


title: মুম্বই

text:
[[চিত্র:Bombay 72.86065E 19.07915N.jpg|thumb|উপগ্রহচিত্রে মুম্বই]]
[[File:Mumbai Bengali map1.png|thumb|মুম্বই মানচিত্র]]
[[ভারত|ভারতের]] [[পশ্চিম ভারত|পশ্চিমাঞ্চলীয়]] [[ভারতের রাজ্য ও কেন্দ্রশাসিত অঞ্চল|রাজ্য]] [[মহারাষ্ট্র|মহারাষ্ট্রে]] অক্ষ-দ্রাঘিমাংশে মুম্বই শহরটি অবস্থিত। এই শহর [[মুম্বই জেলা]] ও [[মুম্বই উপনগর জেলা]] নামে মহারাষ্ট্রের দুটি পৃথক রাজস্ব জেলা নিয়ে গঠিত। মূল শহরাঞ্চলটিকে "দ্বীপশহর" বা "আইল্যান্ড সিটি" নামেও অভিহিত করা হয়। মুম্বইয়ের মোট আয়তন ৬০৩.৪ বর্গকিলোমিটার। এর ৪৩৭.৭১ বর্গকিলোমিটার অঞ্চলের মধ্যে দ্বীপশহরের আয়তন ৬৭.৭৯ বর্গকিলোমিটার এবং উপনগর জেলার আয়তন ৩৭০ বর্গকিলোমিটার। এই দুই অঞ্চল [[বৃহন্মুম্বই পৌরসংস্থা|বৃহন্মুম্বই পৌরসংস্থার]] (বিএমসি) এক্তিয়ারভুক্ত। অবশিষ্ট অঞ্চল প্রতিরক্ষা মন্ত্রক, মুম্বই বন্দর কর্তৃপক্ষ, পরমাণু শক্তি কমিশন ও বোরবলি জাতীয় উদ্যানের এক্তিয়ারভুক্ত, যা বিএমসি-র এক্তিয়ারের বাইরে অবস্থিত।


title: বিজয়দূর্গ বন্দর

text:
বিজয়দূর্গ বন্দর হল মহারাষ্ট্রের একটি ছোট সমুদ্র বন্দর।বন্দরটি ভারতের পশ্চিম উপকূলে সিন্ধুদূর্গ জেলায় অবস্থিত।এই বন্দরটি রত্নাগিরি শহরের বাতিঘর থেকে ১০ কিমি উত্তরে গড়ে উঠেছে বিজয়দূর্গ খাঁড়িতে।এই বন্দরের পোতাশ্রয়টি গভীর ও প্রাকৃতিক। বন্দরটিতে প্রতিদিন প্রায় ২০০ টন পন্য ওঠা-নামা করে।এটি মাহারাষ্ট্রের একটি প্রথম সারির মাইনর পোর্ট বা ছোট বন্দর।
কোকিসারে রেলওয়ে স্টেশন থেকে প্রায় ৬০ কিলোমিটার আর এনএইচ-১৭ থেকে ৫ কিমি দূরে সিন্ধুদূর্গ জেলায় অবস্থিত এই বন্দর।বর্তমানে এই বন্দরের জেটি ৩ মিটার (৫১ মি m X ৬.৬ মিটার) গভীর।


title: ভারতের রাজনৈতিক একত্রীকরণ

text: জুনাগড় রাজ্যটি বর্তমান গুজরাটের দক্ষিণ-পশ্চিম দিকে অবস্থিত ছিল। পাকিস্তানের খুব কাছে অবস্থিত হলেও পাকিস্তানের সাথে এর কোন যৌথ সীমারেখা ছিল না। জুনাগড়ের নবাব তৃতীয় মহম্মদ মহবত খানজী মাউন্টব্যাটেনের মতামত উপেক্ষা করে পাকিস্তানে যোগদানের সিদ্ধান্ত নেন। তার যুক্তি ছিল সমুদ্রপথে পাকিস্তানের সাথে যোগাযোগ রাখা সম্ভব। তার এই সিদ্ধান্তের প্রতিবাদে জুনাগড়ের দুই সামন্ত রাজ্য মাংরোল ও বাবারিয়াওয়াড় স্বাধীনতা ঘোষণা করে। জুনাগড়ের নবাব তখন সেনাবাহিনী পাঠিয়ে উক্ত দুই সামন্ত রাজ্যকে দখল করেন। এতে পার্শ্ববর্তী দেশীয় রাজ্যগুলোর ক্ষিপ্ত হয়ে তাদের নিজ নিজ সেনাবাহিনী জুনাগড় সীমান্তে প্রেরণ করেন এবং ভারত সরকারের নিকট সাহায্যের আবেদন করেন। মোহনদাস গান্ধীর ভ্রাতুষ্পুত্র সামলদাস গান্ধীর নেতৃত্বে জুনাগড়ের প্রজারা "আর্জী হুকুমত" নামে একটি অস্থায়ী সরকার গঠন করেন।


title: ভারতের প্রস্তাবিত রাজ্য ও কেন্দ্রশাসিত অঞ্চল

text: বিদর্ভ (মারাঠি: विदर्भ) হল মহারাষ্ট্র রাজ্যের পূর্বাঞ্চলের অমরাবতী ও নাগপুর বিভাগ নিয়ে গঠিত একটি অঞ্চল। ১৯৫৬ সালের রাজ্য পুনর্গঠন আইন অনুসারে বিদর্ভ অঞ্চলটি বোম্বাই রাজ্যের অন্তর্গত হয়। এর কিছুদিন পরে রাজ্য পুনর্গঠন কমিশন নাগপুরকে রাজধানী করে পৃথক বিদর্ভ রাজ্যের প্রস্তাবনা দেয়। যদিও ১৯৬০ সালের ১ মে মহারাষ্ট্র রাজ্য গঠিত হলে বিদর্ভ মহারাষ্ট্রের অন্তর্গত হয়।


title: ভারতের ভূগোল

text: পশ্চিমঘাট বা সহ্যাদ্রি পর্বতমালা দাক্ষিণাত্য মালভূমির পশ্চিম সীমা বরাবর প্রসারিত। এই পর্বতমালা দাক্ষিণাত্য মালভূমিকে আরব সাগর তীরবর্তী সংকীর্ণ উপকূলীয় সমভূমি অঞ্চল থেকে বিচ্ছিন্ন করেছে। গুজরাট-মহারাষ্ট্র সীমানার নিকট তাপ্তি নদীর দক্ষিণ ভাগ থেকে মহারাষ্ট্র, গোয়া, কর্ণাটক, কেরল ও তামিলনাড়ুর মধ্য দিয়ে দাক্ষিণাত্য উপদ্বীপের দক্ষিণতম বিন্দু পর্যন্ত প্রসারিত এই পর্বতমালার দৈর্ঘ্য প্রায় ১৬০০ কিলোমিটার। এই পর্বতমালার গড় উচ্চতা ১০০০ মিটার। কেরলে অবস্থিত আনাইমালাই পর্বতের আনাইমুদি (উচ্চতা ২৬৯৫ মিটার) পশ্চিমঘাটের সর্বোচ্চ শৃঙ্গ।


title: শ্রীলঙ্কা

text: শ্রীলঙ্কা ইন্ডিয়ান প্লেটের উপর অবস্থিত যা পূর্বে ভারত-অস্ট্রেলিয়ান প্লেটের অংশ ছিল। শ্রীলঙ্কা ভারতমহাসাগরের উপর, বঙ্গোপসাগরের দক্ষিণ দিকে অবস্থিত। শ্রীলঙ্কাকে ভারতীয় উপমহাদেশের মূলভূমি অংশ থেকে পৃথক করা হয় মান্নার উপসাগরীয় অঞ্চল এবং পল স্ট্রেট দ্বারা। হিন্দু পৌরানিক কাহিনী অনুযায়ী রামের শাসন আমলে ভারতের মূল ভূমি থেকে রাম সেতু নামে একটি সংযোগ ছিল। ব্রিটিশ উপনিবেশের বর্ণনাকারীদের মতে ১৪৮০ সালের ঝড়ে ধ্বংস হবার আগে ইহা একটি পূর্ণাঙ্গ প্রাকৃতিক সৌন্দর্যের লীলাভূমি ছিল। কেবল দক্ষিণ দিকের বেড়ে ওঠা পর্বতমালা ছাড়া দ্বীপটির বেশির ভাগ উপকূলীয় সমতল ভূমি। সমুদ্রপৃষ্ঠ থেকে ২৫২৪ মিটার(৮২৮০ ফিট) উঁচু পিদুরুতালাগালা শ্রীলঙ্কার সর্বোচ্চ বিন্দু। শ্রীলংকায় ১০৩ টি নদী রয়েছে। এর মধ্যে দীর্ঘতম হল মহাভেলি নদী যা ৩৩৫ কিলোমিটার (২08 মাইল) বিস্তৃত।


title: মহারাষ্ট্র

text:
মহারাষ্ট্রে ৬ টি বিভাগ রয়েছে। যথা :
মুম্বাই শহরটি ভারতের মোট চারটি মেট্রোপলিটান শহরের মধ্যে একটি। এ রাজ্যের অন্যান্য জনবহূল শহর নাগপুর ও পুনে।
এই রাজ্য ভারতের দ্বিতীয় জনবহুল রাজ্য (উত্তর প্রদেশ-এর পর)। ভারতের সর্বাধিক নাগরিক বসতি এই রাজ্যে। এই রাজ্যের জনসংখ্যা ১১ কোটির অধিক।


title: পশ্চিমবঙ্গের জেলা

text: ভারতীয় ইউনিয়নের পূর্বাঞ্চলীয় রাজ্য পশ্চিমবঙ্গের সীমান্তে নেপাল, ভুটান, বাংলাদেশ (অতীতের পূর্ববাংলা) এবং ভারতের বিহার, ঝাড়খণ্ড, ওড়িশা, অসম ও সিক্কিম রাজ্য অবস্থিত। রাজ্যের উত্তরে হিমালয় পর্বতমালা ও দক্ষিণে বঙ্গোপসাগর অবস্থিত। এর মধ্যবর্তী অঞ্চলে গঙ্গা পূর্বমুখে এবং তার শাখানদী হুগলি দক্ষিণে প্রবাহিত হয়ে বঙ্গোপসাগরে পতিত হয়েছে। রাজ্যের উত্তরবঙ্গ অঞ্চলে অবস্থিত শিলিগুড়ি করিডোর উত্তর-পূর্ব ভারতের সঙ্গে দেশের মূল ভূখণ্ডের সংযোগ রক্ষা করছে। পশ্চিমবঙ্গ একাধিক ভৌগোলিক অঞ্চলে বিভক্ত। যেমন, দার্জিলিং হিমালয় পার্বত্য অঞ্চল, তরাই ও ডুয়ার্স অঞ্চল, রাঢ় অঞ্চল, পশ্চিমের উচ্চভূমি ও মালভূমি অঞ্চল, উপকূলীয় সমভূমি অঞ্চল, সুন্দরবন এবং গাঙ্গেয় বদ্বীপ অঞ্চল।


title: ভারতের ভূগোল

text: পূর্ব গুজরাটে আরব সাগর উপকূল অঞ্চল থেকে পূর্বে মহারাষ্ট্র, মধ্যপ্রদেশ ও ছত্তীসগঢ়ে ৯০০ কিলোমিটার অঞ্চল জুড়ে প্রসারিত সাতপুরা পর্বতশ্রেণী। এই পর্বতের অনেক শৃঙ্গই ১০০০ মিটার বা ততোধিক উচ্চতাবিশিষ্ট। ত্রিকোনাকার এই স্তুপ পর্বতটির দুই ধার দিতে নর্মদা ও তাপ্তি নদী প্রবাহিত। এর সর্বোচ্চ স্থান রত্নপুরী। সাতপুরা পর্বতের উত্তরে এর সমান্তরালে প্রসারিত বিন্ধ্য পর্বত। নর্মদা নদীর উত্তরে অবস্থিত এই দুই পর্বত গাঙ্গেয় সমভূমি অঞ্চলকে দাক্ষিণাত্য মালভূমি থেকে পৃথক করেছে।


title: কোয়না বাঁধ

text:
ভারতের মহারাষ্ট্রে কোয়না বাঁধ অন্যতম বৃহত্তম নদী বাঁধ। এটি একটি রাবল-কংক্রিটের বাঁধ, যা কোয়না নদীর উপর নির্মিত।কোয়না নদীর উৎস সহ্যাদ্রি পর্বতমালার শৈলশহর মহাবালেশ্বর এ। বাঁধটি  পশ্চিম ঘাটের কোলে চিপলুন এবং কারাদ এর সংযোগকারী জাতীয় সড়কের কাছে,সাতারা জেলার কোয়নানগর-এ অবস্থিত।
বিংশ শতাব্দীর প্রথম দিকে একটি জরিপে কোয়না নদীকে একটি সম্ভাব্য হাইড্রো-ইলেকট্রিক সোর্স হিসাবে বর্ণনা করা হয়। প্রথম বিশ্বযুদ্ধের পর টাটা গ্রুপ কর্তৃক কোয়না নদীর জলবিদ্যুৎ প্রকল্পের অনুসন্ধান করা হয়। ১৯২৮ সালের আর্থিক সংকটের ফলে প্রকল্পটি বাতিল হয়ে যায়। ভারত স্বাধীন হওয়ার পর, এটি মহারাষ্ট্র সরকার কর্তৃক গ্রহণ করা হয়। ১৯৫১ সালে কোয়না বাঁধ প্রকল্পটির দিকে নজর পড়তে শুরু করে। প্রকল্পটি ১৯৫৩ সালে অনুমোদন করা হয় এবং ১৯৫৪ সালের প্রথম দিকে নির্মাণ কাজ শুরু হয়।


title: বেলজিয়াম

text:
বেলজিয়াম () উত্তর-পশ্চিম ইউরোপের একটি দেশ। এটি একটি সাংবিধানিক রাজতন্ত্র। এটি ইউরোপের ক্ষুদ্রতম ও সবচেয়ে ঘনবসতিপূর্ণ দেশগুলির একটি। বেলজিয়াম ইউরোপীয় ইউনিয়নের প্রতিষ্ঠাতা সদস্য। এটি ইউরোপের সর্বাধিক নগরায়িত দেশ; এখানকার ৯৭% লোক শহরে বাস করে। নেদারল্যান্ডস ও লুক্সেমবুর্গের সাথে মিলে বেলজিয়াম নিচু দেশগুলি গঠন করেছে। দেশটির নাম বেল্গায়ে নামের এক কেল্টীয় জাতির নাম থেকে এসেছে। এই জাতিটি এখানকার আদি অধিবাসী ছিল; খ্রিস্টপূর্ব ৫৭ অব্দে জুলিয়াস সিজার এলাকাটি দখল করে নেন। ব্রুসেল শহরটি বেলজিয়ামের রাজধানী ও বৃহত্তম শহর। ইউরোপীয় কমিশন, ন্যাটো এবং বিশ্ব শুল্ক সংস্থার সদর দপ্তর ব্রাসেল্‌স-এ অবস্থিত। এছাড়া ইউরোপীয় পার্লমেন্টের নতুন ভবন এখানে অবস্থিত। ইউরোপীয় পার্লমেন্টের আদি ভবন ফ্রান্সের স্ট্রাসবুর্গে অবস্থিত। বেলজিয়াম ইউরো জোন-এ অবস্থিত এবং এর মুদ্রা ইউরো। ইউরো প্রবর্তনের পূর্বে বেলজিয়ামের মূদ্রার নাম ছিল বেলজিয়াম ফ্রাঁ ।
ফ্রান্স এবং উত্তর ইউরোপের সমভূমির মধ্যস্থলে অবস্থিত। এর উত্তরে উত্তর সাগর। ইউরোপের একটি ভৌগোলিক সঙ্গমস্থলে অবস্থিত হওয়ায় দেশটি মধ্যযুগ থেকেই একটি প্রধান বাণিজ্যিক কেন্দ্র। উত্তর সাগরের মাধ্যমে দেশটি বাকী বিশ্বের সাথে বাণিজ্য চালায়। বেলজিয়ামের অবস্থান সামরিক কৌশলগত দিক থেকেও গুরুত্বপূর্ণ। এই অঞ্চলটির নিয়ন্ত্রণ নিয়ে বহু যুদ্ধ হয়েছে। ১৮৩০ সালে বেলজিয়াম স্বাধীনতা লাভ করে।


title: ব্রাসেল্‌স মেট্রো

text: ইউরোপ মহাদেশের বেলজিয়াম রাষ্ট্রের রাজধানী ব্রাসেল্‌সের পাতাল ট্রেন ব্যবস্থার নাম ব্রাসেল্‌স মেট্রো ( "মেত্‌খো দ্য ব্‌খুসেল", )। এই ব্যবস্থাটিতে ৪টি প্রকৃত মেট্রো লাইন এবং ৩টি প্রাক-মেট্রো লাইন আছে। মূল মেট্রো লাইনগুলির মোট দৈর্ঘ্য এবং এগুলিতে ৫৯টি বিরতিস্থল বা স্টেশন আছে। ২০১২ সালে যাত্রীরা মোট প্রায় ১৪ কোটি বার ব্যবস্থাটি ব্যবহার করেন।


title: বেলজিয়াম

text: বেলজিয়াম তিনটি অঞ্চলে বিভক্ত- ফ্ল্যান্ডার্স, ওয়ালোনিয়া এবং ব্রাসেলস ক্যাপিটাল সিটি। ফ্ল্যান্ডার্স অঞ্চলটি ব্রাসেলসের উত্তর ও পশ্চিমে অবস্থিত; এখানে বেশির ভাগ লোক ওলন্দাজ (ফ্লেমিশ) ভাষায় কথা বলেন এবং এরা ফ্লেমিং নামে পরিচিত। ওয়ালোনিয়া ব্রাসেলসের পূর্বে ও দক্ষিণে অবস্থিত এবং এখানকার বেশির ভাগ লোক ফরাসি ভাষায় কথা বলেন; এরা ওয়ালোন নামে পরিচিত। ব্রাসেলস অঞ্চলের উভয় জাতের লোকের বাস। প্রতিটি অঞ্চলই প্রায় স্বায়ত্তশাসিত; কিন্তু ফ্লেমিং ও ওয়ালোনদের মধ্যে এখনও তীব্র দ্বনদ্ব বিদ্যমান। ফ্ল্যান্ডার্স এলাকা স্বাধীন রাষ্ট্র হিসাবে আত্মপ্রকাশ করতে আগ্রহী।


title: বেলিজ

text: বেলিজ মধ্য আমেরিকার উত্তর-পূর্ব অংশে অবস্থিত একটি দেশ। বেলিজ মধ্য আমেরিকার সবচেয়ে ক্ষুদ্র ও স্বল্পবসতিপূর্ণ দেশগুলির একটি। প্রায় দুই শতক ধরে এটি ব্রিটেনের উপনিবেশ ছিল। ১৯৭৩ পর্যন্ত এর নাম ছিল ব্রিটিশ হন্ডুরাস। ১৯৮১ সালে এটি স্বাধীনতা লাভ করে। বর্তমানে এটি কমনওয়েলথ অভ নেশনসের একটি সদস্য। উপকূলীয় শহর বেলিজ সিটি দেশের বৃহত্তম শহর; ১৯৭২ সাল পর্যন্ত এটি দেশটির রাজধানী ছিল। অনেকগুলি হারিকেন ঝড় শহরটির ব্যাপক ক্ষয়ক্ষতি করলে দেশের অভ্যন্তরে বেলমোপান শহরে নতুন রাজধানী নির্মাণ করা হয়।


title: বাংলাদেশ

text: দক্ষিণ এশিয়ার দীর্ঘতম দুটি নদী - গঙ্গা ও ব্রহ্মপুত্র যেখানে বঙ্গোপসাগরে মিশেছে সেখানেই কালের পরিক্রমায় গড়ে ওঠে "পৃথিবীর বৃহত্তম" এই "ব-দ্বীপ"। এই গঙ্গা-ব্রহ্মপুত্র মোহনা অঞ্চলে প্রায় ৩০০০ বছর বা তারও পূর্ব থেকে যে জনগোষ্ঠীর বসবাস, তা-ই ইতিহাসের নানান চড়াই উৎরাই পেরিয়ে এসে দাঁড়িয়েছে বর্তমানের স্বাধীন রাষ্ট্র বাংলাদেশরূপে। ভৌগোলিক বিচারে বাংলাদেশের অবস্থান দক্ষিণ এশিয়ায়, ভারত ও মিয়ানমারের মাঝখানে। এর ভূখণ্ড ১ লক্ষ ৪৭ হাজার ৫৭০ বর্গ কিলোমিটার এলাকা জুড়ে বিস্তৃত। বাংলাদেশের পশ্চিম, উত্তর, আর পূর্ব সীমান্ত জুড়ে রয়েছে ভারত; পশ্চিমে রয়েছে ভারতের পশ্চিমবঙ্গ রাজ্য; উত্তরে পশ্চিমবঙ্গ, আসাম, মেঘালয় রাজ্য এবং পূর্বে রয়েছে আসাম, ত্রিপুরা ও মিজোরাম। তবে পূর্বে ভারত ছাড়াও মিয়ানমারের (বার্মা) সাথে সীমান্ত রয়েছে; দক্ষিণে রয়েছে বঙ্গোপসাগর। বাংলাদেশের স্থল সীমান্তরেখার দৈর্ঘ্য ৪,২৪৬ কিলোমিটার যার ৯৪ শতাংশ (৯৪%) ভারতের সাথে এবং বাকি ৬ শতাংশ মিয়ানমারের সাথে। বাংলাদেশের সমুদ্রতটরেখার দৈর্ঘ্য ৫৮০ কিলোমিটার। বাংলাদেশের দক্ষিণ-পূর্বাংশের কক্সবাজার পৃথিবীর দীর্ঘতম অনবচ্ছিন্ন সমূদ্র সৈকতগুলোর অন্যতম।


title: গল

text: অন্যদিকে উত্তর-পূর্বে মার্ন ও সেন নদীর উত্তরে অবস্থিত বেলগাই (Belgae) নামক জার্মান-কেল্টীয় মিশ্র জাতির অধিকৃত অংশ (বর্তমান বেলজিয়াম ও নেদারল্যান্ডসের দক্ষিণভাগ যেখানে অবস্থিত), মধ্যভাগে বিরাট এলাকা জুড়ে অবস্থিত কেল্টীয় জাতি-অধ্যুষিত গল ও দক্ষিণ-পশ্চিমে গারন ও লোয়ার নদীর দক্ষিণে আকুইতানি (Aquitani) জাতির লোকের অধিকৃত অংশ - এই তিনটি অঞ্চল ছিল রোমান শাসনের বাইরে; এদেরকে একত্রে গাল্লিয়া কোমাতা (Gallia Comata, "লম্বা চুলওয়ালা গল") ডাকা হত। তবে এই তিনটি অঞ্চলের মধ্যে কোন স্বাভাবিক সংহতি ছিল না; তাদের রীতিনীতিতে অনেক পার্থক্য ছিল।


title: ব্রাজিল

text: বিশ্বের পঞ্চম বৃহত্তম দেশ হিসেবে রাশিয়া, কানাডা, চীন, ও মার্কিন যুক্তরাষ্ট্রের পরেই ব্রাজিলের অবস্থান। কানাডা ও মার্কিন যুক্তরাষ্ট্রের পর এটি আমেরিকা মহাদেশের তৃতীয় বৃহত্তম দেশ। এর সর্বমোট আয়তন , যার ভেতর জলভাগের আয়তন প্রায় । দেশটিতে মোট তিনটি সময় অঞ্চল অবস্থিত। পশ্চিমের প্রদেশগুলো ইউটিসি-৪, পূর্বের প্রদেশগুলো ইউটিসি-৩ (এটি একই সাথে ব্রাজিলের সরকারি সময়), এবং আটলান্টিক দ্বীপপুঞ্জগুলো ইউটিসি-২ সময় অঞ্চলের অন্তর্গত।


title: বাংলাদেশের জলবায়ু

text: বাংলাদেশ এশিয়া মহাদেশের দক্ষিণাংশে অবস্থিত হলেও মহাদেশীয়-অক্ষাংশীয় অবস্থানের দিক থেকে এটি উত্তর অক্ষে অবস্থিত। অক্ষাংশীয় মানানুসারে এদেশের অবস্থান ২০ডি. ৩৪মি. উত্তর অক্ষরেখা হতে ২৬ডি. ৩৮মি. উত্তর অক্ষরেখার এবং দ্রাঘিমাংশীয় মানানুসারে ৮৮ডি. ০১মি. পূর্ব দ্রঘিমারেখা হতে ৯২ডি. ৪১মি. পূর্ব দ্রঘিমারেখার মধ্যবর্তী স্থানে। কর্কটক্রান্তি রেখা এদেশের ঠিক মধ্যভাগ দিয়ে অতিক্রম করেছে আর ভারত মহাসাগরীয় অঞ্চলের মৌসুমী স্রোত এদেশের দক্ষিণ-প্রান্তবর্তী বঙ্গোপসাগর দিয়ে অতিক্রম করায় এখানে ক্রান্তীয় মৌসুমী জলবায়ু বিরাজ করে।


title: অস্ট্রেলিয়া (মহাদেশ)

text: অস্ট্রেলিয়া প্রথাগত ইংরেজি ধারণার সাতটি মহাদেশের মধ্যে ক্ষুদ্রতম। অস্ট্রেলিয়ার মূল ভূখণ্ড ও নিউগিনির মধ্যস্থ আরাফুরা সাগর ও টরেস প্রণালী এবং অস্ট্রেলিয়ার মূল ভূখণ্ড ও তাসমানিয়ার মধ্যস্থ বাস প্রণালী—এই সমুদ্রগুলি দ্বারা বিভাজিত একটি মহাদেশীয় সোপানে এই মহাদেশ অবস্থিত। প্লেইস্টোসিন হিমযুগ ও লাস্ট গ্লেসিয়াল ম্যাক্সিমামের সময় (খ্রিস্টপূর্ব ১৮,০০০ অব্দ) যখন সমুদ্রতলের উচ্চতা কম ছিল, তখন এই বিচ্ছিন্ন স্থলভাগগুলি পরস্পর শুষ্ক স্থলভাগ দ্বারা সংযুক্ত ছিল। শেষ দশ হাজার বছরে সমুদ্রতলের উচ্চতা বৃদ্ধি পেয়ে নিম্নভূমিগুলিকে জলমগ্ন করেছে। এর ফলে মহাদেশটিও আজকের নিচু শুষ্ক ও অর্ধ-শুষ্ক মূল ভূখণ্ডটিকে পর্বতময় নিউ গিনি ও তাসমানিয়া দ্বীপপুঞ্জ থেকে বিচ্ছিন্ন করেছে। ভৌগোলিকভাবে মহাদেশীয় সোপানের শেষভাগ থেকে একটি মহাদেশ প্রসারিত রয়েছে যাতে, অধুনা-বিচ্ছিন্ন দ্বীপগুলি মহাদেশের অংশ হতে পারে।


title: ব্রাজিল

text: ব্রাজিল দক্ষিণ আমেরিকার উপকূলভাগের সবচেয়ে বেশি অংশ জুড়ে রয়েছে, সেই সাথে মহাদেশটির সবচেয়ে বেশি অংশটিও এই দেশটির আওতাধীন। ব্রাজিলের দক্ষিণে উরুগুয়ে; দক্ষিণ-পশ্চিমে আর্জেন্টিনা ও প্যারাগুয়ে; পশ্চিমে বলিভিয়া ও পেরু; উত্তর-পশ্চিমে কলম্বিয়া; এবং উত্তরে ভেনেজুয়েলা, সুরিনাম, গায়ানা, এবং ফরাসি দেপার্ত্যমঁ ফরাসি গায়ানা অবস্থিত। ব্রাজিলের সাথে ইকুয়েডর ও চিলি ব্যতীত দক্ষিণ আমেরিকার সকল দেশের সাথেই সীমান্ত সংযোগ রয়েছে। ব্রাজিলীয় সীমানায় বেশকিছু দ্বীপপুঞ্জ অবস্থিত, যার মধ্যে রয়েছে ফের্নান্দু জি নরোনিঁয়া, রোকাস অ্যাটল, সেন্ট পিটার ও সেন্ট পল রকস, এবং ত্রিনিদাজি এ মার্চিঁ ভাজ। এর সুবিশাল আকৃতি, জলবায়ু, এবং খনিজ সম্পদের প্রাচুর্য ব্রাজিলকে ভূ-তাত্ত্বিকভাবে একটি বৈচিত্রময় দেশে পরিণত করেছে। দেশটির আটলান্টিক মহাসাগরে অবস্থিত দ্বীপপুঞ্জগুলো ধরলে ব্রাজিলের সীমানা ২৮° পশ্চিম থেকে ৭৪° পশ্চিম অক্ষরেখা থেকে, ৬° উত্তর থেকে ৩৪° দক্ষিণ দ্রাঘিমা রেখা পর্যন্ত বিস্তৃত।


title: ভারতের সংগীত

text: লাবনি নামটা এসেছে 'লাবণ্য' শব্দ থেকে, যার অর্থ হল সুন্দর। এটা ভীষণভাবে জনপ্রিয় নৃত্য এবং সংগীতের একটা ধারা, যেটা সারা মহারাষ্ট্র রাজ্যে প্রদর্শিত হয়ে থাকে। ঘটনাচক্রে এটা মহারাষ্ট্রীয় জনতার লোক সংগীত প্রদর্শনগুলোর একটা অত্যাবশ্যকীয় অংশ। ঐতিহ্যগতভাবে এই গানগুলো মহিলা শিল্পীরাই গেয়ে থাকে, কিন্তু কখনোবা পুরুষ শিল্পীরাও লাবনি গান গায়। লাবনি গানের সঙ্গে যে নাচের ধারা সংযুক্ত তাকে বলা হয় তামাশা। লাবনি হল একটা ঐতিহ্যপূর্ণ গান  ও নাচের সমাহার, যেটা বিশেষত ড্রামের মতো এক যন্ত্র, 'ঢোলকি'র মোহিত করা বাজনা দিয়ে প্রদর্শিত হয়। ন-গজ শাড়ি পরে আকর্ষণীয় মহিলারা নাচ প্রদর্শন করে। তারা একটা ঝটিতি উত্তেজক গান গায়। মহারাষ্ট্র এবং মধ্য প্রদেশের শুকনো অঞ্চল থেকে লাবনির উদ্ভব হয়েছে


title: নান অব দ্য অ্যাবাভ

text: যে সমস্ত দেশে প্রমিত পদ্ধতি হিসেবে ব্যালটে "নান অব দা এবাভ"-কে অন্তর্ভুক্ত করা হয়েছে তার মধ্যে রয়েছে ভারত ("নান অব দ্য অ্যাবাভ"), গ্রীস (λευκό, সাদা, কিন্তু কোন রাজনৈতিক দলের সাথে সম্পর্কহীন, কেবলমাত্র প্রতীকী।) ইউ. এস. স্টেট অব নেভাদা (নান অব দ্য ক্যান্ডিডেটস), ইউক্রেন (Проти всіх), স্পেন (ভোটো এন ব্ল্যাংকো), এবং কলোম্বিয়া (ভোটো এন ব্ল্যাংকো), [রাশিয়ায় ব্যালটে (Против всех) মনোনয়ন ছিল যেটি ২০০৬ সালে বিলুপ্ত করা হয়। বাংলাদেশ ২০০৮ সালে না ভোটের মনোনয়ন চালু করে। পাকিস্তান ২০১৩ সালের পাকিস্তান নির্বাচনের ব্যালট পেপারে এই সুযোগটি রাখলেও পরে পাকিস্তানের নির্বাচন কমিশন একে বাতিল করে দেয়।


title: পুতুল নাচ

text: ভারতীয় উপ-মহাদেশে বিপন পাল প্রথম পুতুল নাচের প্রচলন করেন বলে জনশ্রুতি রয়েছে। ব্রাহ্মণবাড়িয়া জেলার নবীনগর উপজেলার তিতাস নদীর কূল ঘেঁষে গড়ে ওঠা জনপদে কৃষ্ণ নগর নামে পল্লীতে বিপিন পালের জন্ম। বিপিন পাল তৎসময়ে সামাজিক প্রেক্ষাপট বিবেচনায় পৌরানিক কাহিনী অবলম্বন করে পুতুল নাচ করতেন বলে জানা যায়। ব্রাহ্মণবাড়িয়া জনপদে আরো কয়েকজনের নাম জানা যায়, তারা হলেন জেলার কৃষ্ণ নগর গ্রামের গিরীশ আচার্য্য, মো. তারু মিয়া, ব্রাহ্মণ বাড়িয়া শহরের মেন্ডা বা মেরুড়া এলাকার ধন মিয়া, কালু মিয়া, মো. রাজ হোসেন ও পৌর শহরের কাজীপাড়া এলাকার শরীফ মালদার। ধন মিয়ার পুতুল নাচ দলের নাম ছিলো রয়েল বীনা অপেরা। ধন মিয়া পুতুল নাচ দল দেশে বিদেশে ব্যাপক সুনাম অর্জন করেছে। এ ছাড়াও সুমী বীনা পুতুল নাচ ঝুমুর পুতুল নাচ দল পুতুল নাচ প্রদর্শন করে চলেছে বলে জনশ্রুতি রয়েছে। যতোদূর জানা যায়, পৌরানিক কাহিনী অবলম্বনে পরিচালিত পুতুল নাচ ব্রাহ্মণবাড়িয়ার জনপদের এক ঐতিহ্য। বছরের বিশেষ সময়ে মেলা পল্লীতে পুতুল নাচ প্রদর্শন হয়ে থাকে। শিল্প ও বাণিজ্য মেলায় পুতুল নাচ হয়ে থাকে।


title: লাবণী সরকার

text:
লাবনী সরকার ১৯৬২ সালে কোলকাতায় জন্মগ্রহন করেন। তার পিতার নাম মুকুল কান্তি সরকার এবং মায়ের নাম কৃষ্ণা সরকার। লাবনী যাদবপুর বিশ্ববিদ্যালয় থেকে আন্তঃর্জাতিক সম্পর্ক বিষয়ে স্নাতক ডিগ্রি গ্রহন করেছেন।
১৯৯৪ সালে অময় রায়ের পরিচালিত "নবরূপা" চলচ্চিত্রে অভিনয়ের মাধ্যমে লাবনী সরকার অভিনয় জীবন শুরু করেন। তিনি টেলিভিশন সিরিজ এবং চলচ্চিত্রে নিয়মিত অভিনয় করে যাচ্ছেন। তিনি অন্তর্মহল নামে একটি গ্রুপ থিয়েটার প্রতিষ্ঠা করেছেন।


title: লাবণী সরকার

text: লাবণি সরকার (ইংরেজি: Laboni Sarkar) একজন ভারতীয়-বাঙালি টেলিভিশন এবং চলচ্চিত্র অভিনেত্রী। তিনি এ পর্যন্ত বাংলা চলচ্চিত্রের পাশাপাশি তেলেগু চলচ্চিত্রেও অভিনয় করেছেন। তিনি ১৯৯৩-১৯৯৬ পর্যন্ত পরপর তিন বছর বাংলা চলচ্চিত্র সাংবাদিক সমিতি পুরস্কার অর্জনের মাধ্যমে একটি রেকর্ড স্থাপন করে।


title: পুবে তাকাও নীতি

text: চীনের তিব্বত আক্রমণ ও ১৯৬২ সালের ভারত-চীন যুদ্ধের পর থেকেই ভারত ও চীন পূর্ব ও দক্ষিণ এশিয়ার দুই সামরিক প্রতিযোগী রাষ্ট্রে পরিণত হয়। চীন ভারতের প্রতিবেশি ও প্রতিদ্বন্দ্ব্বী রাষ্ট্র পাকিস্তানের সঙ্গে ঘনিষ্ঠ সামরিক ও অর্থনৈতিক সুসম্পর্ক গড়ে তোলে এবং নেপাল ও বাংলাদেশের উপর প্রভাব বিস্তারের ক্ষেত্রেও ভারতের সঙ্গে প্রতিযোগিতা অবতীর্ণ হয়। ১৯৭৯ সালে দেং জিয়াওপিঙের ক্ষমতারোহণের পর চীন তার ভীতিপ্রদ রাষ্ট্রবিস্তার নীতি অনেকাংশে সংযত করে। তার পরিবর্তে এই দেশ এশীয় দেশগুলির সঙ্গে ঘনিষ্ঠ বাণিজ্যিক ও অর্থনৈতিক সম্পর্ক স্থাপনের কৌশল গ্রহণ করে। ১৯৮৮ সালে গণতন্ত্রপন্থী আন্দোলন নৃশংসভাবে দমন করে ব্রহ্মদেশে (অধুনা মায়ানমার ইউনিয়ন) সামরিক জুন্টা রাষ্ট্রীয় ক্ষমতা দখল করে। এই সময় অনেক আন্তর্জাতিক সংঘ মায়ানমারকে সংঘচ্যুত ঘোষণা করলেও চীন সামরিক জুন্টার ঘনিষ্ঠতম সহযোগী ও সমর্থকে পরিণত হয়।


title: লেনডেন পিন্ডলিং

text: দ্য রাইট অনারেবল স্যার লেনডেন পিন্ডলিং, কেসিএমজি, ওএম, পিসি, জেপি, (২২শে মার্চ ১৯৩০ - ২৬শে আগস্ট ২০০০) হলেন বাহামা দ্বীপপুঞ্জের জাতির জনক। তিনি ১০শে জানুয়ারি ১৯৬৭ সালে সংখ্যাগরিষ্ঠ দলের ও ১০শে জুলাই ১৯৭৩ সালে স্বাধীনতার নেতৃত্ত্ব দিয়েছিলেন। তিনি ১৯৬৫ সাল থেকে ১৯৯৭ সাল পর্যন্ত প্রোগ্রেসিভ লিবারেল পার্টির প্রধান ও ১৯৬৯ থেকে ১৯৯২ পর্যন্ত বাহামার প্রধানমন্ত্রী ছিলেন কিন্তু স্ক্যান্ডালে জড়িয়ে তিনি রাজনীতি থেকে পদত্যাগ করেন। ১৯৮০-র দশকে পিন্ডলিং ও তার দল দুর্নীতি ও মাদক চোরাচালান কেলেংকারিতে জড়িয়ে পড়েন। অর্থনীতির দুরবস্থা কাটিয়ে উঠতে পিন্ডলিং দেশটিকে বৈদেশিক ঋণের বোঝায় জর্জরিত করে দেন। এর ফলে ১৯৯২ সালের সাধারণ নির্বাচনে তিনি রক্ষণশীল ফ্রি ন্যাশনাল মুভমেন্টের হুবার্ট ইনগ্রাহামের কাছে পরাজিত হন।


title: বাংলাদেশের লবণ শিল্প

text: বাংলাদেশের সমুদ্র উপকূলীয় অঞ্চলে উৎপন্ন লবণকে কেন্দ্র করে বৃহৎ লবণশিল্প গড়ে উঠেছে। দীর্ঘদিন ধরে বাংলাদেশের চট্টগ্রাম ও কক্সবাজারে সমুদ্রের লোনা পানি দ্বারা ডিসেম্বর হতে মধ্য মে পর্যন্ত লবণ উৎপাদিত হয়ে আসছে। বর্তমানে খুলনা ও সাতক্ষীরা অঞ্চলে লবণ উৎপাদন শুরু হয়েছে। পূর্বে মানুষ সমুদ্রের পানি চুলায় জ্বাল দিয়ে বা রোদে শুকিয়ে (সৌর পদ্ধতিতে) লবণ উৎপাদন করতো। ২০০০-২০০১ সাল থেকে পলিথিন পদ্ধতিতে লবণ উৎপাদন শুরু হয়। সনাতন পদ্ধতিতে একর প্রতি লবণের উৎপাদন ছিল ১৭.২৫ মেট্রিক টন এবং নতুন পদ্ধতিতে প্রতি একরে লবণ উৎপাদিত হয় প্রায় ২১ মেট্রিক টন। এই পদ্ধতিতে সনাতন পদ্ধতির তুলনায় ৩৫% অধিক ও আন্তর্জাতিক মানের লবণ উৎপাদিত হয়, যা দেশের চাহিদা মিটিয়ে বিদেশেও রপ্তানি করার সম্ভবনা সৃষ্টি করে।


title: জন-মিশেল চার্লিয়ার

text: ১৯৬৩ সালে মার্কিন যুক্তরাষ্ট্র ভ্রমণ করেন চার্লিয়ার এবং এসময় আমেরিকার পশ্চিমাঞ্চল ভ্রমণ করেন তিনি। পরবর্তীতে যা তাকে ফোর্ট নাভাজো সৃষ্টিতে অনুপ্রাণিত করে। ওয়েস্টার্ন সিরিজটি তিনি পিলটে প্রকাশ করেন। কাহিনীর চিত্রাঙ্কনের জন্য তিনি জিন জিরাউদ (মোবিয়াস), তারপরে বাণিজ্যিক অঙ্কনশিল্পী জেরি স্প্রিংকে এই দায়িত্ব প্রদান করেন। কমিক্সটির নাম ফোর্ট নাভাজো থেকে পরবর্তীতে মূল চরিত্র ব্লুবেরি বা লেফটেনেন্ট ব্লুবেরির নামানুযায়ী রাখা হয়। কমিক্স দ্রুত জনপ্রিয় হয়ে উঠে। ১৯৭২ সালে পিলট কর্মীদের মধ্যে দ্বন্দ্ব দেখা দিলে চার্লিয়ার তার প্রধান সম্পাদকের পদ ছেড়ে দিতে বাধ্য হন এবং ১৯৭৬ সাল পর্যন্ত ফরাসি টেলিভিশনের জন্য কাজ করেন। এরপর প্রধান সম্পাদক হিসেবে টিনটিন ম্যাগাজিনে দুই বছরের জন্য কাজ করেন। তিনি ব্লুবেরি এবং বাক ড্যানি গল্প লিখা অব্যাহত রাখেন।


title: নবান্ন (নাটক)

text: নবান্ন হল বিজন ভট্টাচার্যের লেখা একটি বাংলা নাটক। ১৯৪৪ সালে ভারতীয় গণনাট্য ঐসংঘের প্রযোজনায় ও শম্ভু মিত্রের পরিচালনায় এই নাটকটি প্রথম মঞ্চস্থ হয়েছিল। এরপর ১৯৪৮ সালে বহুরূপী নাট্যদলের প্রযোজনায় ও কুমার রায়ের পরিচালনায় "নবান্ন" মঞ্চস্থ হয়। নাটকটির বিষয় পঞ্চাশের মন্বন্তর (ব্রিটিশ বাংলা প্রদেশের ১৯৪৩ সালের দুর্ভিক্ষ)। গণনাট্য সংঘ এই নাটকটিকে ভারতের নানা জায়গায় তাদের 'ভয়েস অফ বেঙ্গল' উৎসবের অঙ্গ হিসেবে মঞ্চস্থ করে দুর্ভিক্ষের ত্রাণে লক্ষাধিক টাকা তুলতে সক্ষম হয়েছিল।


title: প্রিন্স উইলিয়াম, ডিউক অব কেমব্রিজ

text: প্রিন্স উইলিয়াম, ডিউক অফ কেমব্রিজ (উইলিয়াম আর্থার ফিলিপ লুই; জন্ম ২১ জুন, ১৯৮২) হলেন চার্লস, প্রিন্স অফ ওয়েলস এবং ডায়ানা, প্রিন্সেস অফ ওয়েলসের জ্যেষ্ঠ পুত্র এবং রানি দ্বিতীয় এলিজাবেথ ও প্রিন্স ফিলিপ, ডিউক অফ এডিনবরার তৃতীয় জ্যেষ্ঠ পৌত্র। তিনি কমনওয়েলথ রাজ্য নামে পরিচিত ষোলোটি স্বাধীন সার্বভৌম রাষ্ট্রের (যুক্তরাজ্য, কানাডা, অস্ট্রেলিয়া, নিউজিল্যান্ড, জামাইকা, বারবাডোস, বাহামা, গ্রেনাডা, পাপুয়া নিউ গিনি, সলোমন দ্বীপপুঞ্জ, টুভালু, সেন্ট লুসিয়া, সেন্ট ভিনসেন্ট অ্যান্ড দ্য গ্রেনাডাইন, বেলিজ, অ্যান্টিগুয়া ও বার্বুডা ও সেন্ট কিটস ও নেভিস) সিংহাসনের উত্তরাধিকারীর সারিতে তাঁর স্থান তাঁর পিতার ঠিক পরেই। সুপ্রিম গভর্নর অফ দ্য চার্চ অফ ইংল্যান্ড পদের দাবিদার হিসেবেও তাঁর স্থান তাঁর পিতার ঠিক পরেই।


title: প্রিন্স হ্যারি, ডিউক অফ সাসেক্স

text: ১৯৯৬ সালে হ্যারির পিতা-মাতার বিবাহ বিচ্ছেদ ঘটে, এবং চলতি বছর-ই তার মাতা ফ্রান্স এর রাজধানী প্যারিস'এ এক গাড়ি দুর্ঘটনায় মারা যান। ঐ সময়ে হ্যারি এবং উইলিয়াম তার পিতার সাথে স্কটল্যান্ড এর এবারদিনশ্যায়ার নামক কাউন্সিল এলাকার পাশে অবস্থিত বালমোরাল কেসল এ থাকতেন। এবং সেই সময়েই, প্রিন্স অব ওয়েল্স তাঁর ছেলেদের তাদের মায়ের মৃত্যু সম্পর্কে জানিয়েছিলেন। তার At his মাতার অন্ত্যেষ্টিক্রিয়া অনুষ্ঠানে, হ্যারি, তখন ১২ বছর বয়স, তার বাবার অনুষঙ্গী হয়ে, ভাই, পৈতৃক পিতামহ, এবং মামা, আর্ল স্পেন্সার, কেনসিংটন পেলেস এর অন্ত্যেষ্টিক্রিয়া কর্টেজ থেকে ওয়েস্টমিনিস্টার এ্যাবি পযন্ত পিছন পিছন হেটেছিলেন।


title: প্রিন্স হ্যারি, ডিউক অফ সাসেক্স

text: হ্যারি ১৯৮৪ সালের ১৫ই সেপ্টেম্বর মাসে ইংল্যান্ডের রাজধানী লন্ডন শহর মধ্যবর্তী স্থানে অবস্থিত প্যাডিংটন এলাকার "লিন্ডো উইং" নামক স্থানের এসটি মেরিস হসপিটাল এ বিকাল ৪:২০ মিনিট সময়ে জন্মগ্রহণ করেন। তিনি ওয়েল্স এর রাজপুত্র প্রিন্স চার্লস (যিনি রাণী এলিজাবেথ II এর আপাত উত্তরাধিকারী) এবং ওয়েলসের রাজকুমারী প্রিন্স ডায়না এর দ্বিতীয় সন্তান। ১৯৮৪ সালের ২১শে ডিসেম্বরে লন্ডনের সেন্ট জর্জ'স চ্যাপেল, উইন্ডসর কেসল এ জ্যেষ্ঠ খ্রিস্টীয় ধর্মাধ্যক্ষ রবার্ট রান্চি তাকে হেনরি চার্লস এলবার্ট ডেভিড নামে দীক্ষানুষ্ঠানে নামকরণ করেন। তার ধর্ম পিতা-মাতারা হলেন প্রিন্স এন্ড্রিউ (তার পিতামহ), লেডি সারাহ্ আর্মসস্ট্রং-জোনাস (পর্বে অপসারিত তার পিতার চাচাতো বোন), ক্যারোলিন বার্থোলোমিউ (বিবাহ পূর্ব দর্প), ব্রায়ান অর্গান, জেরাল্ড ওর্ড (রাজপরিবারের অশ্বারোহী বাহিনীর সাবেক কর্মকর্তা) এবং সেলিয়া, লেডি ভেস্টি (বিবাহ পূর্ব বীরব্রতি).


title: প্রিন্স লুইস অব কেমব্রিজ

text:
প্রিন্স লুইস অব কেমব্রিজ (লুইস আর্থার চার্লস; ; জন্ম ২৩ এপ্রিল ২০১৮) হচ্ছে প্রিন্স উইলিয়াম, ডিউক অব কেমব্রিজ এবং ক্যাথরিন মিডলটন এর তৃতীয় সন্তান এবং দ্বিতীয় পুত্র। তিনি রাণী দ্বিতীয় এলিজাবেথ ও প্রিন্স ফিলিপ, ডিউক অফ এডিনবরার প্র-পৌত্র। কমনওয়েলথ রাজ্য নামে পরিচিত ষোলটি স্বাধীন সার্বভৌম রাষ্ট্রের (যুক্তরাজ্য, কানাডা, অস্ট্রেলিয়া, নিউজিল্যান্ড, জামাইকা, বারবাডোস, বাহামা, গ্রেনাডা, পাপুয়া নিউ গিনি, সলোমন দ্বীপপুঞ্জ, টুভালু, সেন্ট লুসিয়া, সেন্ট ভিনসেন্ট অ্যান্ড দ্য গ্রেনাডাইন, বেলিজ, অ্যান্টিগুয়া ও বার্বুডা এবং সেন্ট কিটস ও নেভিস) সিংহাসনের উত্তরাধিকারীর সারিতে তাঁর অবস্থান পঞ্চম স্থানে রয়েছে। ব্রিটিশ রাজসিংহাসনে তাঁর পূর্বে রয়েছেন দাদা চার্লস, প্রিন্স অফ ওয়েলস, বাবা প্রিন্স উইলিয়াম, ডিউক অফ কেমব্রিজ, বড় ভাই প্রিন্স জর্জ অব কেমব্রিজ এবং বড় বোন প্রিন্সেস শার্লট অফ ক্যামব্রিজ।
৪ সেপ্টেম্বর ২০১৭-এ কেনসিংটন প্যালেস ঘোষনা দেয় যে প্রিন্স উইলিয়াম, ডিউক অব কেমব্রিজ এবং ক্যাথরিন ডাচেস তাঁদের তৃতীয় সন্তানের প্রত্যাশা করছেন। ২৩ এপ্রিল ১১:০১ বিএসটি (১০:০১ ইউটিসি) তাঁদের একটি পুত্রসন্তান জন্ম হয়। জন্মের ৭ ঘন্টা পরে তাকে লিন্ডো উইং অব সেন্ট মেরি হাসপাতালে জনসম্মুখে দেখা যায়। বিবিসির প্রতিবেদনে বলা হয়েছে, নতুন রাজপুত্রের বাবা ও ভাইয়ের পুরো নামের মাঝের শব্দ হিসেবে লুইস রয়েছে। প্রিন্স উইলিয়ামের দাদা প্রিন্স ফিলিপের চাচা লর্ড মাউন্টব্যাটেনের পুরো নামের প্রথম শব্দও লুইস। আর বর্তমান রানি দ্বিতীয় এলিজাবেথের বাবা ষষ্ঠ জর্জের পুরো নামের মাঝের শব্দ হিসেবে রয়েছে আর্থার। এই শব্দগুলো নিয়ে নতুন রাজপুত্রের নাম রাখা হয়েছে লুইস আর্থার চার্লস।১৯১৭ সালে রাজা পঞ্চম জর্জ এবং ২০১২ সালে রাণী দ্বিতীয় এলিজাবেথ প্রণীত রাজাজ্ঞা পত্রের মাধ্যমে জন্মসূত্রে প্রিন্স লুইস ব্রিটিশ রাজকুমার হয়েছেন এবং তাকে রয়্যাল হাইনেস নামে সম্বোধন করতে হবে। একারনে তাঁকে ডাকা হবে "হিজ রয়্যাল হাইনেস" প্রিন্স লুইস অফ কেমব্রিজ"।


title: প্রিন্স হ্যারি, ডিউক অফ সাসেক্স

text: প্রিন্স হ্যারি, ডিউক অফ সাসেক্স (হেনরি চার্লস এলবার্ট ডেভিড; জন্ম ১৫ সেপ্টেম্বর ১৯৮৪), পারিবারিক ভাবে "রাজপুত্র হ্যারি" নামে পরিচিত,চার্লস, প্রিন্স অফ ওয়েলস, এবং ডায়ানা, প্রিন্সেস অফ ওয়েলস এর কনিষ্ঠতম পুত্র। তার জন্মের সময়কালে তিনি তার বাবা এবং তার বড় ভাই'র পরব্রিটিশ রাজ পরিবারেরর ধারাবাহিকতা অনুযায়ী তৃতীয় উত্তরাধিকারী ছিলেন, কিন্তু বর্তমানে তিনি, তার বাবা এবং তার বড় ভাই, ভাইপো প্রিন্স জর্জ, ভাইঝি শার্লট এবং সর্বকনিষ্ঠ ভাইপো প্রিন্স লুইস এর পর, ধারাবাহিকতার ৬ষ্ঠ পর্যায়ে অবস্থান করছেন।


title: হ্যারি পটার (চরিত্র)

text: লিলি পটার (ইভান্স) (ইংরেজিতে Lily Potter) হচ্ছেন হ্যারি পটারের মা। তার বাবা মা উভয়েই মাগল হওয়ায় তিনি মাগল বংশজাত জাদুকর ছিলেন। তাকে বইয়ে অত্যন্ত সুশ্রী হিসেবে বর্ণনা করা হয়েছে। তার চোখের রঙ হ্যারির মত সবুজ এবং চুলের রঙ লাল ছিল। তিনি অত্যন্ত মেধাবী ছাত্রী ছিলেন। স্কুলে তিনি গ্রিফিন্ডর হাউজের প্রিফেক্ট ও হেডগার্ল ছিলেন। যখন ভল্ডেমর্ট হ্যারিকে হত্যা করতে আসে তখন তিনি নিজের জীবনের বিনিময়ে তার সন্তান হ্যারির জীবন রক্ষা করেছিলেন। কিন্তু তিনি ইচ্ছা করলে তার নিজের জীবন রক্ষা করতে পারতেন। হ্যারির জন্য তার এই আত্মত্যাগ এই সিরিজের সবচেয়ে মর্মস্পর্শী ঘটনা। তিনি তার নিজের জীবন দিয়ে হ্যারিকে সুরক্ষিত করে যান। এই সুরক্ষা হ্যারি ১৭ বছর হওয়া পর্যন্ত বলবৎ থাকে।


title: লিলি কলিন্স

text: লিলি জেন কলিন্স (ইংরেজি: Lily Jane Collins; জন্ম: ১৮ই মার্চ ১৯৮৯) হলেন একজন ব্রিটিশ-মার্কিন অভিনেত্রী, মডেল ও লেখিকা। তিনি ইংরেজ সঙ্গীতজ্ঞ ফিল কলিন্সের কন্যা। সুরিতে জন্ম নেওয়া কলিন্স শৈশবে লস অ্যাঞ্জেলেসে চলে যান। মাত্র দুই বছর বয়সে বিবিসির "গ্রোয়িং পেইন্‌স" ধারাবাহিকে তাকে দেখা যায়। কিশোরী বয়সে তিনি সেভেনটিন ম্যাগাজিন, টিন ভোগ, এবং লস অ্যাঞ্জেলেস টাইমসে লেখালেখি করতেন। তিনি সাউদার্ন ক্যালিফোর্নিয়া বিশ্ববিদ্যালয়ে সম্প্রচার সাংবাদিকতা বিষয়ে পড়াশুনা করেন। ২০০৭ সালে হোটেল দি ক্রিলনে চ্যানেল টিভি কর্তৃক নিবাচিত হয়ে গাউন পড়ার পর স্পেনের গ্ল্যামার ম্যাগাজিন তাকে বর্ষসেরা আন্তর্জাতিক মডেল বলে ঘোষণা দেয়। ২০০৮ সালে তাকে নবাগত রেড কার্পেট করেসপন্ডেন্ট এবং একই বছর ওয়ান টু ওয়াচ খ্যাতি লাভ করেন।


title: প্রিন্স উইলিয়াম, ডিউক অব কেমব্রিজ

text: তিনি যুক্তরাজ্যের চারটি স্কুলে লেখাপড়া করেছেন এবং ইউনিভার্সিটি অফ সেন্ট অ্যান্ড্রিউজ থেকে একটি ডিগ্রি গ্রহণ করেছেন। মাঝের একটি বছর তিনি চিলি, বেলিজ ও আফ্রিকার দেশগুলিতে অতিবাহিত করেন। তিনি তাঁর কনিষ্ঠ ভ্রাতা প্রিন্স হ্যারি অফ ওয়েলসের সঙ্গে হাউসহোল্ড ক্যাভালরির ব্লুজ অ্যান্ড রয়্যালস রেজিমেন্টে কাজের স্বীকৃতি স্বরূপ একজন লেফট্যানেন্ট রূপে কমিশনড হন। দুই বছর বাদে তিনি রয়্যাল এয়ারফোর্স কলেজ ক্র্যানওয়েলে পাইলট হিসেবে প্রশিক্ষণান্তে তাঁর উইংস অর্জন করেন। ২০০৯ সালে প্রিন্স উইলিয়াম সার্চ অ্যান্ড রেসকিউ ফোর্সের পূর্ণসময়ের পাইলট হন। ২০১০ সালের শরতে তিনি জেনারেল ও স্পেশাল-টু-টাইপ হেলিকপ্টার ট্রেনিং শেষ করেন। বর্তমানে তিনি আরএএফ ভ্যালিতে সি কিং সার্চ অ্যান্ড রেসকিউ হেলিকপ্টারের ২২ নং স্কোয়াড্রনের সহ-পাইলট। ২০১১ সালের ২৯ এপ্রিল ওয়েস্টমিনস্টার অ্যাবিতে প্রিন্স উইলিয়াম তাঁর দীর্ঘসময়ের বান্ধবী ক্যাথরিন (কেট) মিডলটনকে বিবাহ করেন। বিবাহের কয়েক ঘণ্টা পূর্বে প্রিন্স উইলিয়ামকে ডিউক অফ কেমব্রিজ, আর্ল অফ স্ট্র্যাদার্ন ও ব্যারন ক্যারিকফার্গাস ঘোষণা করা হয়।


title: প্রিন্স হ্যারি, ডিউক অফ সাসেক্স

text: হ্যারি, মার্কিন যুক্তরাজ্যের বিভিন্ন স্কুলে পড়াশোনা করেন এবং একাডেমিক বছরের ফাকের কিছু অংশ সমূহে তিনি অষ্ট্রেলিয়া এবং আফ্রিকায় দক্ষিণাঞ্চলের দেশ লেসোথো'তে কিছু সময় অতিবাহিত করেন। পরবর্তী সময়ে তিনি তার পেশা হিসেবে সামরিক কর্মজীবন বেছে নেন এবং যুক্তরাজ্যের লন্ডন শহরের দক্ষিনে অবস্থিত রয়াল মিলিটারি একাডেমি সেন্ডহারস্ট এ অফিসার প্রশিক্ষণ গ্রহণ করেন। সেখান থেকে একজন কর্নেট (i.e. সেকেন্ড লেফটেন্যান্ট) হিসেবে ব্রিটিশ সেনাবাহিনীর অশ্বারোহী রেজিমেন্ট ব্লুস এন্ড রয়েলস্'এ কমিশন পান, সেখানে তার বড় ভাই প্রিন্স উইলিয়াম এর সাথে সাময়িকভাবে দায়িত্ব পালন করেন, এবং এবং সৈন্যদলের নেতা হিসাবে তার প্রশিক্ষণ সম্পন্ন করেন।


title: অর্ডার অব দ্য ফিনিক্স (কাল্পনিক সংগঠন)

text: মলি উইজলি (ইংরেজি Molly Weasley) বা মিসেস উইজলি (Mrs Weasley), নি প্রিওয়েট (Prewett), হচ্ছেন আর্থার উইজলির স্ত্রী, এবং সাত ছেলেমেয়ের মা। মলি একজন পিউরব্লাড, তিনি প্রিওয়েট পরিবারে জন্মগ্রহণ করেন এবং ফাবিয়ান ও গিডিয়ন প্রিওয়েট তার আপন ভাই ছিল। "ফিলোসফার্স স্টোনে" সর্বপ্রথম তিনি উপস্থিত হন, যেখানে তিনি হ্যারিকে কিভাবে পৌনে দশ নাম্বার প্লাটফর্মে ঢুকতে হয় তা বলে দেন। "চেম্বার অফ সিক্রেটসে" তার ছেলে রন তাদের ফোর্ড অ্যাংলিয়া গাড়িটিকে উড়িয়ে হগওয়ার্টস এ নিয়ে আসায়, তিনি রনকে একটি হাউলার পাঠান। "প্রিজনার অফ আজকাবানে" তার স্বামী ডেইলি প্রফেটের লটারিতে বিশাল অঙ্কের অর্থলাভ করেন এবং তারা পুরো পরিবারসহ মিশরে তার ছেলে বিলের কাছে ছুটি কাটাতে যান। ছেলেমেয়েরা স্কুলে ফিরে গেলে হ্যারির নিরাপত্তায় উদ্বিগ্ন হয়ে তিনি তার ছেলে পার্সি উইজলিকে হ্যারির উপর নজর রাখার নির্দেশ দেন।


title: ফরেস্ট কোবরা

text:
মূলত পশ্চিম ও মধ্য আফ্রিকাতে ফরেস্ট কোবরা দেখা যায়। এছাড়া এদের দেখা মেলে সেনেগাল, গিনি-বিসসান, গিনি, দক্ষিণ-পশ্চিম মালি, সিয়েরা লিওন, লাইবেরিয়া, কোত দিভোয়ার, বুরকিনা ফাসো, ঘানা, টোগো, বেনিন, নাইজেরিয়া, নিরক্ষীয় গিনি,ক্যামেরুন এবং পশ্চিম আফ্রিকার গাবন থেকে রিপাবলিক অফ কঙ্গো, কঙ্গো, সেন্ট্রাল আফ্রিকান রিপাবলিক, মধ্য আফ্রিকার উত্তর অ্যাংগোলা থেকে পশ্চিম কেনিয়া পর্যন্ত, উগান্ডা, আরওয়ান্ডা; প্ররব আফ্রিকার বুরুন্ডি এবং নাটাসহ দক্ষিণ আফ্রিকার খন্ডিত ভূখন্ডে।
জঙ্গলের সাপ হিসাবে, এই ফরেস্ট কোবরা আফ্রিকান কোবরাগুলির মধ্যে একমাত্র সাপ যাহা উচ্চ বনভূমিতে বাস করে। এই সার্প প্রজাতি বিভিন্ন পরিবেশে সহজেই ভালভাবে অভিযোজিত হতে পারে। এই কারণে ফরেস্ট কোবরার বাসস্থান বা বাসভূমি ভীষনভাবে নির্ভর করে আফ্রিকান ভৌগোলিক পরিধি বা সীমানার ঠিক কোন অংশে সাপটি জন্মগ্রহন করেছে তার উপর। দক্ষিণ আফ্রিকাজাত ফরেস্ট কোবরাদের সাধারনত সাভানা অঞ্চলে এবং তৃনভূমিতে বাস করতে দেখা যায়; যদিও এদেরকে ভাঙ্গাচোরা পাথুরে অঞ্চলেও বাস করতে দেখা যায়। পশ্চিম ও মধ্য আফ্রিকার ক্রান্তীয় এবং নাতি-ক্রান্তীয় রেইন ফরেস্ট এই প্রজাতির সাপের মূল বাসভূমি। আবার পশ্চিম আফ্রিকার ম্যানগ্রোভএর জঙ্গলেও এদের বসবাস রয়েছে। ফরেস্ট কোবরা প্রজাতির যে সাপগুলি ব্যান্ড বা যুক্ত, তাদের পশ্চিম আফ্রিকার সাভানা ও তৃনভূমি অঞ্চলে(সাধারনত নদীর ধারে),ঘন গাছপালাযুক্ত অঞ্চলে, বিশেষতঃ নদীতীরবর্তী জঙ্গলে দেখা যায় (ল্যাটিচুড ১৪ নর্থ পর্যন্ত)। এই প্রজাতি অতি পছন্দের বাসভূমি হল নিম্নভূমিবর্তী জঙ্গল এবং আর্দ্র্য সাভানা ভূমি যেখানে এরা পছন্দের উপকূলবর্তী ঘন ঝোপঝাড়। ফরেস্ট কোবরাকে উচ্চ অভিযোজন ক্ষমতা সম্পন্ন সাপ বলে মনে করা হয় এবং তাই প্রয়োজন হলে অধিকতর শুষ্ক অঞ্চলে এরা অনায়াসেই নিজেদের অভিযোজিত করতে পারে। পশ্চিম কেনিয়াতে প্রসস্থ তৃনভূমিযুক্ত অঞ্চলে এই সর্প প্রজাতির দেখা যায়। উগান্ডা্র জলভূমিতে এদের প্রায় সর্বদাই দেখা যায়। ফরেস্ট কোবরার বাদামী বর্ন বন্যাস দেখা যায় উপকূলবর্তী ও উচ্চভূমির জঙ্গলে, ঘন ঝোপঝাড়ে এবং তৃনভূমিযুক্তযুক্ত অঞ্চলে (যেমন-ন্যাঙ্গা, জিম্বাবোয়ে)। এদের গুপ্ত অভ্যাস এবং গর্তে বাস করার পছন্দের দরুন, এদের প্রায়শই ঘন বসতি অঞ্চলে দেখা যায়। মধ্য আফ্রিকার অনেক শহরে ও আশেপাশের অঞ্চলে এদের দর্শন পাওয়া যায়। এমনকি এই শহরগুলি থেকে গাছপালা ঝোপঝাড় অধিকাংশই লুপ্ত হয়ে যাওয়ার পরও এখানে এরা দৃশ্যমান। ফলের বাগানে বা ফলের চাষ যেখানে হয় সেখানেও এরা বসবাস করে, তবে এক্ষেত্রে এরা বৃক্ষবাসী। এদের উচ্চক্ষমতার অভিযোজনের কারণে এরা বিভিন্ন উচ্চতায় বাস করতে সক্ষম, সমুদ্রপৃষ্ঠ থেকে ২৮০০মিটার বা ৯২০০ফুট উচ্চ পর্বতত্য জঙ্গলেও এদের বসবাস করতে দেখা যায়।


title: বুর্কিনা ফাসো

text: বুর্কিনা ফাসোর উত্তর অংশে সাভানা তৃণভূমি অবস্থিত, যেখানে কাঁটাময় ঝোপঝাড় এবং বামনবৃক্ষ দেখতে পাওয়া যায়; এগুলি মূলত বর্ষা মৌসুমে জন্মায় ও বৃদ্ধি পায়। দক্ষিণের দিকে এগোলে ঝোপঝাড়ের বদলে ধীরে ধীরে বিচ্ছিন্ন বনভূমির আবির্ভাব ঘটে এবং এই বনভূমিগুলি চিরপ্রবহমান নদীগুলির তীরে আরও ঘন আকার ধারণ করে। ক্যারাইট বা শেয়া বৃক্ষ এবং বাওবাব বা হিবিস্কাস বৃক্ষ এই অঞ্চলের স্বজাত উদ্ভিদ।


title: ব্ল্যাক নেকড স্পিটিং কোবরা

text: ব্ল্যাক নেকড স্পিটিং কোবরা ("Naja nigricollis") সাধারণত আফ্রিকার সাভানা অঞ্চলে (গাছ-পালা শূন্য মরুভূমি প্রান্তরে) এবং আংশিক মরু অঞ্চলে বসবাস করে। এমনকি ১৮০০মিটার(৫৯০০ফিট) উচ্চতায়ও এদের দেখা যায়। মধ্য আফ্রিকার ক্রান্তীয় এবং নাতি-ক্রান্তীয় অঞ্চলে আর্দ্র-সাভানা তৃণভূমিতে এবং সাফাই করা পূর্বতন বনভূমিতে, বিশেষত নদী ও ঝরনা নিকটবর্তী অঞ্চলেও এদের দর্শন মেলে। "Naja n. nigricollis" অভিযোজন ক্ষমতাসম্পন্ন সাপ এবং এদের দক্ষিণ-পূর্ব নাইজেরিয়াতে দেখা যায় যেখানে এদের বাসস্থান পূর্বে ছিল রেইনফরেস্ট কিন্তু বর্তমানে পরিবর্তিত হয়ে, মানুষের তৈরী কৃষিজমি, বাগান, শহরতলি অঞ্চল এবং কিছু খন্ডিত বনভূমি। নাইজেরিয়ার রেইনফরেস্টের এই প্রকার চরম পরিবর্তন এই প্রজাতির সাপেদের সুবিধা দিয়েছে। উভচর ও সরীসৃপবিদ Luca Luiselliর গবেষনায় দেখা গেছে এই প্রজাতির সাপেরা বর্তমানে অধিকতর শুকনো ছোট ছোট বাসভূমিতে আস্তানা গড়েছে।


title: গাবুন ভাইপার

text: তানজানিয়াতে এই প্রজাতির সাপেদের দেখা পাওয়া যায় ঘন ঝোপঝাড়ে, কাজু বাদাম চাষের বাগানে এবং ঝোপঝাড়যুক্ত কৃষিজমিতে। উগান্ডাতে গাবুন ভাইপারের দেখা মেলে জঙ্গলে এবং জঙ্গলের পবার্শবর্তী তৃনভূমিতে, পতিত অবস্থা থেকে পুনরুদ্ধার করা জঙ্গলে, পশ্চিম আফ্রিকার কোকো চাষের জমিতে এবং পূর্ব আফ্রিকার কফি চাষের বাগানে এরা বসবাস করে। জাম্বিয়ার চিরহরিৎ বৃক্ষের জঙ্গলে গাবুন ভাইপারের খোঁজ মেলে। জিম্বাবোয়ের পূর্বভাগে শুধুমাত্র উচ্চ বৃষ্টিপাতযুক্ত অঞ্চলের জঙ্গলের খাড়া উতরাই অথবা ঢালে এদের দেখা পাওয়া যায়। সাধারনত জলাভূমিতে এবং স্থির ও চলমান জলে এদের দেখা যায়। জঙ্গলের আশেপাশের কৃষিজমিতে এবং রাতের বেলায় জঙ্গলের অথবা পবার্শবর্তী অঞ্চলের রাস্তায় এদের প্রয়শই দেখা যায়।


title: স্তেপ

text: স্তেপ () হলো একপ্রকার বাস্তুঅঞ্চল। প্রাকৃতিক ভূগোলে পার্বত্য গুল্ম ও তৃণভূমি, নাতিশীতোষ্ণ তৃণভূমি, সাভানা প্রভৃতি জীবঅঞ্চলকে স্তেপ বলে অভিহিত করা হয়। তৃণভূমি আচ্ছাদিত সমভূমি এই অঞ্চলের প্রধান বৈশিষ্ট্য, নদী বা হ্রদের তীরবর্তী অংশ ব্যতীত এই অঞ্চলে খুব একটা বৃক্ষ প্রজাতির উদ্ভিদ দেখা যায় না। দক্ষিণ আফ্রিকায় এমন বৈশিষ্ট্যের অঞ্চলকে ভেল্ড বলে অভিহিত করা হয়। উত্তর আমেরিকার প্রেইরি অঞ্চলকে স্তেপ বলে সম্বোধন না করা হলেও, এই অঞ্চলটি বৈশিষ্ট্যের দিক থেকে স্তেপ অঞ্চলের একটি উদাহরণ। স্তেপ অঞ্চলের বৈশিষ্ট্য ঋতু এবং অক্ষাংশের সাথে সাথে পরিবর্তিত হয়। এই অঞ্চল কখনো অংশিক মরুভূমি, আবার কখনো কখনো গুল্ম ও তৃণ আচ্ছাদিত হয়ে থাকে। এই অঞ্চলের মাটি সাধারণত চেরনোজেম (হিউমাস সমৃদ্ধ একধরনের উর্বর কালো মাটি) ধরণের হয়ে থাকে।


title: শর্টফিন মকো শার্ক

text: পৃথিবীর সব ক্রান্তীয় ও শীতপ্রধান সাগরে শর্টফিন মকো হাঙ্গর দেখতে পাওয়া যায়। উত্তর আমেরিকায় ক্যালিফোর্নিয়ার প্রশান্ত মহাসাগরে, ব্রাজিলের গ্র্যান্ড ব্যাংকসে, মেক্সিকোর উপসাগর এবং ক্যারিবিয়ান আটলান্টিক সাগরে এদের দেখতে পাওয়া যায়। সাধারণতঃ সমুদ্রতীর থেকে একটু দূরেই এদেরকে দেখা যায়। পূর্ব আটলান্টিক সাগরে এদের এলাকা হলো "নরওয়ে থেকে দক্ষিণ আফ্রিকা। ভূমধ্যসাগরীয় এলাকায় এটির দেখা যায়। ভারত মহাসাগর, দক্ষিণ আফ্রিকা ও অস্ট্রেলিয়ার ভিতরে, পশ্চিম প্রশান্ত মহাসাগরীয় এলাকায় এদেরকে দেখা যায় জাপান থেকে নিউজিল্যান্ড পর্যন্ত। মধ্য প্রশান্ত মহাসাগরীয় এলাকায় এদের দেখা যায় আলেউসিয়ান দ্বীপপুঞ্জ থেকে সোসাইটি দ্বীপপুঞ্জের ভেতরে।


title: সুরিনাম

text: উপকূলীয় সমভূমি পশ্চিমে ৮০ কিমি থেকে পূর্বে ১৬ কিমি পর্যন্ত প্রস্থবিশিষ্ট। এটি মূলত সমুদ্র সমতল বা তার নিচে অবস্থিত জলাভূমি যার মাঝে মাঝে বালুময় এলাকার সারি অবস্থিত। পানি নিষ্কাশন করে ও বাঁধ নির্মাণ করে এই সমভূমি ক্ষেতখামারের কাজে ব্যবহার করা হয়। উপকূলীয় সমভূমির দক্ষিণে একটি সরু সাভানা তৃণভূমি কেন্দ্রীয় মালভূমিকে আবৃত করে রেখেছে। এখানে বিক্ষিপতভাবে কিছু চাষবাস হয়, কিন্তু মাটি বড় আকারের কৃষিকাজ চালানোর মত উর্বর নয়। সব মিলিয়ে দেশের মাত্র ১% ভূমি কৃষিকাজের উপযোগী। দেশের অভ্যন্তরের বাকী চার-পঞ্চমাংশ ঘন নিরক্ষীয় অরণ্যে আবৃত একটি উঁচুভূমি। উঁচুভূমিটি দেশের মধ্য-পশ্চিম অংশে গিয়ে পর্বতময় এলাকায় পরিণত হয়। পর্বত এলাকার দক্ষিণ-পশ্চিমে আরেকটি তুলনামূলকভাবে ক্ষুদ্র সাভানা মালভূমি অবস্থিত।


title: পশ্চিমবঙ্গের ভূগোল

text: তরাই (কথাটির অর্থ আর্দ্র অঞ্চল) হিমালয়ের পাদদেশ থেকে দক্ষিণে ৩৮ কিলোমিটার পর্যন্ত বিস্তৃত জলাভূমিময় তৃণভূমি, সাভানা ও বনভূমির একটি অঞ্চল। পশ্চিমবঙ্গের পার্বত্য অঞ্চলের দক্ষিণে দার্জিলিং জেলার শিলিগুড়ি মহকুমা এবং জলপাইগুড়ি ও আলিপুরদুয়ার জেলার উত্তরাংশে নদীবাহিত বালি ও নুড়ি জমে তরাই অঞ্চলটির সৃষ্টি হয়েছে । এই অঞ্চলটি উত্তর থেকে দক্ষিণে ঢালু হয়ে গিয়েছে । অসংখ্য নদীখাত তরাই অঞ্চলটিকে বিভিন্ন সমান্তরাল অংশে বিভক্ত করেছে । এই অঞ্চলের অধিবাসীদের কাছে তিস্তা নদীর ডানদিকের অংশ তরাই এবং বাঁদিকের অংশ ডুয়ার্স নামে পরিচিত ।তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই।


title: ভাইপারিডি

text: ভাইপারিডি পরিবারভুক্ত সাপের বিস্তৃতি দেখা যায় আমেরিকা, আফ্রিকা ও ইউরেশিয়া অঞ্চলে। আমেরিকায় দক্ষিণ কানাডা থেকে দক্ষিণ দিকে যুক্তরাষ্ট্র, মেক্সিকো, মধ্য আফ্রিকা, এবং দক্ষিণ আমেরিকার আর্জেন্টিনা পর্যন্তও এ সাপ দেখতে পাওয়া যায়। আফ্রিকা হয়ে ইউরেশীয় অঞ্চলে ও স্পেন, ইংল্যান্ড, পশ্চিমের স্ক্যান্ডিনেভীয় অঞ্চলসমূহে, আর্কটিক মেরুবৃত্তীয় অঞ্চল, পূর্বের ওখট্‌স্ক সাগরীয় অঞ্চল, আরবীয় সমভূমি, ভারত, এবং উপকূলীয় দক্ষিণ-পূর্ব এশিয়া (জাভা, সেলেবেস, ফিলিপাইন) সহ বিস্তির্ণ এলাকা জুড়ে এই সাপের বিচরণ লক্ষ্য করা যায়। পৃথিবীতে অ্যান্টার্কটিকা ও অস্ট্রেলিয়া ব্যতীত সমস্ত মহাদেশগুলোতেই ভাইপারিডি পরিবারভুক্ত সাপের অস্তিত্ব আছে।


title: কসাই পাখি

text: অধিকাংশ কসাই পাখি খোলা তৃণভূমি, আবাদি জমি, সাভানা বা স্তেপ অঞ্চলে বসবাস করে। গুটিকয়েক প্রজাতিকে ঘন বনে দেখা যায়। কিছু প্রজাতি গ্রীষ্মকালে উত্তর গোলার্ধে প্রজনন করে এবং শীতকালে দক্ষিণে পরিযায়ী হয়ে আসে।


title: মারাঠি ভাষা

text: মারাঠি সংস্কৃত ভাষা থেকে মহারাষ্ট্রী প্রাকৃতের মধ্য দিয়ে উদ্ভূত হয়েছে। মহারাষ্ট্রী প্রাকৃত ভাষা খ্রিস্টীয় ১ম ও ২য় শতকে সাতবাহন রাজ্যের সরকারি ভাষা ছিল। তখন এটিই ছিল ভারতের সবচেয়ে বহুল প্রচলিত প্রাকৃত ভাষা। ১৫শ ও ১৬শ শতকে এসে এই ভাষা বর্তমান মারাঠিতে রূপ নেয়।


title: মারাঠি ভাষা

text: মারাঠি (মারাঠি ভাষায়: मराठी) একটি ইন্দো-আর্য ভাষা। এটি হিন্দি ও বাংলার সাথে ঘনিষ্ঠ সম্পর্কযুক্ত। ভারতের পশ্চিমাঞ্চলীয় মহারাষ্ট্র রাজ্যের প্রায় ৭ কোটি অধিবাসী এই ভাষায় কথা বলেন। মহারাষ্ট্রের বাইরে আরও প্রায় ৩০ লক্ষ লোক এ ভাষায় কথা বলেন। ভাষাভাষী সংখ্যার বিচারে ভারতের ভাষাগুলির মধ্যে মারাঠি চতুর্থ। ভারতের বাইরে ইসরায়েল ও মরিশাসে এটি প্রচলিত। বাংলা ভাষার মত মারাঠি ভাষার সাহিত্যও সুপ্রাচীন; দশম শতকে লেখা মারাঠি সাহিত্যের নিদর্শন পাওয়া গেছে।


title: বাংলা ভাষাভাষী অনুযায়ী ভারতের রাজ্যসমূহ

text: জেলাটির "ঢেকীয়াজুলি" ব্লকে বাংলাভাষী সংখ্যাগরিষ্ঠ৷আন্দামান ও নিকোবর দ্বীপপুঞ্জ ভারতের পূর্বে বঙ্গোপসাগরে অবস্থিত একটি দ্বীপরাজ্য তথা কেন্দ্রশাসিত অঞ্চল৷ অঞ্চলটিতে সর্বাধিক প্রচলিত ভাষা বাংলা, যা ২৮.৪৯% লোকের মাতৃৃভাষা৷ সর্বাধিক প্রচলিত হলেও অন্যান্য অনেক ভাষাগোষ্ঠীর উপস্থিতি থাকায় বাংলা ভাষা এ অঞ্চলের একক সংখ্যাগরিষ্ঠতা লাভ করেনি, বরং হিন্দী ও ইংরাজী এখানকার মর্যাদাপ্রাপ্ত সরকারী ভাষা৷ কেন্দ্রশাসিত অঞ্চলটির জেলা অনুযায়ী বাংলাভাষীর সংখ্যা নিম্নরূপ -


title: উত্তরপ্রদেশ

text: উত্তরপ্রদেশে একাধিক উপভাষা প্রচলিত। পাঁচটি আঞ্চলিক উপভাষাকে চিহ্নিত করা হয়। পশ্চিম উত্তরপ্রদেশ, রোহিলখণ্ড ও উচ্চ দোয়াব অঞ্চলে খরি বোলি বা প্রামাণ্য হিন্দি ও প্রামাণ্য উর্দুর উপভাষা প্রচলিত। নিম্ন দোয়াব বা ব্রজভূমি অঞ্চলে ব্রজ ভাষা প্রচলিত। আরও দক্ষিণে বুন্দেলখণ্ড অঞ্চলে বুন্দেলখণ্ডি উপভাষা প্রচলিত। মধ্য উত্তরপ্রদেশে অবধি উপভাষা ও পূর্ব উত্তরপ্রদেশে ভোজপুরি প্রচলিত আছে। ভোজপুরি ভাষাভাষীদের সঙ্গে প্রতিবেশী রাজ্য বিহারের সংস্কৃতির মিল আছে। ভারতীয় রাজ্যগুলি স্থানীয় ভাষার ভিত্তিতে গঠিত হয়েছে। যদিও উত্তরপ্রদেশে বিভিন্ন ভাষা ও জাতিগোষ্ঠী একসঙ্গে বসবাস করে থাকে।


text: আসাম ভারতের উত্তর-পূর্বে(ঈশান কোণ) অবস্থিত একটি রাজ্য৷ রাজ্যটির সর্বাধিক প্রচলিত ভাষা অসমীয়া হলেও বাংলা দ্বিতীয় বৃৃহত্তম প্রচলিত ভাষা, যা ২৮.৯২ শতাংশ লোকের মাতৃৃভাষা৷ এটি আসামের দক্ষিণে অবস্থিত বরাক উপত্যকা বিভাগের দাপ্তরিক ভাষা৷ জেলা অনুযায়ী বাংলাভাষীর সংখ্যা নিম্নরূপ -


title: বিহারি ভাষাসমূহ

text: বিহারী ভারতের বিহার রাজ্যে সাধারণভাবে ব্যবহৃত ভাষাসমূহকে বোঝানো হয়, যা পূর্বাঞ্চলীয় ভারতীয় ভাষাসমূহের পশ্চিমাঞ্চলীয় গোষ্ঠী পরিবারের অন্তর্ভুক্ত। ভারতের বিহার এবং প্রতিবেশী রাজ্যেসমূহে এই ভাষাসমূহে কথা বলা হয়। পাশাপাশি নেপালের কিছু অঞ্চলেও আঙ্গীকা, বাজ্জিকা, ভোজপুরি, মাগধী, এবং মৈথিলী ভাষা প্রচলিত। নেপালের মোট জনসংখ্যার ২১% আঙ্গীকা, বাজ্জিকা, ভোজপুরি, মাগধী, এবং মৈথিলী ভাষায় কথা বলে। এই ভাষার ভাষাভাষী এত সংখ্যক হওয়া সত্ত্বেও, (মৈথিলী ব্যতীত) এই ভাষাগুলি ভারতে সাংবিধানিকভাবে স্বীকৃত হয়নি। মৈথিলী ভাষা ২০০৩ সালে ভারতের সংবিধানের ৯২তম সংশোধনী মাধ্যমে তার সাংবিধানিক অবস্থা অর্জন করে। এমনকি বিহারেও, হিন্দি ভাষা শিক্ষা এবং সরকারী বিষয়গুলি জন্য ব্যবহৃত হয়।


title: উত্তর দিনাজপুর জেলা

text:
কৃৃষি ছাড়াও পর্যটন, ধর্মীয়ক্ষেত্র ও প্রাকৃৃতিক সৌন্দর্য জেলাটির অর্থনীতির অন্যতম উৎস৷সমষ্টি উন্নয়ন ব্লক অনুযায়ী ভাষাভিত্তিক তালিকাবদ্ধ জনসংখ্যা নিম্নরূপ :
ইসলামপুর মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ১৬৬৯৮৯৫ জনের মধ্যে ৮২২০৩৪(৪৯.২৩%) জনের মাতৃভাষা৷ এছাড়া মহকুমাটিতে দ্বিতীয় বৃহত্তম প্রচলিত ভাষাটি হলো সুরজাপুরী যা সমগ্র মহকুমার ৩৯৫১৩৮(২৩.৬৬%) জনের মাতৃৃভাষা এবং তৃতীয় বৃহত্তম প্রচলিত ভাষাটি হলো উর্দু যা সমগ্র মহকুমার ২৮৩৯৬৬(১৭.০১%) জনের মাতৃভাষা।
রায়গঞ্জ মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ১৩৩৭২৩৯ জনের মধ্যে ১২২৪৬৩২(৯১.৫৮%) জনের মাতৃভাষা৷


title: গুজরাটি ভাষা

text:
গুজরাটি ভাষা হল ইন্দো-ইউরোপীয় ভাষা-পরিবারের অন্তর্ভুক্ত ইন্দো-আর্য ভাষা।
এটি ভারতের গুজরাট রাজ্যের স্থানীয় এবং সরকারি ভাষা।
এছাড়াও ভারতের দমন ও দিউ এবং দাদরা ও নগর হাভেলি কেন্দ্রশাসিত অঞ্চলগুলির সরকারি ভাষা।
ভারতের ২০০১ সালের জনগননা অনুযায়ী এটি মাতৃভাষী বক্তার সংখ্যা অনুসারে ভারতের ৭ম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ৪ কোটি ৯ লক্ষ যা ভারতের মোট জনসংখ্যার ৪.৪৮%। মাতৃভাষী বক্তার সংখ্যা অনুসারে এই ভাষাটি বিশ্বের ২৬তম সর্বাধিক প্রচলিত ভাষা। ভারত ছাড়াও পৃথিবীর বিভিন্ন দেশে (মার্কিন যুক্তরাষ্ট্র, যুক্তরাজ্য, কেনিয়া, পাকিস্তান
, উগান্ডা, দক্ষিণ আফ্রিকা, কানাডা, অস্ট্রেলিয়া, চীন, বাহরাইন
, সিঙ্গাপুর
, তানজানিয়া
, and নিউজিল্যান্ড
) ৫ কোটিরও বেশি মানুষ ৭০০ বছরের ঐতিহ্যশালী এই ভাষাটি ব্যবহার করেন। এই ভাষাটি মহাত্মা গান্ধীর এবং মুহাম্মদ আলী জিন্নাহর মাতৃভাষা।


title: দক্ষিণ দিনাজপুর জেলা

text:
কৃৃষি ও কৃৃষিজ আয় ছাড়াও জেলাটির ঐতিহাসিক গুরুত্ব রয়েছে৷ বিভিন্ন প্রত্নস্থল, প্রাচীনযুগে রাজাদের বিভিন্ন কীর্তির নিদর্শন পাওয়া যায় ৷ এছাড়াও ধর্মীয় স্থল ও প্রাকৃৃতিক সৌন্দর্য পর্যটনশিল্পে উন্নতিসাধন করেছে যা জেলাটির অর্থনীতির অন্যতম উৎস৷সমষ্টি উন্নয়ন ব্লক অনুযায়ী ভাষাভিত্তিক তালিকাবদ্ধ জনসংখ্যা নিম্নরূপ :
গঙ্গারামপুর মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ৭৭০৭৩৬ জনের মধ্যে ৬৭৪০২০(৮৭.৪৫%) জনের মাতৃভাষা৷ এছাড়া মহকুমাটিতে দ্বিতীয় বৃহত্তম প্রচলিত ভাষাটি হলো সাঁওতালি যা সমগ্র মহকুমার ৭৩১৮২(৯.৫০%) জনের মাতৃৃভাষা৷
বালুরঘাট মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ৯০৫৫৪০ জনের মধ্যে ৭৪০৮৫৬(৮১.৮১%) জনের মাতৃভাষা৷ এছাড়া মহকুমাটিতে দ্বিতীয় বৃহত্তম প্রচলিত ভাষাটি হলো সাঁওতালি যা সমগ্র মহকুমার ৮৯১৩৪(৯.৮৪%) জনে মাতৃৃভাষা৷


title: ভারতের জনপরিসংখ্যান

text: ভারতে দুই হাজারেরও বেশি বসবাস। বিশ্বের প্রতিটি প্রধান ধর্মাবলম্বী মানুষ ভারতে বাস করেন। মোট চারটি ভাষা পরিবার (ইন্দো-আর্য, দ্রাবিড়, অস্ট্রো-এশিয়াটিক ও টিবেটো-বার্মান ভাষাসমূহ এবং একটি বিচ্ছিন্ন ভাষা (মহারাষ্ট্র রাজ্যের নিহালি ভাষা) ভারতে প্রচলিত।


১৯৬৮ সালে পূর্ব পাকিস্তানের পরমাণু শক্তি কেন্দ্রে অটোমেটিক পিকচার ট্রান্সমিশন (এপিটি) গ্রাউন্ড স্টেশন প্রতিষ্ঠার মাধ্যমে বাংলাদেশে মহাকাশ প্রযুক্তির ব্যবহার শুরু করে। বাংলাদেশেও স্বাধীন হওয়ার পর সরকার বাংলাদেশের প্রাকৃতিক সম্পদ জরিপ, পরিবেশ, দুর্যোগ পর্যবেক্ষণ ও ব্যবস্থাপনায় এ প্রযুক্তি ব্যবহারের জন্য বাংলাদেশ ইআরটিএস প্রোগ্রাম নামে একটি প্রকল্প গ্রহণ করে। এ প্রকল্পের সফলতার পর ১৯৭৫ সালে বাংলাদেশ ল্যান্ডসেট প্রোগ্রাম (বিএলপি) পঞ্চবার্ষিকী পরিকল্পনায় অন্তর্ভূক্ত হয়। ১৯৮০ সালে বাংলাদেশ পরমাণু শক্তি কমিশনের মহাকাশ এবং বায়ুমণ্ডল গবেষণা কেন্দ্র (এসএআরসি) এবং বিএলপি একত্রিত করে "বাংলাদেশ মহাকাশ গবেষণা ও দূর অনুধাবন প্রতিষ্ঠান" গঠন করা হয়। মহাকাশ বিজ্ঞান ও দূর অনুধাবন প্রযুক্তির সর্বোত্তম ব্যবহার এবং এই প্রযুক্তির উপর গবেষণা, এর যথাযথ প্রয়োগ ও সম্প্রসারণের পদক্ষেপ হিসাবে বাংলাদেশের জাতীয় সংসদ কর্তৃক ১৯৯১ সালের ২৯ নং আইন দ্বারা ‘বাংলাদেশ মহাকাশ গবেষণা ও দূর অনুধাবন প্রতিষ্ঠান (স্পারসো)' পুনঃগঠিত হয়।


বাংলাদেশ মহাকাশ গবেষণা ও দূর অনুধাবন প্রতিষ্ঠান (সংক্ষেপে SPARRSO) বাংলাদেশ সরকারের প্রতিরক্ষা মন্ত্রণালয়ের অধীন একটি প্রতিষ্ঠান। এটি ঢাকা শহরের আগারগাঁও-এ অবস্থিত। ১৯৮০ সালে এটি প্রতিষ্ঠিত হয়। বাংলাদেশের ঘূর্ণিঝড় ও অন্যান্য প্রাকৃতিক দুর্যোগের পূর্বাভাস প্রদানে এ কেন্দ্র গুরুত্বপূর্ণ ভূমিকা রাখে। সংস্থাটি LANDSAT ও NOA নামক কৃত্রিম উপগ্রহ ব্যবহার করে ভূমি জরিপে নিয়োজিত। বাংলাদেশের স্যটেলাইট ইমেজারি গুলো এদের তত্বাবধানে থাকে।


title: বিশ্বের ইতিহাস

text: ১৯৯০ সালে একটি মার্কিন ফেরতযোগ্য মহাশূন্যযান হাবল দূরবীণটি মহাকাশে স্থাপন করে আসে। ঠান্ডা যুদ্ধের অবসানের পর ১৯৯০-র দশক থেকে মার্কিন ও রুশ বিজ্ঞানীরা বিভিন্ন প্রকল্পে একত্রে কাজ করেছেন। আন্তর্জাতিক মহাকাশ স্টেশন এমন একটি প্রকল্প। ইতিমধ্যে কম্পিউটার প্রযুক্তির অনেক উন্নতি ঘটে এবং ১৯৯৭ সালে মার্কিন প্যাথফাইন্ডার মহাকাশযানটি মঙ্গলগ্রহে অবতরণ করে। সেটি পৃথিবী থেকে নিয়ন্ত্রণযোগ্য সোজোর্নার নামের একটি চলমান অনুসন্ধানী যন্ত্র বা রোবট সেখানে রেখে আসে যাতে মঙ্গলগ্রহের পৃষ্ঠ পর্যবেক্ষণ করা যায়। এর পাঠানো মঙ্গলের ছবিগুলি মানুষেরা পৃথিবীতে বাসায় বসে তাদের টেলিভিশনের পর্দায় দেখতে পায়। ২০০০ সালে গ্লোবাল সার্ভেয়ার নামক যন্ত্র মঙ্গলগ্রহে পানির অস্তিত্বের সন্ধান পায়।


title: আন্তর্জাতিক মহাকাশ স্টেশন

text: আন্তর্জাতিক মহাকাশ স্টেশন (, ) একটি বাসযোগ্য কৃত্রিম উপগ্রহ। এটি আন্তর্জাতিক মহাকাশ সহযোগিতায় পাঁচটি মহাকাশ গবেষণা সংস্থার একটি সমন্বিত প্রকল্প। এই পাঁচটি সংস্থা হচ্ছেঃঅপরদিকে ব্রাজিল সরাসরি অংশ না নিয়ে নাসার সাথে স্থাপিত অন্য একটি চুক্তির মাধ্যমে আন্তর্জাতিক মহাকাশ স্টেশনের স্থাপনায় কাজ করে যাচ্ছে। ইতালি ইউরোপীয় মহাকাশ সংস্থার সক্রিয় সদস্য হওয়া সত্ত্বেও আন্তর্জাতিক মহাকাশ স্টেশনের কাজে সরাসরি অংশ না নিয়ে অনুরুপ কিছু চুক্তির মাধ্যমে কাজ করে। তবে ইতালির চুক্তিগুলো ইউরোপীয় মহাকাশ সংস্থার সাথে।


title: ভারতীয় মহাকাশ গবেষণা সংস্থা

text: ভারতীয় মহাকাশ গবেষণা সংস্থা (ইসরো; ইংরেজি: Indian Space Research Organisation বা ISRO) ভারতের প্রধান মহাকাশ গবেষণা সংস্থা। ভারত সরকারের নিয়ন্ত্রণাধীন এই সংস্থাটি বিশ্বের অগ্রণী মহাকাশ গবেষণা সংস্থাগুলির অন্যতম। অতীতের কয়েকটি সুসংহত প্রচেষ্টার ফলস্রুতিস্বরূপ ১৯৬৯ সালে ইসরো বর্তমান আকারে প্রতিষ্ঠিত হয়।


title: ভারতীয় মহাকাশ গবেষণা সংস্থার অধ্যক্ষবৃন্দ

text: ভারতীয় মহাকাশ গবেষণা সংস্থা সংক্ষেপে ইসরোর অধ্যক্ষ হলেন সংস্থাটির সর্বোচ্চ পদাধিকারি। ১৯৬২ সালে বিক্রম সারাভাইয়ের অধ্যক্ষতায় ইন্ডিয়ান ন্যাশনাল কমিটি ফর স্পেস রিসার্চ (INCOSPAR) গঠন করা হয়েছিল। বিক্রম সারাভাইয়ের প্রচেষ্টায় বর্তমান ভারতীয় মহাকাশ গবেষণা সংস্থা ১৯৬৯ সালে গড়ে উঠেছিল। তখন থেককে এখন পর্যন্ত ভারতীয় মহাকাশ গবেষণা সংস্থার অধ্যক্ষ হিসাবে দশজন ব্যক্তি অধিস্থিত হয়েছেন। এদের মধ্যে অধ্যাপক সতীশ ধাওয়ান সর্বাধিক ১২ বছর অধ্যক্ষ হিসাবে কার্যনির্বাহ করেছিলে।


title: জাপানে বিজ্ঞান ও প্রযুক্তি

text: জাপানের মহাকাশ সংস্থা হল জাপান এয়ারোস্পেস এক্সপ্লোরেশন এজেন্সি (জাক্সা)। এখান থেকে মহাকাশ, ভিন্ন গ্রহ ও বিমান গবেষণার কাজ চলে। রকেট ও উপগ্রহ নির্মাণেও এটি অগ্রণী সংস্থা। জাপান আন্তর্জাতিক মহাকাশ স্টেশনে অংশগ্রহণকারী। ২০০৮ সালে স্পেস শাটল অ্যাসেম্বলি ফ্লাইটের সময় সেখানে জাপানিজ এক্সপেরিমেন্ট মডিউল যুক্ত হয়। জাপানের মহাকাশ অভিযানের পরিকল্পনাগুলি হল: শুক্র গ্রহে "আকাৎসুকি" নামে একটি মহাকাশ যান পাঠানো; ২০১৬ সালে "মারকুরি ম্যাগনেটোস্ফেরিক অরবিটার" উৎক্ষেপণ; এবং ২০৩০ সালের মধ্যে চাঁদে একটি বেস গঠন।


title: মহাকাশ স্টেশন

text: আজকের মহাকাশ কেন্দ্রগুলি গবেষণা ক্ষেত্র হিসাবে ব্যবহৃত হয়, মানুষের শরীরের দীর্ঘমেয়াদি মহাকাশ উড়ানের প্রভাব নিয়ে গবেষণা করতে ব্যবহৃত হয় এবং অন্যান্য মহাকাশযান দীর্ঘ বৈজ্ঞানিক গবেষণার জন্য ব্যবহৃত হয়। প্রতিটি ক্রু সদস্য সপ্তাহে বা মাস ধরে স্টেশনটিতে থাকে, এক বছরেরও কম সময়ের মধ্যে। সোয়ুজ ১১  থেকে সালয়ুত ১  এর অপ্রচলিত উড়ান সময়সীমার, মধ্যে মানুষের মহাকাশ উড়ান রেকর্ড সংখ্যাক মহাকাশ স্টেশন উপর স্থাপন করা হয়েছে মহাকাশে। একক মহাকাশ উড়ানের গড় সময় ৪৩৭. দিন, ১৯৯৪ থেকে ১৯৯৫ সাল পর্যন্ত মীরের সঙ্গে ভালেরিয়া পোলয়াকভ দ্বারা সংযোগ করা হয়। ২০১৬ সাল অনুযায়ী, চার জন মহাকাশচারী এক বছরের বেশি সময় ধরে একক অভিযান সম্পন্ন করেছে, সব মীরের উপর। মহাকাশ স্টেশনগুলি সামরিক ও বেসামরিক উভয় উদ্দেশ্যেই ব্যবহার করা হয়েছে। শেষ সামরিক কাজে ব্যবহৃত মহাকাশ স্টেশনটি হল স্যালুট ৫, যা সোভিয়েত ইউনিয়নের আলমাস প্রোগ্রাম দ্বারা ১৯৭৬ সালে এবং ১৯৭৭ সালে ব্যবহৃত হয়।


title: মহাকাশ অনুসন্ধান

text: মহাকাশ অনুসন্ধান হলো মহাশূন্যের বিভিন্ন নভস্থিত গঠনের চলমান আবিস্কার প্রক্রিয়া। এটা ক্রমাগত বিবর্ধিত ও বৃদ্ধিমূলক মহাকাশ প্রযুক্তি দ্বারা সম্পাদিত হয়। মহাকাশের গবেষণায় জ্যোতির্বিজ্ঞানীরা দূরবীক্ষণযন্ত্রের সাহায্য নেন, তবে ব্যবহারিক গবেষণা রোবটিক স্পেস প্রব ও মনুষ্য মহাকাশযাত্রা উভয় দ্বারা পরিচালিত হয়।


title: লস আলামস ন্যাশনাল ল্যাবরেটরী

text: লস আলামস ন্যাশনাল ল্যাবরেটরী মার্কিন যুক্তরাষ্ট্রের দুটি গবেষণাগারের একটি যেখানে নিউক্লিয়ার অস্ত্র নিয়ে গোপন গবেষণা হয়। এটি মার্কিন যুক্তরাষ্ট্রের ডিপার্টমেন্ট অব এনার্জি এর একটি গবেষণাগার। এটি নিউ মেক্সিকোতে অবস্থিত। এটি পৃথিবীর অন্যতম বৃহৎ বিজ্ঞান ও প্রযুক্তি প্রতিষ্ঠান। এখানে জাতীয় নিরাপত্তা, মহাকাশ, নবায়নযোগ্য শক্তি, সুপারকম্পিউটিং, ওষুধ, ন্যানোপ্রযুক্তি প্রভৃতি নিয়ে গবেষণা হয়। এই প্রতিষ্ঠানে প্রায় ৯০০০ মানুষ কাজ করে। এর কর্মীদের এক-তৃতীয়াংশ পদার্থবিজ্ঞানের, এক-চতুর্থাংশ প্রকৌশলী, এক-ষষ্ঠাংশ রসায়ন ও ভৌতবিজ্ঞানের এবং অবশিষ্টাংশ গণিত, কম্পিউটার বিজ্ঞান, জীববিজ্ঞান, জীববিজ্ঞান ও ভূবিজ্ঞান নিয়ে কাজ করে।


title: উত্তর ভারত

text: ভারত এর উত্তর অংশের রাজ্য উত্তরপ্রদেশ, মধ্যপ্রদেশ, ছত্তিশগড়, রাজস্থান, পাঞ্জাব, হরিয়ানা, দিল্লি, উত্তরাখন্ড, হিমাচল প্রদেশ, জম্মু এবং কাশ্মীর এছাড়া কেন্দ্রশাসিত অঞ্চল চন্ডিগড় নিয়ে উত্তর ভারত গঠিত। এই অংশের প্রধান ভাষাগুলি হল হিন্দি, পাঞ্জাবী, কাশ্মিরী, রাজস্থানি প্রভৃতি। এই অংশের উত্তর ভাগে হিমালয় পর্বত অবস্থিত। পশ্চিম দিকে পাকিস্তান, উত্তরে চীন ও নেপাল প্রতিবেশী দেশ অবস্থিত। উত্তর ভারতের প্রধান নদী হল গঙ্গা। এছাড়া এখানে যমুনা, ঘর্ঘরা, শতদ্রু, বিপাশা, ঝিলম্ প্রভৃতি নদী রয়েছে। এই নদীগুলি প্রধানত হিমালয় থেকে উৎপন্ন হয়েছে। এই অঞ্চলের প্রধান শহর গুলি হল দিল্লি, কানপুর, আগ্রা, বারাণসী, জয়পুর, ভূপাল, চন্ডিগড়, শ্রীনগর প্রভৃতি।


title: সমর্পিত ও বিজিত প্রদেশসমূহ

text: "সমর্পিত ও বিজিত প্রদেশসমূহ" ব্রিটিশ ভারতে কোম্পানির শাসনকালে বেঙ্গল প্রেসিডেন্সির একটি অংশ ছিল। নতুন অধিকৃত অঞ্চলগুলির থেকে প্রেসিডেন্সির রাজধানী কলকাতার দূরত্ব বেশি হওয়ায় প্রশাসনিক কাজে অসুবিধা হচ্ছিল। এই কারণে কিছু সাময়িক ব্যবস্থা গ্রহণ করা হয়েছিল। কিন্তু তা কার্যকর না হওয়ায়। ১৮৩১ সা;এ এই অঞ্চলের জন্য একটি স্বাধীন রাজস্ব বোর্ড এবং একটি পৃথক সদর দেওয়ানি ও নিজামৎ আদালত (প্রধান দেওয়ানি ও ফৌজদারি আদালত) গঠিত হয়। ১৮৩৩ সালে ব্রিটিশ পার্লামেন্টে একটি আইন পাস হয়। এই আইন বলে "সমর্পিত ও বিজিত প্রদেশসমূহ" নিয়ে আগ্রা প্রেসিডেন্সি গঠিত হয়। নতুন প্রেসিডেন্সির জন্য একজন নতুন গভর্নরও নিযুক্ত হন। যদিও এই পরিকল্পনা কার্যকর করা হয়নি। তাই ১৮৩৫ সালে ব্রিটিশ পার্লামেন্টে আরেকটি আইন পাস করে এই অঞ্চলটিকে উত্তরপশ্চিম প্রদেশ নামে চিহ্নিত করা হয় এবং এই প্রদেশের জন্য একজন লেফট্যানেন্ট-গভর্নরের পদ সৃষ্টি করা হয়। প্রথম লেফট্যানেন্ট-গভর্নর চার্লস মেটক্যাফে ১৮৩৬ সালে নিযুক্ত হন।


title: উত্তর-পশ্চিম সীমান্ত প্রদেশ

text: প্রদেশের আয়তন ছিল ৭০,৭০৯ বর্গকিমি। এর মধ্যে বর্তমান খাইবার পাখতুনখোয়া প্রদেশের অধিকাংশ অন্তর্ভুক্ত ছিল। তবে সাবেক দেশীয় রাজ্য আম্ব, চিত্রল, দির, ফুলরা এবং সোয়াত এর অংশ ছিল না। পেশাওয়ার ছিল প্রদেশের রাজধানী শহর। পেশাওয়ারের তিনটি বিভাগ ছিল। এগুলো হল পেশাওয়ার, ডিরা ইসমাইল খান ও মালাকান্ড। ১৯৪৭ সাল পর্যন্ত প্রদেশের উত্তর সীমান্ত পাঁচটি দেশীয় রাজ্য, উত্তরপূর্বে ক্ষুদ্র রাজ্য গিলগিত এজেন্সি, পূর্বে পশ্চিম পাঞ্জাব এবং দক্ষিণে বালুচিস্তান প্রদেশ দ্বারা বেষ্টিত ছিল। উত্তর পশ্চিমে ছিল আফগানিস্তান।


title: পাপুয়া (প্রদেশ)

text: পাপুয়া ইন্দোনেশিয়ার বৃহত্তম এবং পূর্বাঞ্চলীয় প্রদেশ, পশ্চিম নিউ গিনির অধিকাংশ অংশ নিয়ে এটি গঠিত। পাপুয়া প্রদেশের পূর্বে পাপুয়া নিউ গিনি দেশের এবং পশ্চিমে পশ্চিম পাপুয়া প্রদেশের সীমানা রয়েছে। ২০০২ সাল থেকে পাপুয়া প্রদেশের বিশেষ স্বায়ত্তশাসন মর্যাদা রয়েছে। এই মর্যাদাটি একটি বিশেষ অঞ্চল তৈরি করে। এর রাজধানী জয়পুরা। এটি পূর্বে ইরিয়ান জয় (এবং পূর্বে পশ্চিম ইরিয়ান বা ইরিয়ান বারাত) নামে পরিচিত ছিল এবং ইন্দোনেশীয় নিউ গিনির অন্তর্ভুক্ত ছিল। ২০০২ সালে বর্তমান নাম গৃহীত হয়েছিল এবং ২০০৩ সালে পাপুয়া প্রদেশের পশ্চিম অংশ থেকে পশ্চিম পাপুয়া প্রদেশ তৈরি করা হয়েছিল।


title: বেঙ্গল প্রেসিডেন্সি

text: লর্ড কার্জনের নেওয়া সিদ্ধান্ত অনুসারে বাংলার সুবৃহৎ প্রদেশটি দ্বিখণ্ডিত করা হয় ১৯০৫ সালের অক্টোবর মাসে। চট্টগ্রাম বিভাগ, ঢাকা বিভাগ ও রাজশাহী বিভাগ সহ মালদহ জেলা, পার্বত্য ত্রিপুরা, সিলেট ও কুমিল্লা বঙ্গপ্রদেশ থেকে বিচ্ছিন্ন করে অন্তর্ভুক্ত করা হয় নবগঠিত পূর্ববঙ্গ ও আসাম প্রদেশে। ছোটনাগপুর অঞ্চলের পাঁচটি হিন্দিভাষী রাজ্য চং ভাকর, কোরিয়া, সিরগুজা, উদয়পুর ও যশপুর বঙ্গপ্রদেশ থেকে বিচ্ছিন্ন করে মধ্যপ্রদেশে যুক্ত করা হয়। আবার সম্বলপুর ও পাঁচ ওড়িয়া রাজ্য বামরা, রাইরাখোল, সোনপুর, পাটনা ও কালাহান্ডি মধ্যপ্রদেশ থেকে বিচ্ছিন্ন করে বঙ্গপ্রদেশের সঙ্গে যুক্ত করা হয়। বঙ্গপ্রদেশের অন্তর্ভুক্ত হয় ৩৩টি জেলা। এগুলি হল – বর্ধমান, বীরভূম, বাঁকুড়া, অবিভক্ত মেদিনীপুর জেলা, হুগলি, হাওড়া, অবিভক্ত ২৪ পরগনা জেলা, কলকাতা, নদিয়া, মুর্শিদাবাদ, অবিভক্ত যশোর জেলা, অবিভক্ত খুলনা জেলা; বিহারের পটনা, গয়া, সাহাবাদ, সরন, চম্পারণ, মজঃফরপুর, দারভাঙ্গা, মুঙ্গের, ভাগলপুর, পুর্ণিয়া, সাঁওতাল পরগনা, পান, হাজারিবাগ, রাঁচি, পালামৌ, মানভূম, সিংভূম; উড়িষ্যার কটক, বালেশ্বর, অঙ্গুল, সম্বলপুর ও কন্ধমল জেলাসমূহ। এছাড়া দেশীয় রাজ্য সিক্কিম এবং উড়িষ্যা ও ছোটনাগপুরের সহরাজ্যগুলিও বঙ্গপ্রদেশের অন্তর্ভুক্ত হয়।


title: বেঙ্গল প্রেসিডেন্সি

text: বেঙ্গল প্রেসিডেন্সি বা বাংলা প্রেসিডেন্সি ছিল ব্রিটিশ ভারতের একটি ঔপনিবেশিক অঞ্চল। এই অঞ্চলের ক্ষেত্রভুক্ত ছিল পূর্ব ও পশ্চিম বাংলা নিয়ে গঠিত অবিভক্ত বাংলা যা বর্তমানে বাংলাদেশ রাষ্ট্র এবং ভারতের পশ্চিমবঙ্গ, অসম, বিহার, ওড়িশা, ঝাড়খণ্ড, ত্রিপুরা ও মেঘালয় ইত্যাদি রাজ্যসমূহে বিভক্ত। পরবর্তীকালে ভারতের উত্তর প্রদেশ, উত্তরাখণ্ড, অবিভক্ত পাঞ্জাব, হরিয়ানা, হিমাচল প্রদেশ ও ছত্তিসগড়, মধ্যপ্রদেশ ও মহারাষ্ট্রের অংশবিশেষ এবং পাকিস্তানের উত্তর-পশ্চিম সীমান্ত প্রদেশ, পাঞ্জাব এবং বর্মা (অধুনা মায়ানমার) অঞ্চলের বিভিন্ন দেশীয় রাজ্য বেঙ্গল প্রেসিডেন্সির অন্তর্ভুক্ত হয়। ১৮৬৭ সালে স্ট্রেইট সেটলমেন্টের ক্রাউন কলোনির অন্তর্ভুক্ত হওয়ার আগে পেনাং এবং সিঙ্গাপুরও প্রেসিডেন্সির প্রশাসনিক অঞ্চলের অন্তর্ভুক্ত হিসাবে গণ্য হত। ১৬৯৯ সালে কলকাতা নগরীকে ইস্ট ইন্ডিয়া কোম্পানির প্রেসিডেন্সি নগর ঘোষণা করা হয়। কিন্তু ১৭৬৫ সালকেই বেঙ্গল প্রেসিডেন্সির প্রকৃত সূচনাকাল হিসাবে গণ্য করা যেতে পারে। এই বছরই কোম্পানি, মুঘল সম্রাট ও অযোধ্যার নবাবের মধ্যে যে চুক্তি সাক্ষরিত হয়, তার ফলে অবিভক্ত বাংলা, অবিভক্ত বিহার, ওড়িশা ও মেঘালয় কোম্পানির শাসনাধীনে আসে। বোম্বাই প্রেসিডেন্সি ও মাদ্রাজ প্রেসিডেন্সির বিপরীতে বেঙ্গল প্রেসিডেন্সি উত্তর ও মধ্য ভারতের সকল ব্রিটিশ শাসিত অঞ্চল নিয়ে গঠিত ছিল। এই প্রেসিডেন্সির বিস্তার ছিল পূর্বে গঙ্গা ও ব্রহ্মপুত্রের মোহনা থেকে উত্তরে হিমালয় ও পশ্চিমে পাঞ্জাব ও সীমান্ত অঞ্চল পর্যন্ত। ১৮৩১ সালে উত্তরপশ্চিমের প্রদেশগুলি স্থাপিত হয়। এই সময় অযোধ্যা যুক্তপ্রদেশের (বর্তমানে উত্তর প্রদেশ) অন্তর্ভুক্ত হয়। প্রথম মহাযুদ্ধের পূর্বে সমগ্র উত্তর ভারত চারটি লেফটানেন্ট-গভর্নরশাসিত প্রদেশ, যথা – পাঞ্জাব, যুক্তপ্রদেশ, বঙ্গপ্রদেশ, পূর্ববঙ্গ ও আসাম প্রদেশে এবং কমিশনার শাসিত উত্তরপশ্চিম সীমান্ত প্রদেশে বিভক্ত হয়ে যায়।


title: পশ্চিম কেপ প্রদেশ

text:
পশ্চিম কেপ প্রদেশ বা ওয়েস্টার্ন কেপ (আফ্রিকান: ওয়েস-ক্যাপ; জোসা: ইথশোনা-কোলোনি) দক্ষিণ আফ্রিকার একটি প্রদেশ, যা দেশের দক্ষিণ-পশ্চিম উপকূলে অবস্থিত। এটি মোট ১,২৯,৪৪৯ বর্গ কিলোমিটার (৪৯,৯৮১ বর্গ কিলোমিটার) এলাকা নিয়ে দেশের নয়টি প্রদেশের মধ্যে চতুর্থ বৃহত্তম প্রদেশ এবং ২০১৮ সালের হিসাবে আনুমানিক ৬.৬ মিলিয়ন জনসংখ্যা সহ এটি দেশের তৃতীয় বৃহত্ত জনসংখ্যা বিশিষ্ট প্রদেশ। [3] এই প্রদেশ বা রাজ্যের বাসিন্দাদের প্রায় দুই তৃতীয়াংশ কেপ টাউন শহরের মহানগরী এলাকায় বাস করে, যা প্রাদেশিক রাজধানী শহর। পূর্ব কেপ প্রদেশের অংশ থেকে ১৯৯৪ সালে পশ্চিম কেপ প্রদেশ বা ওয়েস্টার্ন কেপ তৈরি করা হয়েছিল।
২০০৮ সালে পশ্চিম কেপের মোট জিডিপি ছিল আর২৬৮বিএন, যার ফলে রাজ্যটি দেশটির মোট জিডিপির ১৪% যোগান দেয় এবং প্রদেশটি দেশের মধ্যে জিডিপিতে দ্বিতীয় বৃহত্তম অবদানকারী। এটি দেশের দ্রুততম ক্রমবর্ধমান অর্থনীতির একটি, ২০০৮ সালে ৪% বৃদ্ধি পেয়েছে এবং ২০১১ সালে এটি ৩.২% হতে পারে বলে আশা করা যায়। প্রদেশটির বেকারত্বের হার ২০%, যেখানে ২০০৯ সালে দেশটির জাতীয় গড় দাঁড়ায় ২৩%, যা দেশটির বেকারত্বের হার তুলনায় প্রদেশটির বেকারত্বের হার কম। যদিও এখনও পর্যন্ত আন্তর্জাতিক মানগুলি দ্বারা অত্যন্ত উচ্চ এবং অসম। ২০০৩ সালে দক্ষিণ আফ্রিকার গড় মানব উন্নয়ন সূচক ০.৬৬৭৫ এর তুলনায় পশ্চিম কেপের মানব উন্নয়ন সূচক ০.৭৭০৮, যা দেশের মধ্যে সর্বোচ্চ।


title: পাঞ্জাব প্রদেশ (ব্রিটিশ ভারত)

text: ভৌগোলিক দিক থেকে এই রাজ্যটি একটি ত্রিকোণ আকারের অঞ্চল ছিল, যার ত্রিভুজাকারের দুই দিক গঠন করেছে সিন্ধু নদ এবং তার উপনদী শতদ্রু, তাদের সঙ্গমস্থল অবধি, উত্তরে ঐ দুটি নদীর মধ্যবর্তী নিম্নতর হিমালয় পর্বতশ্রেণীতে গঠিত হয়েছে ত্রিভুজেের ভূমি, তাছাড়া ব্রিটিশ শাসনের অধীনে গঠিত অঞ্চলটিতে,এই সীমার বাইরেও একটি বৃহৎ নালীর ন্যায় লম্বা অংশ অন্তর্ভুক্ত আছে। উত্তরসীমা বরাবর হিমালয় পর্বতমালা এটিকে কাশ্মীর ও তিব্বত থেকে আলাদা করেছে। পশ্চিমে এটি সিন্ধু নদের দ্বারা উত্তর-পশ্চিম সীমান্ত প্রদেশেের থেকে পৃথক হয়েছে, যতক্ষণ না তা দেরা গাজি খান জেলার সীমানা পৌঁছেছে, যেটি সুলাইমান বিন্যাস দ্বারা বেলুচিস্তান থেকে পৃথক হয়েছে।


title: উত্তর-পশ্চিম সীমান্ত প্রদেশ

text: প্রদেশের অধিকাংশ অঞ্চল ১৮শ শ্তাব্দী থেকে ১৮২০ এর দশক পর্যন্ত মূলত দুররানি সাম্রাজ্যের অংশ ছিল। মহারাজা রণজিৎ সিং আফগানদের অন্তর্দ্বন্দ্ব্বের সুযোগে স্বাধীনতা ঘোষণা করেন এবং এই অঞ্চলকে তার সাম্রাজ্যের সাথে একীভূত করে নেন। দ্বিতীয় ইঙ্গ-শিখ যুদ্ধের সময় পাঞ্জাব ব্রিটিশ ইস্ট ইন্ডিয়া কোম্পানির হাতে আসে। সীমান্তের উপজাতীয় এলাকাসহ এই অঞ্চল আফগানিস্তানের সাথে বাফার অঞ্চল হিসেবে ভূমিকা রেখেছে। ১৯০১ সালে প্রদেশ গঠিত হয়। পাকিস্তান প্রতিষ্ঠার পর প্রদেশ পাকিস্তানের অংশ হয়। ১৯৫৫ সাল পর্যন্ত প্রদেশটি টিকে ছিল। এরপর এক ইউনিট নীতির মাধ্যমে চারটি প্রদেশ একীভূত করে নতুন পশ্চিম পাকিস্তান প্রদেশ গঠিত হয়। এক ইউনিট নীতি বাতিলের পর পুরনো নামে প্রদেশ পুনপ্রতিষ্ঠিত হয়। ২০১০ সালের এপ্রিল পর্যন্ত এই নাম বহাল ছিল। এরপর প্রদেশের নাম বদলে খাইবার পাখতুনখোয়া রাখা হয়।


title: ভুটানের প্রশাসনিক অঞ্চল

text: ১৯৫৬ সাল পর্যন্ত পেনলপের অধীনে ভুটানের ৯টি প্রদেশ ছিল। সেগুলো হল: ব্যাকার (বর্তমানে বুমতাং কেন্দ্রীভূত), দুখিয়ে, হা, পারু, পুনাখা, দাগানা, থিম্ফু, ট্রংসা এবং ওয়াংদুয়ে ফোদ্রাং। পরবর্তীতে দেশটি জংখাগে পুনর্গঠিত হয়। চতুর্থ দ্রুক গ্যালপো রাজা জিগমে সিনগিয়ে ওয়াংচুক এর উদ্যোগে ১৯৮১ সালে স্থানীয় প্রশাসনিক বিকেন্দ্রীকরণ প্রক্রিয়া শুরু হয়। প্রত্যেক জংখাগ বা জেলায় প্রাথমিকভাবে "জেলা উন্নয়ন কমিটি" বা "জংখাগ ইয়ারগিয়ে শগচুং" গঠন করা হয়। প্রত্যেকটি জংখাগের জেলা উন্নয়ন কমিটিতে জংখাগের "গুপ" (নেতা), "মাংমিস" (ডেপুটি) এবং "চিমিস" (জাতীয় বিধানসভা প্রতিনিধি) নিহিত করা হয়। জেলা উন্নয়ন কমিটির সদস্যদের মধ্য থেকে নিজেদের ভোটে চেয়ারপার্সন নির্বাচিত হয়ে থাকে। জেলা উন্নয়ন কমিটিতে পৌরসভাসমূহ এবং জংখাগের অধীনস্ত শহরসমূহও অন্তর্ভুক্ত রয়েছে। জেলা উন্নয়ন কমিটিতে অ-ভোটিং সদস্যও রয়েছে, যেগুলোতে বিভিন্ন সেক্টরের জংডাগ, ডুংপা (যেটিতে ডুংখাগ বিদ্যমান) এবং জংখাগ কর্মকর্তারা অন্তর্ভুক্ত রয়েছে। উদাহরণস্বরূপ: জংখাগ পরিকল্পনা কর্মকর্তা, জংখাগ অর্থ কর্মকর্তা, জংখাগ শিক্ষা কর্মকর্তা, জংখাগ প্রধান প্রকৌশলী, জংখাগ কৃষি কর্মকর্তা, জংখাগ বন কর্মকর্তা, জংখাগ প্রাণী প্রজনন কর্মকর্তা এবং জংখাগ স্বাস্থ্য কর্মকর্তা।


title: টাইম (ম্যাগাজিন)

text: ব্রিটন হেডেন এবং হেনরি রবিনসন লুস কর্তৃক টাইম সাময়িকী প্রকাশিত হয় ১৯২৩ সালে। এর ফলে এটি মার্কিন যুক্তরাষ্ট্রের প্রথম সাপ্তাহিক সংবাদপত্র সাময়িকী হিসেবে মর্যাদা পায়। এ দু’জন ইয়েল ডেইলি নিউজে যথাক্রমে সভাপতি এবং ব্যবস্থাপনা সম্পাদকের দায়িত্ব পালন করেছিলেন। তাঁরা এটিকে ’ফ্যাক্টস’ বা ঘটনা নামে আখ্যায়িত করেছেন। দূর্দান্ত সাহসের পরিচয় দিয়ে ব্যস্ত ব্যক্তিরা যাতে এক ঘন্টার মধ্যে পড়তে পারে তার ব্যবস্থা করেন। পরবর্তীতে এর নাম পরিবর্তিত করে টাইম রাখা হয় এবং স্লোগান হিসেবে ’টাইম সাথে রাখুন -- এটি সংক্ষিপ্ত’ ব্যবহার করেন। অনেক দশক ধরে প্রচ্ছদে একজন ব্যক্তির চিত্রধারণ করা হয়েছে। ৩ মার্চ, ১৯২৩ তারিখে মার্কিন যুক্তরাষ্ট্রের প্রতিনিধি সভার অবসরপ্রাপ্ত স্পিকার জোসেফ জি. ক্যাননকে প্রথমবারের মতো প্রকাশিত হয়। পুনরায় ২৮ ফেব্রুয়ারি, ১৯৩৮ সালে সাময়িকীর পঞ্চদশ বার্ষিকীতে ১ম সংখ্যাকে তুলে ধরা হয়। ১৯২৯ সালে ব্রিটন হেডেন মারা যান। এরপর থেকে হেনরি লুস টাইমের নিয়ন্ত্রণভার গ্রহণ করে ১৯৬৪ সাল পর্যন্ত এর সম্পাদকীয় দায়িত্ব পালন করেন। টাইমের উত্তোরণের পর রয় এডওয়ার্ড লার্সেন প্রচার সম্পাদক থেকে মহাব্যবস্থাপক হন ও দীর্ঘদিন সভাপতির দায়িত্বে ছিলেন।


title: সান ফ্রান্সিসকো ক্রনিকল

text: সান ফ্রান্সিসকো ক্রনিকল () হচ্ছে উত্তর ক্যালিফোর্নিয়ার সবচেয়ে বেশি প্রচলিত সংবাদপত্র, সেই সাথে গোটা যুক্তরাষ্ট্রের অন্যতম বৃহৎ একটি সংবাদপত্র। এটি মূলত সরবরাহ করা হয় সান ফ্রান্সিসকো উপকূলবর্তী এলাকায়, কিন্তু এটি উত্তর ও মধ্য ক্যালিফোর্নিয়াতেও সরবরাহ করা হয়। ১৮৬৫ সালে চার্লস ডি ইয়াং ও এম. এইচ. ডি ইয়াং নামের দুই ভাই একত্রে "দ্য ডেইলি ড্রামাটিক ক্রনিকল" নামে একটি সংবাদপত্র প্রকাশ শুরু করে, যা আজকের "সান ফ্রান্সিসকো ক্রনিকল"। সান ফ্রান্সিসকোতে শুরু হয়ে ১৮৮০ সাল পর্যন্ত পত্রিকাটি ছিলো যুক্তরাষ্ট্রের পশ্চিম উপকূলবর্তী এলাকার সবচেয়ে বেশি প্রচারিত দৈনিক। বর্তমানে শুধুমাত্র "লস অ্যাঞ্জেলস টাইমস" এটিকে টপকে প্রথম স্থানে রয়েছে। এছাড়া বর্তমানে ক্রনিকল বিক্রির দিক থেকে যুক্তরাষ্ট্রের ১২তম বৃহৎ দৈনিক পত্রিকা।


title: অনলাইন সংবাদপত্র

text: ১৯৭৪ সালে ব্রুস পারেলউ ইলিয়ন বিশ্ববিদ্যালয়ে প্লাটো প্রক্রিয়ায় একটি অনলাইন সংবাদপত্রের চালু করেন "অনলাইন অনলি" ধারায় "নিউজ রিপোর্ট"-ই প্রথম অনলাইন সংবাদপত্র বা সাময়িকীর উদাহরণ হিসেবে বিবেচিত হয়। ১৯৮৭ সালের শুরু হওয়া সরকারী মালিকানাধীন ব্রাজিলীয় সংবাদপত্র "জর্নালদোদিঅ্যা" ৯০এর দশকের দিকে অনলাইন সংস্করনের সূচনা করে। তবে ১৯৯০ সালের শেষার্ধে যুক্তরাস্ট্রে ১০০শ' অধিক সংবাদপত্র অনলাইনে প্রকাশনা শুরু করে যদিও সেসময় পারস্পরিক মিথস্ক্রিয়ার সুযোগ সেভাবে শুরু হয়নি।


title: দ্য নিউ ইয়র্ক টাইমস

text: দ্য নিউ ইয়র্ক টাইমস (The New York Times) মার্কিন যুক্তরাষ্ট্রের নিউ ইয়র্ক শহর থেকে প্রকাশিত একটি দৈনিক পত্রিকা। আর্থার অক্‌স সুল্‌ৎসবার্গার প্রকাশক এবং এর মালিক দ্য নিউ ইয়র্ক টাইম্‌স কোম্পানি। কোম্পানিটি আরও ১৫টি সংবাদপত্র প্রকাশ করে, যাদের মধ্যে "ইন্টারন্যাশনাল হেরাল্ড ট্রিবিউন" ও "বস্টন গ্লোব" অন্যতম। "দ্য নিউ ইয়র্ক টাইম্‌স" যুক্তরাষ্ট্রের সর্ববৃহৎ মেট্রোপলিটান পত্রিকা। কাঠখোট্টা অবয়ব ও অঙ্গসজ্জার জন্য পত্রিকাটির ডাকনাম "the Gray Lady", তবে এটিই যুক্তরাষ্ট্রের সবচেয়ে গুরুত্বপূর্ণ দৈনিক, এবং একে দেশটির "ঘটনাধারী পত্রিকা" বা "newspaper of record" বলে অভিহিত করা হয়। অনেকে পত্রিকাটিকে ছোট করে "টাইম্‌স" নামে ডাকেন, তবে এতে "দ্য টাইম্‌স" (The Times) নামে যুক্তরাজ্য থেকে প্রকাশিত দৈনিকটির নামের সাথে বিভ্রান্তি ঘটার সম্ভাবনা থাকে।


title: অলাভজনক সাংবাদিকতা

text: নিউ ইন্টারন্যাশনালিস্ট ম্যাগাজিন ১৯৭৩ সালে যুক্তরাজ্যে প্রকাশিত হয় এবং ১৯৭৯ সাল থেকে অস্ট্রেলিয়ায় একটি পৃথক কোম্পানি হিসেবে বিশ্বের সবচেয়ে দীর্ঘ সময় ধরে প্রতিষ্ঠিত অলাভজনক প্রকাশনা হিসেবে বিদ্যমান রয়েছে। মার্কিন যুক্তরাষ্ট্রে দুটি স্থানীয় অলাভজনক সাংবাদিকতা সংস্থা হল ১৯৭৪ সালে প্রতিষ্ঠিত দ্য শিকাগো রিপোর্টার এবং ১৯৭৬ সালে প্রতিষ্ঠিত সিটি লিমিটস ম্যাগাজিন, যা সামাজিক ও অর্থনৈতিক নাগরিক নীতি বিষয়ে আলোকপাত করে। ১৯৭৭ সালে প্রতিষ্ঠিত সেন্টার ফর ইনভেস্টিগেটিভ রিপোর্টিং হল মার্কিন যুক্তরাষ্ট্রের সবচেয়ে প্রাচীন অলাভজনক অনুসন্ধানী সংবাদ সংস্থা। আরেকটি প্রাচীন সংস্থা হল ১৯৮৯ সালে সাবেক এবিসি নিউজ ও সিবিএস নিউজের প্রযোজক চার্লস লুই প্রতিষ্ঠিত সেন্টার ফর পাবলিক ইন্টিগ্রিটি (সিপিআই)। সিপিআইয়ের আন্তর্জাতিক অঙ্গসংগঠন ইন্টারন্যাশনাল কনসর্টিয়াম অব ইনভেস্টিগেটিভ জার্নালিস্টস (আইসিআইজে) ১৯৯৭ সালে প্রতিষ্ঠিত হয়। আইসিআইজে ৬০টি দেশে ১৭৫ জন অনুসন্ধানী প্রতিবেদক নিয়ে একটি বিশ্বব্যাপী নেটওয়ার্কে পরিচালিত হয়।


title: শিকাগো ট্রিবিউন

text: শিকাগো ট্রিবিউন (ইংরেজি ভাষায়: "Chicago Tribune") হচ্ছে যুক্তরাষ্ট্রের শিকাগো ও ইলিনয় ভিত্তিক একটি দৈনিক সংবাদপত্র। এটি ট্রিবিউন কোম্পানির অন্তর্গত একটি প্রকাশনা সংস্থা। এটি শিকাগো মহানগরীয় অঞ্চল ও গ্রেট লেকস অঞ্চলের সবচেয়ে বেশি পাঠকপ্রিয় সংবাদপত্র। সার্কুলেশনের দিক থেকে এটি বর্তমানে গোটা যুক্তরাষ্ট্রের অষ্টম বৃহত্তম সংবাদপত্র। এবং ট্রিবিউনের মালিকানাধীন পত্রিকাগুলোর মধ্যে এর অবস্থান দ্বিতীয় (প্রথম অবস্থানের আছে তাঁদেরই মালিকানাধীন পত্রিকা "লস অ্যাঞ্জেলস টাইমস")। সচারচর বাড়ি বাড়ি পৌঁছে দেবার জন্য এই পত্রিকাটি ব্রডশিট আকারে প্রকাশিত হয়, কিন্তু নিউজস্ট্যান্ড, নিউজবক্স, রেল স্টেশন প্রভৃতি স্থানে বিক্রির জন্য এটির ট্যাবলয়েড সংস্করণও বের হয়।


title: লস অ্যাঞ্জেলেস টাইমস

text: লস অ্যাঞ্জেলেস টাইমস (ইংরেজি: "Los Angeles Times") যা এল.এ. টাইমস ("L.A. Times") নামেও পরিচিত, মার্কিন যুক্তরাষ্ট্রের একটি দৈনিক পত্রিকা। ক্যালিফোর্নিয়ার লস অ্যাঞ্জেলেস-এ ১৮৮১ সাল থেকে এই পত্রিকাটি প্রকাশিত হয়ে আসছে। যুক্তরাষ্ট্রের পশ্চিমভাগ জুড়ে এই পত্রিকাটি বিপণন করা হয়, এবং এটি আমেরিকার দ্বিতীয় বৃহত্তম মেট্রোপলিটান পত্রিকা, ও চতুর্থ বৃহত্তম সার্কুলেটেড সংবাদপত্র। এটির প্রতিদিন সার্কুলেশন অক্টোবর ২০০৮ অনুসারে প্রায় ৭ লক্ষ ৩৯ হাজার কপি থেকে থেকে ১০ লক্ষ ১০ হাজারের কাছাকাছি। এটির প্রিন্টেড সংস্করণ ছাড়াও অনলাইনে তাদের ওয়েবসাইটের মাধ্যমে এটি দিনে চব্বিশ ঘণ্টা সংবাদ প্রাপ্তি নিশ্চিত করে।


title: দ্য ওয়াশিংটন পোস্ট

text: দ্য ওয়াশিংটন পোস্ট () মার্কিন যুক্তরাষ্ট্রের ওয়াশিংটন ডি.সি. শহরের সবচেয়ে পুরনো ও সর্বাধিক সার্কুলেশনবিশিষ্ট ইংরেজি দৈনিক পত্রিকা। ১৮৭৭ সাথে এটি প্রতিষ্ঠিত হয়। যুক্তরাষ্ট্রের রাজধানীতে অবস্থিত হওয়ায় মার্কিন রাজনীতি ও বৈদেশিক সম্পর্কের ব্যাপারে এই পত্রিকাটির যথেষ্ট প্রভাব বিদ্যমান। জাতীয় পর্যায়ে প্রকাশিত পত্রিকা না হলেও "ওয়াশিংটন পোস্ট"-কে একটি "প্রামাণিক সংবাদপত্র" (Newspaper of record হিসেবে গণ্য করা হয়। ওয়াশিংটন ডি.সি. অঞ্চল, এবং ম্যারিল্যান্ড ও ভার্জিনিয়া অঙ্গরাজ্যে পত্রিকাটির সংস্করণ বের হয়।


title: দি ইন্ডিয়ান এক্সপ্রেস

text: দি ইন্ডিয়ান এক্সপ্রেস ভারতের একটি দৈনিক ইংরেজি সংবাদপত্র। ১৯৩১ সালে চেন্নাইয়ের পি. বরদারাজুলু নাইডু এই সংবাদপত্রটি প্রথম প্রকাশ করেন। ১৯৯১ সাল পর্যন্ত এই সংবাদপত্রের মালিক ছিলেন রামনাথ গোয়েঙ্কা। ১৯৯১ সালের রামনাথ গোয়েঙ্কার মৃত্যুর পর ১৯৯৯ সালে গোয়েঙ্কাদের পারিবারিক বিবাদের ফলে এই পত্রিকার মালিকানা দ্বিধাবিভক্ত হয়ে যায়। গোষ্ঠীর একটি অংশ দক্ষিণ ভারত থেকে "দ্য নিউ ইন্ডিয়ান এক্সপ্রেস" চালু করেন; অন্যদিকে উত্তর ভারতের সংস্করণটি মুম্বই থেকে প্রকাশিত হতে শুরু করে। এই সংস্করণটির নাম হয় ""দি ইন্ডিয়ান এক্সপ্রেস""। ভারতের প্রত্যেকটি প্রধান শহর থেকে এই পত্রিকার সংস্করণ প্রকাশিত হয়। বর্তমানে এটি ভারতের একটি গুরুত্বপূর্ণ তথা সারা বিশ্বে প্রচারিত সংবাদপত্র।


title: জন ক্লার্ক মার্শম্যান

text: ১৮১৮ খ্রিঃ জন ক্লার্ক মার্শম্যান তাঁর বাবার সাথে যৌথভাবে দিগ্‌দর্শন নাম দিয়ে প্রথম বাংলা মাসিক পত্রিকা প্রকাশ করেন। পত্রিকাটির উপজীব্য বিষয় ছিল যুবসমাজের প্রতি শিক্ষামূলক উপদেশ। এর খুব অল্প সময় পরেই তাঁরা সমাচার দর্পন নামে একটি সাপ্তাহিক সংবাদ-পত্রিকা প্রকাশনা শুরু করেন, যা ১৮১৮ খ্রিষ্টাব্দের প্রথমার্ধে গঙ্গাকিশোর ভট্টাচার্য্য সম্পাদিত বেঙ্গল গ্যাজেটি এর সাথে যুগ্মভাবে বাংলার সর্বাপেক্ষা পুরোনো সংবাদপত্রের গৌরব দাবি করে। এর পর শ্রীরামপুর মিশন ১৮২১ খ্রিঃ ফ্রেণ্ড অফ ইণ্ডিয়া (ভারতের বন্ধু) নামে একটি ইংরেজি পত্রিকাও প্রকাশ করতে থাকে যেটি এত জনপ্রিয় হয় যে ঊনবিংশ শতাব্দীর অধিকাংশ সময় জুড়ে ইউরোপীয়দের মনে 'শ্রীরামপুর' আর 'ফ্রেণ্ড অফ ইণ্ডিয়া' কথা দু'টো সমার্থক হয়ে দাঁড়িয়েছিল। মিশনের ছাপাখানার কাজকর্ম এত সফল এবং বৈচিত্র্যপূর্ণ হয়ে ওঠে যে হুগলি নদীর তীরে মিশনের গির্জার ঠিক উত্তরে ছাপাখানার জন্য আলাদা বাড়ি বানাতে হয়েছিল।


title: অমিত পানঘাল

text: ২০১৮ সালের ফেব্রুয়ারিতে, সোফিয়ার স্ট্রান্ডজহা কাপে, পানঘাল, (৪৯ কেজি) লাইট ফাইটওয়েট ক্যাটাগরিতে মরোক্কোর সাঈদ মোরাদজিকে পরাজিত করেন, মোরাদজি লম্বা এবং ভারতীয়দের গতির সাথে মিলেছিল কিন্তু শেষপর্যন্ত পানঘালের সঠিকতায় ব্যবধান কমিয়ে দেয় এবং তিনি জয়লাভ করেন আর স্বর্ণপদক জিতে নেন। এবং তিনি তখন ২০১৮ কমনওয়েলথ গেমসে, ভারতের হয়ে অংশ নেবার সুযোগ পান।


title: অমিত পানঘাল

text: পানঘালের জন্ম ১৬ অক্টোবর, ১৯৯৫ সালে হরিয়ানা রাজ্যের ময়না গ্রামে। তাঁর পিতা বিজেন্দর সিং, একজন কৃষক ছিলেন এবং তাঁর বড় ভাই অজয়, যিনি ভারতীয় সেনাবাহিনীতে কাজ করতেন, তাঁকে ২০০৯ সালে বক্সিং গ্রহণ করতে অনুপ্রাণিত করেছিলেন। ২০০৯ সালে তিনি স্কুলে পড়তে পড়তে বক্সিং শুরু করেন। একই বছরে তিনি ওরঙ্গাবাদে অনুষ্ঠিত ২৫ তম জুনিয়র জাতীয় বক্সিং চ্যাম্পিয়নশিপে স্বর্ণপদক জিতেছেন। ২০১৩ সালে চেন্নাইতে এবং ২০১১ সালে পুনেতে অনুষ্ঠিত সাব-জুনিয়র ন্যাশনাল চ্যাম্পিয়নশিপে তিনি রৌপ্য পদক জিতেছিলেন। ২০১২ সালে, পাটিয়ালাতে আয়োজিত ৪৫ তম জুনিয়র বক্সিং চ্যাম্পিয়নশিপে তিনি রাজ্যের প্রতিনিধিত্ব করেন। তিনি বিশাখাপত্তনমে, প্রথম ডঃ বি.আর.আম্বেদকর ভারতীয় পুরুষ বক্সিং চ্যাম্পিয়নশিপে স্বর্ণপদক জিতেছিলেন। বিভিন্ন আন্তঃ বিশ্ববিদ্যালয় প্রতিযোগিতায় তিনি স্বর্ণপদক জিতেছেন এবং বিভিন্ন রাষ্ট্রীয় স্তরে চ্যাম্পিয়নশিপগুলিতে সেরা মুষ্টিযোদ্ধা হিসেবে মনোনীত করা হয়েছিল তাঁকে। মার্চ ২০১৮ সালে থেকে পানঘাল, ভারতীয় সেনাবাহিনীতে একজন জুনিয়র কমিশনড অফিসার (জেসিও) হিসাবে কাজ করছেন।


title: অনীশ ভানওয়ালা

text: ২০১৮ কমনওয়েলথ গেমস, গোল্ডকোস্টে ২৫ মিটার র‌্যাপিড ফায়ার পিস্তল ইভেন্টে সোনা জেতেন অনীশ। তিনি ৩০ পয়েন্ট স্কোর করে একটি গেমস রেকর্ড করেন।। এর পূর্বে সর্বকনিষ্ঠ স্বর্ণপদকপ্রাপ্ত ভারতীয় ছিলেন আর এক শ্যুটার ১৬ বছর বয়সী মনু ভাকের যিনি গোল্ড কোস্টে ১০ মিটার এয়ার রাইফেলে সোনা জেতেন। ২৫ মিটার র‌্যাপিড ফায়ার পিস্তল ইভেন্টে সোনা জিতে অনীশ মনু ভাকেরের সর্বকনিষ্ঠ স্বর্ণপদকপ্রাপ্ত ভারতীয়র রেকর্ডটি ভেঙ্গে দেন।


title: অমিত পানঘাল

text: ২০১৮, কমনওয়েলথ গেমস, গোল্ড কোস্টে, পানঘাল, (৪৯ কেজি) লাইট ফাইটওয়েট ক্যাটাগরিতে, ফাইনালে ইংল্যান্ডের গালাল ইয়াফাইয়ের কাছে পরাজিত হন এবং রৌপ্য পদক জেতেন। ২১ তম কমনওয়েলথ গেমসে রৌপ্য পরিতৃপ্ত না হওয়া, তাঁর কথায়, "এশিয়ান গেমসে দৃষ্টিভঙ্গি রেখেছি, এটা আমার বড় পরীক্ষা হবে এবং আমার গতির উন্নতির দিকে নজর রাখছি।"


title: অমিত পানঘাল

text: ২০১৭ সালের মে মাসে তাশখন্দে অনুষ্ঠিত এশিয়ান অপেশাদার বক্সিং চ্যাম্পিয়নশীপের লাইট ফাইটওয়েট ক্যাটাগরিতে, পানঘাল ব্রোঞ্জ পদক জিতেছিলেন এবং তিনি ২০১৭-র এবিবিএ ওয়ার্ল্ড বক্সিং চ্যাম্পিয়নশিপের জন্য যোগ্যতা অর্জন করেন।


title: অমিত পানঘাল

text: ২০১৭ সালে, পানঘাল, জাতীয় চ্যাম্পিয়নশিপে তার প্রথম আসরে স্বর্ণপদক জিতেছিলেন।


title: ত্রিনিদাদ ও টোবাগো

text: হ্যাসলে ক্রৌফোর্ড প্রথম ত্রিনিদাদ অ্যাথলীট যিনি দেশের হয়ে অলিমিপক সোনা জেতেন, তাও ১০০ মিটারে। ১৯৭৬ সালে মন্ট্রিয়েলে। অদ্যাবধি নয় জন দেশের হয়ে বারোটি অলিমিপক পদক জিতেছেন। এই দ্বীপরাষ্ট্রের প্রথম পদক আসে লন্ডন অলিমিপকে, ১৯৪৮ সালে; ওয়েটলিফটিং বিভাগে রূপো জেতেন রডনী উইল্কিস । ২০১২ লন্ডন ওলিম্পিকে দেশের হয়ে শেষ সোনা মেডেল জিতেছেন কেশর্ন ওয়াল্কট । তিনি বর্শা ছুঁড়ে মেডেল পেয়েছেন। তিনি আবার বৃটিশ ফুটবলার থিও ওয়াল্কট এর মামাতো ভাই। বিখ্যাত অ্যাথলীট আটো বল্ডন দেশের সবচেয়ে সফলতম অ্যাথলীট। তিনি ৪টি অলিম্পিক আর ৪টি ওয়ার্ল্ড চ্যাম্পিয়নশিপ জিতেছিলেন। তিনি একমাত্র ত্রিনিদাদজাত খেলোয়াড়; যিনি অ্যাথলীটে ওয়ার্ল্ড চ্যাম্পিয়ন ছিলেন। আথেন্সে ১৯৯৭ সালে ২০০ মিটারে ওয়ার্ল্ড চ্যাম্পিয়নশিপ খেতাব জিতেছিলেন। টোবাগোজাত সাঁতারু তৃতীয় র্জজ বোভেল ২০০৪ এর আথেন্স অলিম্পিকে ২০০ মিটার ব্যাকস্ট্রোক সাতার বিভাগে রূপো জিতেছিলেন। ২০১২ অলিম্পিকেই এল গর্ডন ৪০০ মিটার হার্ডলসে ব্রোঞ্জ জিতেছেন।


title: অনীশ ভানওয়ালা

text: আইএসএসএফ জুনিয়র বিশ্বকাপ ২০১৮, সিডনিতে তিনি পুরুষদের ২৫ মিটার র‍্যাপিড ফায়ার পিস্তল জুনিয়র ইভেন্টে ব্যক্তিগত বিভাগে একটি স্বর্ণ ও দলগত বিভাগে একটি রূপা জেতেন। ভারত ব্যক্তিগত ইভেন্টে অনীশের স্বর্নপদক নিয়ে মোট চারটি সোনা জেতে। কোয়ালিফায়ারে তিনি শীর্ষ স্থান লাভ করেন। এই রাউন্ডে ভারতের আরো দুই শ্যুটার আনহাদ জাওয়ানদা ও রাজকুমার সিং সান্ধু এবং চিনের তিন শ্যুটারকে পরাজিত করে তিনি এই কৃতিত্ব অর্জন করেন।


title: জন সিনা

text:
রয়্যাল রাম্বাল ২০০৮ এ জন সিনা সারপ্রাইজিং এন্ট্রি নেয়। যেটি ছিল ৩০ নাম্বারে। এবং ট্রিপল এইচ কে সর্বশেষ এলিমিনেট করে প্রথমবারের মতো রয়্যাল রাম্বাল জিতে। এবং রেসলেম্যানিয়াতে টাইটেল ম্যাচ খেলার সুযোগ পায়। রেসলেম্যানিয়াতে জন সিনা, ট্রিপল এইচ, এবং রেন্ডি অরটন এর একটি থ্রিপল থ্রেট ম্যাচ হয়। যেখানে রেন্ডি তার টাইটেল সফলভাবে রিটেইন করে।
আগষ্ট ৪ র এর একটি এপিসোডে সিনা বাতিস্তার সাথে টিম আপ করে ২য় বার ওয়ার্ল্ড ট্যাগ টিম চ্যাম্পিয়ন হয়। এই ম্যাচে তারা কোডি রোহডস এবং টেড ডিবিয়াস কে হারায়।
এসময় সিনা ঘাড়ের ইঞ্জুরি তে পড়ে।
নভেম্বরে সারভাইভার সিরিজে রিটার্ন করে এবং ক্রিস জেরিকোকে হারিয়ে সিনা প্রথমবারের মতো ডাব্লিউডাব্লিউই ওয়ার্ল্ড হেবিওয়েট চ্যাম্পিয়ন হয়। কিন্তু এজ এর কাছে হেরে যায়।


title: মরিয়ম খাতুন বিপাশা

text: ষষ্ঠ আন্তর্জাতিক অদোকায় কারাতে প্রতিযোগিতায় (২০০৯) চ্যাম্পিয়ন, ইন্দো-বাংলা গেমসে (২০০৮) স্বর্ণপদকসহ বিভিন্ন জাতীয় ও আন্তর্জাতিক প্রতিযোগিতায় ৪৫ টিরও বেশি স্বর্ণপদক পেয়ে মরিয়ম খাতুন বিপাশা কারাতে ও বক্সার হিসেবে জাতীয়-আন্তর্জাতিক পর্যায়ে সুনাম অর্জন করেন। ২০১০ সালে সাউথ এশিয়ান গেমসে (এসএ গেমস) কারাতে দলগত ‘কাতা’ ও ‘কুমিতে ২টি স্বর্ণপদক অর্জন করেন। এসএ গেমসে বাংলাদেশের পক্ষে প্রথম সোনা অর্জন করে তিনি সেই সময় ব্যাপক খ্যাতি লাভ করেন। সর্বশেষ ‘চতুর্থ বেগম ফজিলাতুন্নেছা মুজিব আন্তর্জাতিক মার্শাল আর্ট প্রতিযোগিতায় (২০১৫) স্বর্ণপদক অর্জন করেন। শ্রীলঙ্কা, মালয়েশিয়া, নেপাল, ভারতের নয়াদিল্লি, গুজরাট, কলকাতায় বিভিন্ন আন্তর্জাতিক প্রতিযোগিতায় অংশ নিয়েছেন তিনি।


title: কালো আইন

text:
এই কালো আইন (৯ জিও. ১ c. ২২) ছিল চোরাশিকারীদের দুইটি দলের লাগাতার হানা দেওয়ার প্রতিক্রিয়ায় ১৭২৩ সালে  গ্রেট ব্রিটেনের সংসদে  পাস হওয়া একটি আইন। দক্ষিণ সাগর বাবলের পতন এবং পরবর্তী অর্থনৈতিক মন্দার পরিণতিতে উদ্ভূত , কালোরা চোরাশিকার অভিযানের আগে মুখ কালো করে নেওয়ার অভ্যাসে এই নামে বিখ্যাত হয়। "কর্মের একটি পূর্বনির্ধারিত কার্য্যকলাপের অনূক্রম, এবং একটি সচেতন সামাজিক অসন্তোষ " তারা দ্রুত দুইই প্রদর্শন করেন এবং তাদের কার্যক্রমগুলি ১৭২৩ সালের ২৬ শে এপ্রিল সংসদে কালো আইন প্রবর্তনের দিকে নিয়ে যায়; যেটি ২৭ মে  কার্যকর হয়। আইনটি বনভূমিতে ছদ্মবেশে পাওয়া যাওয়া সমেত, ৫০ টি ফৌজদারী অপরাধের জন্য মৃত্যুদন্ড কার্যকর করে, এবং "অষ্টাদশ শতাব্দীতে [কালো আইন] সদৃশ নির্দয়তার সাথে দ্বিতীয় কোন আইন পাস হয় নি, এবং এইপ্রকার অপরাধে, অনেক ক্ষেত্রে কেউই  মৃত্যুদণ্ডের দণ্ডে দন্ডিত করেনি "। ১৯ শতকের প্রথম দিকে ফৌজদারি আইন সংস্কারের প্রচারাভিযানের পর ১৮২৩ সালের ৮ জুলাই রবার্ট পিল দ্বারা সংশোধিত বিল প্রবর্তিত হযবার পর এটি বেশিরভাগভাবে বাতিল হয়ে যায়।
লন্ডন বিল্ডিং এ্যাক্ট ১৭৭৪, কোন ভবনের বহির্ভাগের অলঙ্করণের উপর নিষেধাজ্ঞা আরোপ করে, এটি ব্ল্যাক অ্যাক্ট হিসাবেও পরিচিত ছিল।


title: বোস্টন টি পার্টি

text: ১৭৬৭ সাল পর্যন্ত, ইস্ট ইন্ডিয়া কোম্পানি প্রায় ২৫% সমমূল্যের কর প্রদান করত গ্রেট ব্রিটেনে তাদের আমদানিকৃত চায়ের উপর। সংসদ ব্রিটেনে ভোগের জন্য বিক্রিত চায়ের উপর আরও অতিরিক্ত কর বসাল। এই চড়া করগুলো, ডাচ প্রজাতন্ত্রে আমদানিকৃত চায়ের উপর ওলন্দাজ সরকার দ্বারা কোন করারোপ ছিল না এই ঘটনার সাথে একত্রিত হয়ে, এই বুঝাল যে ব্রিটেনের অধিবাসীরা এবং ব্রিটিশ আমেরিকানরা অনেক সস্তা মূল্যে চোরাই ওলন্দাজ চা কিনতে পারত। অবৈধ চায়ের সবচেয়ে বড় বাজার ছিল ইংল্যান্ড- ১৭৬০ সাল নাগাদ ইস্ট ইন্ডিয়া কোম্পানি প্রতি বছর ৪০০,০০০ পাউন্ড লোকসান দিচ্ছিল গ্রেট ব্রিটেনের চোরাচালানকারীদের কাছে- কিন্তু ওলন্দাজ চা উল্লেখযোগ্য পরিমাণে ব্রিটিশ আমেরিকায়ও চোরাচালান হত।


title: বোস্টন টি পার্টি

text: ১৭৬৭ সালে, ইস্ট ইন্ডিয়া কোম্পানিকে ওলন্দাজ চায়ের সাথে প্রতিযোগিতায় সাহায্য করার জন্যে, সংসদ ইনডেমনিটি আইন পাশ করে, যা গ্রেট ব্রিটেনে ভোগ করা চায়ের কর কমায়, এবং ইস্ট ইন্ডিয়া কোম্পানিকে যেসব চা উপনিবেশগুলোতে পুনরায় রপ্তানি করা হয় তাতে ২৫% কর প্রত্যর্পণ করে। সরকারের রাজস্বের এই লোকসানের ভারসাম্য করার জন্যে, সংসদ ১৭৬৭ সালের টাউনশেড কর আইনও পাশ করে, যা নতুন কর আরোপ করে, চায়ের উপর একটি সহ, উপনিবেশগুলোতে। চোরাচালানের সমস্যা সমাধান করার বদলে, যাইহোক, টাউনশেন্ড করগুলো উপনিবেশগুলোতে সংসদের অধিকার নিয়ে এক বিতর্কের জন্ম দেয়।


title: বোস্টন টি পার্টি

text: ইস্ট ইন্ডিয়া কোম্পানির গুদামগুলোতে চায়ের স্তূপ কমানোর আরেকটি সম্ভাবনা ছিল তা ইউরোপে সস্তায় বিক্রি করা। এই সম্ভাব্যতা তদন্ত করা হল, কিন্তু এটা নির্ধারণ করা হল যে চা কেবল পুনরায় গ্রেট ব্রিটেনে চোরাচালান করা হবে, যেখানে তা করারোপিত দ্রব্যের চেয়ে সস্তায় বিক্রি হবে। ইস্ট ইন্ডিয়া কোম্পানির উদ্বৃত্ত চায়ের সেরা বাজার ছিল, এটাই মনে হয়েছিল, মার্কিন উপনিবেশগুলো, যদি তা চোরাই ওলন্দাজ চায়ের চেয়ে সস্তা করার কোন উপায় বের করা যায়।


title: গ্রেট ব্রিটেন

text:
আদি মধ্যযুগ থেকে খ্রিস্টধর্ম গ্রেট ব্রিটেনের প্রধান ধর্ম। প্রাচীনকালে রোমানরা এই ধর্ম গ্রেট ব্রিটেনে নিয়ে আসে। সেই সময় এই ধর্ম ছিল আদি উপদ্বীপীয় খ্রিস্টধর্ম। সাধারণত মনে করা হয় খ্রিস্টীয় প্রথম অথবা দ্বিতীয় শতাব্দীতে খ্রিস্টধর্ম গ্রেট ব্রিটেনে এসেছিল। এখানে অ্যাংলিক্যানিজম (স্কটল্যান্ডে যা এপিস্কোপ্যালিজম নামে পরিচিত) খ্রিস্টধর্মের বৃহত্তম সম্প্রদায়। যুক্তরাজ্যের চার্চের প্রধান হলেন রাজা বা রানি। তাঁকে "সুপ্রিম গভর্নর অফ দ্য চার্চ অফ ইংল্যান্ড" বলা হয়। এটিই ইংল্যান্ডের রাষ্ট্রীয় চার্চ। বর্তমানে এই চার্চের অনুগামীর সংখ্যা ২ কোটি ৬০ লক্ষ। দ্বিতীয় বৃহত্তম সম্প্রদায় হল রোমান ক্যাথলিক চার্চ। খ্রিস্টীয় ষষ্ঠ শতাব্দীতে অগাস্টিনের মিশনের মাধ্যমে এই ধর্ম ইংল্যান্ডে এসেছিল। বর্তমানে ব্রিটেনে ৫০ লক্ষ ক্যাথলিক খ্রিস্টান বাস করেন। এদের মধ্যে ৪ লক্ষ ৫০ হাজার ক্যাথলিকের বাস ইংল্যান্ড ও ওয়েলসে এবং ৭৫০,০০০ ক্যাথলিক বাস করেন স্কটল্যান্ডে।
গ্রেট ব্রিটেনের তৃতীয় বৃহত্তম খ্রিস্টান সম্প্রদায় চার্চ অফ স্কটল্যান্ডের অনুগামীর সংখ্যা ২ কোটি ১০ লক্ষ। জন নক্স প্রবর্তিত এই চার্চ স্কটল্যান্ডের সরকারি চার্চ। এখানে যুক্তরাজ্যের রাজা বা রানি একজন লর্ড হাই কমাশনারের মাধ্যমে প্রতিনিধিত্ব করেন। মেথডিজম গ্রেট ব্রিটেনের চতুর্থ বৃহত্তম খ্রিস্টান সম্প্রদায়। জন ওয়েসলে অ্যাংলিক্যানিজম থেকে এই সম্প্রদায়কে পৃথক করেছিলেন। পুরনো শিল্পশহর ল্যাঙ্কাশায়ার ও ইয়র্কশায়ার এবং কর্নওয়ালের টিন খনি শ্রমিকদের মধ্যে এই মত জনপ্রিয়। ওয়েলসের প্রেসবিটারিয়ান চার্চ ওয়েলস অঞ্চলের বৃহত্তম সম্প্রদায়। এটি ক্যালভিনিস্টক মেথডিজম ) [[ , মতের অনুগামী। [[সেন্ট অ্যালবান]] গ্রেট ব্রিটেনের পৃষ্ঠপোষক সন্ত। তিনি রোমানো-ব্রিটিশ যুগের প্রথম খ্রিস্টান শহিদ। খ্রিস্টধর্ম ত্যাগ করতে অস্বীকার করায় তাঁলে রোমান দেবতাদের উদ্দেশ্যে বলি দেওয়া হয়েছিল।


title: অতিস্থূলতা

text: ২০০৪-এ ব্রিটেনের রয়াল কলেজ অব ফিজিসিয়ান্স, ফ্যাকাল্টি অব পাবলিক হেল্থ এবং রয়াল কলেজ অব পেডিয়াট্রিক্স অ্যাণ্ড চাইল্ড হেল্থ ‘স্টোরিং আপ প্রব্লেমস‘ নামে একটি রিপোর্ট প্রকাশ করে যাতে ব্রিটেনের ক্রমবর্ধমান স্থূলতার সমস্যার কথা তুলে ধরা হয়। ঐ একই বছরে হাউস অব কমন্স -এর হেল্থ সিলেক্ট কমিটি প্রকাশ করে তাদের ‘মোস্ট কম্প্রিহেন্সিভ এনকোয়ারি [...] এভার আণ্ডারটেকেন" এতে গ্রেট ব্রিটেনের সমাজ ও স্বাস্থ্যের ওপর স্থূলতার প্রভাব ও সেই সমস্যার সম্ভাব্য প্রতিকারের কথা ছিল। 2006 -এ ন্যাশনাল ইনস্টিটিউট ফর হেল্থ অ্যাণ্ড ক্লিনিকাল এক্সেলেন্স (NICE) স্থূলতা নির্ধারণ ও তার মোকাবিলার একটি নির্দেশিকা প্রকাশ করে, পাশাপাশি এতে স্থানীয় পরিষদের মতো স্বাস্থ্য বিষয়ক নয় এমন সংস্থাগুলির জন্য নীতি রূপায়ণের কথাও ছিল।


title: ১৯৪৮ গ্রীষ্মকালীন অলিম্পিকে ফিল্ড হকি

text: পুরুষদের ১৯৪৮ গ্রীষ্মকালীন অলিম্পিকে ফিল্ড হকিতে প্রথম বারের জন্য ভারত গ্রেট ব্রিটেনের মুখোমুখি হয়। সদ্য স্বাধীনতা প্রাপ্ত ভারত ফিল্ড হকিতে ছিল তার পূর্বতন শাসকদের চেয়ে বেশী শক্তিশালী। অন্যদিকে গ্রেট ব্রিটেনের চারটি দেশ ইংল্যান্ড, আয়ারল্যান্ড, ওয়েলস ও স্কটল্যান্ড পৃথক ভাবে আন্তর্জাতিক হকি সংস্থা দ্বারা অনুমোদিত থাকায় একে অপরের দিকে সহযোগিতার হাত বাড়িয়ে দেয়নি। ফলে এই ক্রীড়ায় প্রথম বারের জন্য গ্রেট ব্রিটেন ফিল্ড হকি দলে ইংল্যান্ড থেকে সমস্ত খেলোয়াড় নির্বাচিত হয়। গ্রেট ব্রিটেন হকি দলের অধিনায়ক নির্বাচিত হন প্রথম শ্রেণীর ক্রিকেট খেলোয়াড় ও জাতীয় স্কোয়াশ বিজয়ী নর্মান বোরেট। প্রথম বারের জন্য পাকিস্তানও ১৯৪৮ গ্রীষ্মকালীন অলিম্পিকে ফিল্ড হকি দল পাঠায়। এই দলের আলি ইখতিদার শাহ দারা ১৯৩৬ গ্রীষ্মকালীন অলিম্পিকে স্বর্ণ পদক প্রাপ্ত ব্রিটিশ ভারতীয় ফিল্ড হকি দলের সদস্য ছিলেন। ১৯৪৮ গ্রীষ্মকালীন অলিম্পিকে পুরুষদের ফিল্ড হকি প্রতিযোগিতায় স্বর্ণ পদক লাভ করে সদ্য স্বাধীনতা প্রাপ্ত ভারত।


title: কালো আইন

text: ১৭২০ সালে দক্ষিণ সাগর বাবলের পতনের  পরবর্তী সময়ে ব্রিটেনের অর্থনৈতিক মন্দার ফলে সামাজিক উত্তেজনা বৃদ্ধি পায়। এর একটি ছোট প্রভাব হ'ল হ্যাম্পশায়ার এবং উইন্ডসর বন ভিত্তিক দুই চোরাশিকারী গোষ্ঠীর কার্যকলাপ। হ্যাম্পশায়ার গোষ্ঠী থেকে প্রথম দমকে আক্রমণ শুরু হয় এবং ১৭২১ সালের অক্টোবর মাসে ১৬ জন চোরা শিকারী ফার্নহ্যাম একত্রিত হয়ে উইনচেস্টারের বিশপের পার্কটি আক্রমণ করে।. তিনটি হরিণ গুম করা হয়, এবং দুইটিকে মারা হয়; পরে চার শিকারীকে ধরা হয়, প্রমাণের অভাবে দুজনকে ছেড়ে দিতে হয় এবং অপরদেরকে দোষী সাব্যস্ত করে জনসম্মুখে শাস্তি দেওয়া হয় এবং এক বছর একদিনের কারাদণ্ডে দন্ডিত হয়। চোরাশিকারিরা "কালো" হিসেবে পরিচিত হয়ে ওঠে, তাদের মুখ সনাক্তকরণ প্রতিরোধ করতে তাদের মুখ কালো রং করার অভ্যাসের কারণে; "ওয়ালথাম ব্ল্যাকস" নামে হ্যাম্পশায়ার গ্রুপ ছিল সবচেয়ে বিখ্যাত"। দণ্ডাদেশের প্রতিক্রিয়াতে, শিকারীরা "কর্মের একটি পূর্বনির্ধারিত কার্য্যকলাপের অনূক্রম, এবং একটি সচেতন সামাজিক অসন্তোষ" প্রদর্শন করে আবারও বিশপের সম্পত্তি আক্রমণের সিদ্ধান্ত নেয়, যা তাদেরকে সাধারণ শিকারীদের থেকে পৃথক করে।প্রতিশোধমূলক আক্রমণে ১১ টি হরিণ গুম করা হয় এবং আরো অনেকগুলি হত্যা করা হয়, যার ফলে রাজকীয় ফরমানে তথ্য সংগ্রহের জন্য ১০০ পাউন্ড প্রদানের প্রস্তাব দেওয়া হয় যা দলটিকে গ্রেফতারের দিকে নিয়ে যায়। এটি একটি "সুস্পষ্টভাবে সরাসরি শ্রেণী ঘৃণা" বৈশিষ্ট্যপূর্ণ লাগাতার হামলার দ্বারা অনুসৃত হয়, যেটির সর্বোচ্চ ছিল প্রিন্স অফ ওয়েলসের জন্য নির্দিষ্ট মদ্য পানীয়ের জাহাজ আক্রমণ। এটি চূড়ান্ত তুচ্ছ বস্তু বলে প্রমাণিত হয়, যখন "কুখ্যাত ঝুলন্ত বিচারক" আখ্যাপ্রাপ্ত, স্যার ফ্রান্সিস পেজকে, উইংচেস্টারে যে কোনও বিচারের রায় প্রদানে মুখ্য হিসাবে পাঠানো হয় যাতে হ্যাম্পশায়ার কালোদের আত্মগোপন করতে হয়।


title: ডেভিড অ্যাটনবারা

text: তাঁকে গ্রেট ব্রিটেনের একজন জাতীয় ব্যক্তিত্ব হিসেবে গণ্য করা হয়,যদিও ব্যক্তিগতভাবে তিনি তাঁকে দেয়া এই সম্বোধনটি পছন্দ করেন না। ২০০২ সালে বিবিসির যুক্তরাজ্যভিত্তিক পোল "১০০ গ্রেটেস্ট ব্রিটন্স"এ তাঁকে অন্তর্ভুক্ত করা হয়।ইতিহাসে তিনি ই প্রথম ব্যক্তি যিনি টেলিভিশনে একাধারে সাদাকালো, রঙিন,হাই-ডেফিনেশন আর ৪কে অনুষ্ঠানের সম্প্রচারক হিসেবে বাফটা (BAFTA) তথা "ব্রিটিশ একাডেমী অব ফ্লিম অ্যান্ড টেলিভিশন আর্ট অ্যাওয়ার্ড" অর্জন করেছেন।


title: বোস্টন টি পার্টি

text: নর্থ মন্ত্রীবর্গের সমাধান ছিল চা আইন, যা রাজা জর্জের অনুমোদন পায় ১০ই মে, ১৭৭৩ সালে। এই আইন ব্রিটেনে চা আমদানিতে শুল্কের সম্পূর্ণ অর্থ ফেরত দেয়া পুনরায় শুরু করে, এবং কোম্পানিকে অনুমতিও দেয়, প্রথমবারের মত, উপনিবেশগুলোতে নিজেদের মত করে চা রপ্তানি করার। এটা কোম্পানিকে যেসব দালাল লন্ডনে পাইকারি নিলামে চা কেনে তাদের অপসারণ করার সুযোগ দেবে।[28়়] দালালের কাছে বিক্রি করার বদলে, কোম্পানি এখন ঔপনিবেশিক ব্যবসায়ীদের নিয়োগ দিল চালানে চা গ্রহণ করার জন্য; চালানকারিরা সেই চা বিক্রি করবে কমিশনের বদলে। ১৭৭৩ সালের জুলাই মাসে, নিউ ইয়র্ক, ফিলাডেলফিয়া, বোস্টন, এবং চার্লসটনে চা চালানকারি নিয়োগ দেওয়া হয়।


title: আলাউদ্দিন খাঁ

text: উস্তাদ আলাউদ্দিন খাঁ (৮ অক্টোবর ১৮৬২ - ৬ সেপ্টেম্বর ১৯৭২) একজন বাঙালি সঙ্গীতজ্ঞ। বাবা আলাউদ্দিন খান নামেও তিনি পরিচিত ছিলেন। সেতার ও সানাই এবং রাগ সঙ্গীতে বিখ্যাত ঘরানার গুরু হিসাবে সারা বিশ্বে তিনি প্রখ্যাত। মূলত সরোদই তাঁর শাস্ত্রীয় সঙ্গীতের বাহন হলেও সাক্সোফোন, বেহালা, ট্রাম্পেট সহ আরো অনেক বাদ্যযন্ত্রে তাঁর যোগ্যতা ছিল অপরিসীম। আলাউদ্দিন খাঁর জন্ম ত্রিপুরা প্রদেশের শিবপুর গ্রামে। তাঁর সন্তান ওস্তাদ আলী আকবর খান ও অন্নপূর্ণা দেবী নিজস্ব ক্ষেত্রে উজ্জ্বল নক্ষত্র হিসেবে প্রতিষ্ঠিত। আচার্যের বিখ্যাত শিষ্যরা হলেন পণ্ডিত রবি শঙ্কর, পণ্ডিত নিখিল ব্যানার্জী, বসন্ত রায়, পান্নালাল ঘোষ সহ আরো অনেকে। আচার্য আলাউদ্দিন খান সাহেব নিজেও অনেক বিখ্যাত গুরু হতে দীক্ষা নিয়েছেন। আলাউদ্দিন খাঁ ময়মনসিংহের মুক্তাগাছার জমিদার জগৎকিশোর আচার্য চৌধুরীর সংগীত সভায় যন্ত্র বাদনের ইচ্ছা প্রকাশ করলে জগৎকিশোর সানন্দে তার ব্যবস্থা করে দেন। জানা যায় যে, আলাউদ্দিন খাঁ সংগীতে পারদর্শীতা দেখাবেন এমন অভিলাষ নিয়েই সকাল বেলায় সভায় আসন গ্রহন করেন। সেসময় মুক্তাগাছার সংগীত সভায় ছিলেন বিখ্যাত সরোদী আহমদ আলী খাঁ। আলাউদ্দিনের সভায় আসার আগে থেকেই তিনি সরোদ বাজাচ্ছিলেন। তার বাজনা শুনে আলাউদ্দিন খাঁ অভিভূত হয়ে পড়েন ও তার শিষ্যত্ব প্রার্থনা করেন। জগৎকিশোরের অনুরোধে আহমদ আলী খাঁ আলাউদ্দিনকে শিষ্যরুপে গ্রহন করেন। জগৎকিশোর আলাউদ্দিনকে একখানা সরোদ উপহার দেন। মুক্তাগাছা কিছুদিন থেকে আহমদ আলী খাঁ রামপুর আসলে আলাউদ্দিন রামপুর আসেন ও সরোদ শিক্ষা অব্যাহত ভাবে চলতে থাকে। কিছুদিন পর আহমদ আলী জানান যে তার শিক্ষাগ্রহন সমাপ্ত - এবার যেন তিনি ওয়জির খাঁর নিকট শিক্ষাগ্রহন করেন।


title: আয়েত আলী খাঁ

text: সঙ্গীতে শিক্ষাগ্রহণ শেষে তিনি মাইহার রাজ্যের সভাবাদক হিসেবে কর্মজীবন শুরু করেন। তার স্থান হয় তার ভাই আলাউদ্দিন খাঁর পাশেই। তারা দুজনে মিলে সেখানে ঐকতান-বাদকদল গঠন করেন। পরে তিনি রামপুরের রাজদরবারেও সভাবাদক হিসেবে অধিষ্ঠিত হন। ১৯৩৫ সালের মে মাসে কবিগুরু রবীন্দ্রনাথ ঠাকুরের আহ্বানে তিনি শান্তিনিকেতনে যান। সেখানে তিনি বিশ্বভারতীর যন্ত্রসঙ্গীত বিভাগের প্রধানের পদে যোগ দেন। কিন্তু শারীরিক অসুস্থতার কারণে তিনি দেশে ফিরে আসেন এবং বাকি জীবন সঙ্গীতে মগ্ন থাকেন।


title: ওয়াজেদ আলি শাহ

text: মেটিয়াবুরুজের দরবার যন্ত্রসংগীতেও তুলনাহীন। ‘তারিখ-ই-পরিখানা’-য় ওয়াজিদ লিখেছেন, তিনি বিখ্যাত সেতারি কুতুব আলি খানের কাছে সেতার শেখেন। সেনি ঘরানার উস্তাদ বসত খান মেটিয়াবুরুজে রবাব নিয়ে আসেন। সুরশৃঙ্গারও তাঁরই আনা, ওয়াজিদ এই যন্ত্রটিকে জনপ্রিয় করেন। ছিলেন বিখ্যাত বিনকার ও রবাবিয়া কাসিম আলি খান। ওয়াজিদের আহ্বানে কালীপ্রসন্ন বন্দ্যোপাধ্যায় তাঁর দরবারে সুরবাহার বাজিয়েছিলেন। এই দরবারেই নাকি উস্তাদ নিয়ামতুল্লা খান আধুনিক সরোদ সৃষ্টি করেন। এগারো বছর তিনি ওয়াজিদ আলির কাছে ছিলেন। ওয়াজিদ তবলাকেও এ শহরে জনপ্রিয় করেন। সানাই, এসরাজের সঙ্গেও জড়িয়ে তাঁর নাম।


title: আলাউদ্দিন খাঁ

text: ১৯৩৫ সালে বিশ্বখ্যাত নৃত্যশিল্পী উদয় শঙ্করের সঙ্গে বিশ্ব ভ্রমণে বের হন তিনি। এ সময় তিনি ইংল্যান্ডের রানী কর্তৃক সুরসম্রাট খেতাবপ্রাপ্ত হন। ভারতের সর্বোচ্চ রাষ্ট্রীয় খেতাব পদ্মভূষণ ছাড়াও পদ্মবিভূষণ, বিশ্ব ভারতীয় দেশীকোত্তমসহ দিল্লি ও ঢাকা বিশ্ববিদ্যালয় থেকে লাভ করেন সম্মানসূচক ডক্টরেট ডিগ্রি। আলাউদ্দিনের ডাকনাম ছিল আলম। বাল্যকালে অগ্রজ ফকির আফতাবউদ্দিন খাঁর নিকট সঙ্গীতে তাঁর হাতেখড়ি হয়। সুরের সন্ধানে তিনি দশ বছর বয়সে বাড়ি থেকে পালিয়ে এক যাত্রাদলের সঙ্গে গ্রামে গ্রামে ঘুরে বেড়ান। ওই সময় তিনি জারি, সারি, বাউল, ভাটিয়ালি, কীর্তন, পাঁচালি প্রভৃতি গানের সঙ্গে পরিচিত হন। অতঃপর কলকাতা গিয়ে তিনি প্রখ্যাত সঙ্গীত সাধক গোপাল কৃষ্ণ ভট্টাচার্য ওরফে নুলো গোপালের শিষ্যত্ব গ্রহণ করেন। তবে গোপাল কৃষ্ণ একটি শর্তারোপ করলেন আলাউদ্দিন খাঁর শিষ্যত্ব গ্রহণের সময় যে, কমপক্ষে ১২ বছর একনাগাড়ে সঙ্গীত সাধনা করতে হবে সেখানে থেকে। আলাউদ্দিন খাঁ রাজি হয়ে গেলেন আরোপিত শর্তে। কিন্তু সাত বছরের শেষ দিকে হঠাৎ প্লেগ রোগে আক্রান্ত হয়ে মৃত্যুবরণ করলেন সঙ্গীত সাধক গোপাল কৃষ্ণ। ৫। http://www.dailyjanakantha.com/details/article/172127/%E0%A6%B8%E0%A7%81%E0%A6%B0-%E0%A6%B8%E0%A6%AE%E0%A7%8D%E0%A6%B0%E0%A6%BE%E0%A6%9F-%E0%A6%93%E0%A6%B8%E0%A7%8D%E0%A6%A4%E0%A6%BE%E0%A6%A6-%E0%A6%86%E0%A6%B2%E0%A6%BE%E0%A6%89%E0%A6%A6%E0%A7%8D%E0%A6%A6%E0%A6%BF%E0%A6%A8-%E0%A6%96%E0%A6%BE%E0%A6%81#sthash.rtTqavUi.6t1ZUhTd.dpuf


title: আলী আকবর খান

text: ওস্তাদ আলি আকবর খাঁ ১৯২২ খ্রিস্টাব্দের ১৪ এপ্রিল বাংলাদেশের ব্রাহ্মণবাড়িয়া জেলার নবীনগর উপজেলার শিবপুরে জন্মগ্রহণ করেন। পিতা সুর সম্রাট ওস্তাদ আলাউদ্দিন খাঁ ও মাতা মদিনা বেগম। পিতার কর্মস্থাল মাইহার (ভারতের মধ্যপ্রদেশের যুবরাজ শাসিত রাজ্য) পিতার কাছেই তাঁর সঙ্গীত শিক্ষার হাতে খড়ি হয়। তিনি সব ধরনের বাদ্য যন্ত্র ও গায়কীর শিক্ষা নেন। ধীরে ধীরে তিনি সরোদে বিশেষজ্ঞ হয়ে উঠেন। ওস্তাদ আলী আকবর খান সাহেবের সঙ্গীতে হাতে খড়ি হয় তিন বছর বয়েস থেকে। কন্ঠ সঙ্গীতের শিক্ষা শুরু হয় তাঁর বাবা আচার্য আলাউদ্দিন খান সাহেবের কাছে এবং তবলা শিখতে শুরু করেন তাঁর চাচা ফকির আফতাবউদ্দিনের কাছে। তারঁ বাবা আরো অনেক বাদ্যযন্ত্র বাজানো শিখিয়েছেন; তবে তিনি সরোদ এবং কন্ঠ সঙ্গীতেই নিবিষ্ঠ হন। এরপর প্রায় ২০ বছর যাবৎ তাঁর শিক্ষা ও চর্চা অব্যাহত থাকে। এসময় তিনি প্রতিদিন ১৮ ঘণ্টা করে রেওয়াজ করতেন। এর পরেও তাঁর বাবা আচার্য আলাউদ্দিন খান সাহেবের ১০০ বছর বয়স পর্যন্ত আলী আকবর খানকে শিখিয়েছেন। এই শিক্ষণ প্রক্রিয়া ওস্তাদ আলী আকবর খান সাহেবের মধ্যে এমন এক সম্পদ সৃষ্টি করেছে যা থেকে তিনি এখনো শিখছেন বলে বোধ করেন। ১৯৭২ সালে তাঁর বাবার মৃত্যুর পর হতে তিনি বাবার চর্চিত সাঙ্গীতিক ঐতিহ্য ধরে রেখেছেন। এই সাঙ্গীতিক ঐতিহ্য হচ্ছে ভারতের মাইহার ও রামপুরের শ্রী বাবা আলাউদ্দিন সেনী ঘরানা।


title: শেখ সাদী খান

text: শেখ সাদী খান ব্রাহ্মণবাড়িয়ার শিবপুর গ্রামের এক সঙ্গীত সমৃদ্ধশালী পরিবারে জন্মগ্রহণ করেন। তার বাবা উপমহাদেশের বিখ্যাত সুর সাধক ওস্তাদ আয়েত আলী খাঁ। সুর সম্রাট ওস্তাদ আলাউদ্দিন খাঁ তার জ্যাঠা। প্রথম সঙ্গীতের তালিম নেন বাবার কাছ থেকে। তার বাবার কাছ থেকেই তবলা ও তারপর বেহালা শেখেন। তার শৈশব কাটে ব্রাহ্মণবাড়িয়া ও কুমিল্লায়। কুমিল্লা ভিক্টোরিয়া কলেজিয়েট স্কুলে পড়াশুনার শুরু। ঢাকার ধানমন্ডি উচ্চ বিদ্যালয় থেকে মেট্রিক পাশ করেন। এরপর আইমিউজ ও বিমিউজ করেন ঢাকা সঙ্গীত মহাবিদ্যালয় থেকে। ১৯৬৩ সালে মেজভাই সরোদ বাদক ওস্তাদ বাহাদুর খানের সাথে ভারতে যান বেহালায় উচ্চাঙ্গ সঙ্গীত শেখার জন্য। তিন বছর তার অধীনে তালিম নিয়ে ১৯৬৫ সালে বাংলাদেশে ফিরে আসেন।